***Budapest Főváros VII. Kerület Erzsébetváros Önkormányzatának***

***átfogó értékelése***

***a 2009. éviben végzett***

***kerületi gyermekvédelmi feladatok ellátásáról***



**Tartalomjegyzék**

|  |  |  |  |
| --- | --- | --- | --- |
| **1.** | **A település demográfiai mutatói, különös tekintettel a 0-18 éves korosztály adataira** | | **4** |
| **2.** | **Az önkormányzat által nyújtott pénzbeli és természetbeni ellátások biztosítása** | | **6** |
|  | a. | A nevelési oktatási intézményekbe járó gyermekek és tanulók részére biztosított térítésmentes, illetve kedvezményes juttatásokról | **6** |
|  | b. | A gyermekek után megállapított pénzbeli és természetbeni ellátások alakulása | **7** |
| **3.** | **Az önkormányzat által biztosított személyes gondoskodást nyújtó ellátások bemutatása** | | **10** |
|  | a. | A Gyermekjóléti Központ munkájáról | **10** |
|  | b. | A bölcsődei intézmények munkájáról | **17** |
|  | c. | Az Erzsébetvárosi Szociális és Gyermekjóléti Szolgáltató Központ gyermekvédelmi munkájáról | **30** |
|  | d. | A kerületi jelzőrendszer tagjainak működéséről, munkájáról | **32** |
| **4.** | **A jegyzői hatáskörben tett gyámhatósági intézkedések** | | **39** |
| **5.** | **A Gyámhivatal intézkedési, feladatai** | | **42** |
| **6.** | **Felügyeleti szervek által végzett ellenőrzések** | | **48** |
| **7.** | **A jövőre vonatkozó javaslatok, célok meghatározása** | | **52** |
| **8.** | **A bűnmegelőzési program főbb pontjainak bemutatása** | | **55** |
| **9.** | **A települési önkormányzat és a civil szervezeti közötti együttműködés keretében történő feladatok, ellátások, szolgáltatások** | | **57** |

**Bevezető**

A gyermekek védelme a gyermek családban történő nevelkedésének elősegítése, veszélyeztetettségének megszüntetése, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység. A gyermek védelmét pénzbeli, természetbeni és személyes gondoskodást nyújtó gyermekjóléti alapellátások, illetve gyermekvédelmi szakellátások, valamint a törvényben meghatározott hatósági intézkedések biztosítják. A gyermekvédelmi rendszer működtetése állami és önkormányzati feladat.

E feladatokat szem előtt tartva Erzsébetváros Önkormányzat a lehetőségeihez mérten mind a hatósági munkában, mind az intézményhálózatán keresztül biztosítja, végzi a kerületben a gyermekvédelmi ellátásokat.

2007. év nyarán az önkormányzati intézményeink nagy változáson mentek keresztül. Az addig Erzsébetvárosi Egyesített Bölcsőde és a Gyermekjóléti Központ, valamint a Családsegítő Szolgálat egy integrált intézménnyé alakult az Erzsébetvárosi Szociális és Gyermekjóléti Szolgáltató Központtá (SzoGyeSz), melynek vezetője Tánczos Éva.

A hatályos jogszabályok értelmében a szakmai szervezeti egységek élén szakmai vezetők állnak, így biztosítani tudjuk az intézmények szakmai önállóságát.

Egy vezető kezébe összpontosítottuk a gyermekjóléti alapszolgáltatásokat remélve, hogy a szakmai munka áttekinthetőbb és egységes lesz. A beszámoló a 2009. év munkáját tartalmazza, mely az újonnan felállt intézmény immár második teljes évét jelenti.

***1. A TELEPÜLÉS DEMOGRÁFIAI MUTATÓI, KÜLÖNÖS TEKINTETTEL*** ***A 0–18 ÉVES KOROSZTÁLY ADATAIRA***

Budapest, VII. kerületében az állandó lakosság száma: 2009. április 16-ai állapot szerint: 55 289 fő, 2009.december 31-ei állapot szerint 55 406 fő. Ebből a KSH számításai szerint a 0-18 éves korú gyermekek megoszlása a következőként alakult:

2000. évben: 11 336 fő,

2001. évben: 10 380 fő,

2002. évben: 10 035 fő,

2003. évben: 9 748 fő,

2004. évben: 8 623 fő,

2005. évben: 7 853 fő,

2006. évben: 7 421 fő,

2007. évben: 7 072 fő,

2008. évben: 6 789 fő,

2009. évben: 6 593 fő az alábbi megoszlás szerint:

*2010. január 1-jéig:*

0 – 3 évesek száma (2007. 01. 01. – 2009. 12. 31.-ig születettek): **1 283 fő**

3 – 6 évesek száma (2004. 01. 01. – 2006. 12. 31.-ig születettek): **1 003 fő**

6 – 10 évesek száma (2000. 01. 01. – 2003. 12. 31.-ig születettek): **1 250 fő**

10 – 14 évesek száma (1996. 01. 01. - 1999. 12. 31.-ig születettek): **1 307 fő**

14 – 18 évesek száma (1992. 01. 01. – 1995. 12. 31.-ig születettek): **1 750 fő**

*2009. január 1-jéig:*

0 – 3 évesek száma (2006. 01. 01. – 2008. 12. 31.-ig születettek): **1 256 fő**

3 – 6 évesek száma (2003. 01. 01. – 2005. 12. 31.-ig születettek): **1 012 fő**

6 – 10 évesek száma (1999. 01. 01. – 2002. 12. 31.-ig születettek): **1 284 fő**

10 – 14 évesek száma (1995. 01. 01. - 1998. 12. 31.-ig születettek): **1 391 fő**

14 – 18 évesek száma (1991. 01. 01. – 1994. 12. 31.-ig születettek): **1 846 fő**

*2008. január 1-jéig:*

0 – 3 évesek száma (2005. 01. 01. – 2007. 12. 31.-ig születettek): **1 305 fő**

3 – 6 évesek száma (2002. 01. 01. – 2004. 12. 31.-ig születettek): **997 fő**

6 – 10 évesek száma (1998. 01. 01. – 2001. 12. 31.-ig születettek): **1 350 fő**

10 – 14 évesek száma (1994. 01. 01. - 1997. 12. 31.-ig születettek): **1 548 fő**

14 – 18 évesek száma (1990. 01. 01. – 1993. 12. 31.-ig születettek): **1 872 fő**

*2007. január 1-jéig:*

0 – 3 évesek száma (2004. 01. 01. – 2006. 12. 31.-ig születettek): **1 280 fő**

3 – 6 évesek száma (2001. 01. 01. – 2003. 12. 31.-ig születettek): **1 063 fő**

6 – 10 évesek száma (1997. 01. 01. – 2000. 12. 31.-ig születettek): **1 426 fő**

10 – 14 évesek száma (1993. 01. 01. - 1996. 12. 31.-ig születettek): **1 691 fő**

14 – 18 évesek száma (1989. 01. 01. – 1992. 12. 31.-ig születettek): **1 961 fő**

*2006. január 1-jéig:*

0 – 3 évesek száma (2003. 01. 01. – 2006. 01. 01.-ig születettek): **1 268 fő**

3 – 6 évesek száma (2000. 01. 01. – 2003. 01. 01.-ig születettek): **1 118 fő**

6 – 10 évesek száma (1996. 01. 01. – 2000. 01. 01.-ig születettek): **1 480 fő**

10 – 14 évesek száma (1992. 01. 01. - 2000. 01. 01.-ig születettek): **1 979 fő**

14 – 18 évesek száma (1988. 01. 01. – 1992. 01. 01.-ig születettek): **2 008 fő**

***2. ÖNKORMÁNYZAT ÁLTAL NYÚJTOTT PÉNZBELI ÉS TERMÉSZETBENI ELLÁTÁSOK BIZTOSÍTÁSA***

**2/A.**

**A NEVELÉSI–OKTATÁSI INTÉZMÉNYEKBE JÁRÓ GYERMEKEK ÉS TANULÓK RÉSZÉRE BIZTOSÍTOTT TÉRÍTÉSMENTES, ILLETVE KEDVEZMÉNYES JUTTATÁSOKRÓL**

Budapest Főváros VII. Kerület Erzsébetváros Önkormányzata az alábbi térítésmentes és kedvezményes juttatásokat biztosítja:

**Tankönyv**: A juttatás tartalmazza a tankönyvpiac rendjéről szóló 2001. évi XXXVII. törvény, valamint a közoktatásról szóló 1993. évi LXXIX. törvény rendelkezései alapján, az Önkormányzat mindenkori éves költségvetésében biztosított összeghatárig az iskola által összeállított tankönyv csomagot. A juttatás igénybe vételének részletes szabályait a Polgármester szabályozza. Minden kerületi fenntartású oktatási intézménybe járó, VII. kerületi lakóhellyel rendelkező tanulóra, amennyiben a vele egy háztartásban élők egy főre jutó havi jövedelme nem magasabb az öregségi nyugdíj mindenkori legkisebb összegének 200 %-nál

**B” kategóriás gépjárművezetői engedély megszerzéséhez szükséges elméleti és gyakorlati oktatás:** Ezen juttatás tartalmazza az Önkormányzat által szervezett gépjárművezetői engedély megszerzéséhez szükséges elméleti képzést, az elméleti képzést követő vizsgákat, a gyakorlati képzést 30 óra időtartamban, valamint a gyakorlati képzéshez kapcsolódó vizsgákat. A pótvizsgák és a 30 órát meghaladó gyakorlati képzési idő költségei a tanulót illetve gondviselőjét terheli. A támogatás igénybevételének feltétele a szervező és a tanuló, illetőleg gondviselő közötti megállapodás létrejötte, valamint az oktatást folytató gazdasági szervezet igazolása arról, hogy a résztvevő az elméleti képzés költségét előzetesen megtérítette. A juttatás pénzügyi fedezetét az Önkormányzat a mindenkori éves költségvetésében biztosítja.

**Európai számítógép kezelői vizsga (ECDL):** A juttatás tartalmazza a regisztrációs díjat, valamint 7. évfolyamtól felmenő rendszerben félévente egy tananyag egység (modul) nappali rendszerben történő oktatását és az ehhez kapcsolódó vizsgát. A támogatás igénybe vételének feltétele az oktatási intézmény és a tanuló illetőleg gondviselő közötti megállapodás létrejötte. A megállapodás tartalmi követelményeit a polgármester határozza meg. A juttatás pénzügyi fedezetét az önkormányzat a mindenkori éves költségvetésében biztosítja. Minden kerületi fenntartású intézmény 7–10. évfolyamos tanulóra felmenő rendszerben.

*A rendszeres gyermekvédelmi kedvezményben részesülő gyermekek, a Gyvt. 148. § (5) bekezdés a), b), c) pontja alapján, a 16/2000. számú önkormányzati rendelet 3. számú melléklet alapján*

|  |  |  |  |  |  |
| --- | --- | --- | --- | --- | --- |
| **Intézmény megnevezése** | **Óvoda** | **Általános iskola 1-4. évfolyam** | **Általános Iskola 5-6. évfolyam** | **Általános Iskola 7-8. évfolyam** | **Középiskola (Gimnázium, Szakközépiskola, Szakiskola)** |
| 2101 Baross Gábor Általános Iskola |  | 72 | 25 | 16 |  |
| 2101-1 Kópévár Óvoda | 75 |  |  |  |  |
| 2101-2 Nefelejcs Óvoda | 28 |  |  |  |  |
| 2102 Alsóerdősori Bárdos Lajos Általános Iskola és Gimnázium |  | 44 | 36 | 13 | 5 |
| 2102-1 Brunszvik Teréz Óvoda | 26 |  |  |  |  |
| 2103 Erzsébetvárosi Általános Iskola és Informatikai Szakközépiskola |  | 37 | 20 | 8 | 3 |
| 2103-1 Bóbita Óvoda | 27 |  |  |  |  |
| 2104 Janikovszky Éva Általános Iskola és Gimnázium |  | 59 | 35 | 19 | 6 |
| 2104-1 Magonc Óvoda | 32 |  |  |  |  |
| 2105 Magyar-angol Két-tannyelvű Általános Iskola és Vendéglátó Szakiskola |  | 61 | 22 | 7 | 4 |
| 2105-1 Dob Óvoda | 15 |  |  |  |  |
| 2105-2 Csicsergő Óvoda | 35 |  |  |  |  |
| **Összesen:** | **238** | **273** | **138** | **63** | **18** |

**2/B.**

**A GYERMEKEK UTÁN MEGÁLLAPÍTOTT PÉNZBELI ÉS TERMÉSZETBENI ELLÁTÁSOK ALAKULÁSA**

###### Rendszeres gyermekvédelmi kedvezmény

|  |  |  |  |  |
| --- | --- | --- | --- | --- |
|  | **2006** | **2007** | **2008** | **2009** |
| Kérelmező családok száma: | 861 | 698 | 718 | 787 |
| Kérelmek száma: |  | 1171 | 1278 | 1600 |
| Ebből megállapításra került: (család) | 679 | 543 | 567 | 553 |
| Jogosult gyermekek száma: | 855 | 961 | 1118 | 998 |
| Ebből elutasításra került: (család) | 182 | 155 | 151 | 234 |

Elutasítás főbb oka: egy főre jutó jövedelem meghaladja a jogszabályban meghatározott mértéket.

|  |  |  |  |  |
| --- | --- | --- | --- | --- |
|  | **2006** | **2007** | **2008** | **2009** |
| Pénzbeli juttatás | 6.820.e | 9.270.e | 11.616.e | 11.896.e |

* **Gyermekétkeztetési támogatás**

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kérelmező családok száma: | 342 | 333 | 259 | 197 | 152 |
| Kérelmek száma: | 558 | 533 | 459 | 354 | 267 |
| Ebből megállapításra került (család): | 281 | 256 | 213 | 147 | 104 |
| Ebből elutasításra került (család): | 61 | 77 | 46 | 50 | 48 |

A normatív kedvezmények 1-7.osztályosokra való kiterjesztése miatt csökkent a kérelmezők száma, valamint az önkormányzat ráfordítása, a legtöbb elutasítás is ebből adódik.

Elutasítás főbb oka: egy főre jutó jövedelem meghaladja a jogszabályban meghatározott mértéket.

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009.** |
| Kifizetett összeg: | 2851 e Ft | 2310 e | 1247 e | 1486 e | 934 e |

* **Rendkívüli gyerekvédelmi támogatás**

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kérelmező családok száma: | 973 | 648 | 542 | 470 | 474 |
| Kérelmek száma: |  |  | 1048 | 888 | 985 |
| Ebből megállapításra került: (család) | 772 | 301 | 213 | 245 | 229 |
| Ebből elutasításra került: | 201 | 347 | 329 | 201 | 245 |

Elutasítás legfőbb oka: nem minősül a kérelem oka létfenntartást veszélyeztető élethelyzetnek.

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kifizetett összeg: | 4203 e Ft | 5745 e | 4036 e Ft | 3741 e | 3398 e |

Évről évre csökken a segélyre kifizetett összeg, és nő az elutasítások aránya.

* **Kiegészítő gyermekvédelmi támogatás**

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kérelmező családok száma |  | 20 | 20 | 15 | 20 |
| Kérelmek száma: |  |  | 41 | 44 | 41 |
| Jogosult gyermekek száma |  | 26 | 26 | 19 | 23 |
| Ebből megállapításra került (család) |  | 20 | 20 | 15 | 20 |
| Ebből elutasításra került |  | 0 | 0 | 0 | 0 |

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kifizetett összeg: |  | 2037 e | 2142 e Ft | 1444 e | 1951 e |

***Egyéb, a Gyvt.-ben nem szabályozott támogatások****:*

* **Rendkívüli beiskolázási támogatás**

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kérelmező családok száma | 110 | 127 | 144 | 138 | 149 |
| Kérelmek száma: | 115 | 130 | 149 | 158 | 151 |
| Ebből megállapításra került (család) | 95 | 105 | 121 | 114 | 131 |
| Jogosult gyermek | 192 | 286 | 242 | 218 | 200 |
| Ebből elutasításra került | 2 | 12 | 23 | 24 | 20 |

Elutasítás legfőbb oka: Az ügyfél jogosult lenne a rendszeres gyermekvédelmi kedvezményre, és az ehhez kapcsolódó pénzbeli juttatásra, de azt nem kérelmezte.

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kifizetett összeg: | 960 e | 1716 e | 1452 e | 1308 e | 1210 e |

* **Óvodáztatási támogatás**

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kérelmezők családok száma |  |  |  |  | 25 |
| Kérelmek száma |  |  |  |  | 46 |
| Ebből megállapításra került (család) |  |  |  |  |  |
| Jogosult gyermek |  |  |  |  |  |
| Ebből elutasításra került |  |  |  |  | 15 |
| Kifizetett összeg: |  |  |  |  |  |

Rendkívüli beiskolázási támogatás állapítható meg minden olyan tanulói jogviszonnyal rendelkező gyermek részére, aki az őt gondozó család jövedelemi viszonyai alapján nem jogosult rendszeres gyermekvédelmi kedvezményre és családjában az egy főre eső jövedelem nem haladja meg az érvényes öregségi nyugdíjminimum 150 %-át.

* **Táborozási támogatás**

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kérelmező családok száma: | 60 | 72 | 82 | 77 | 85 |
| Kérelmek száma: |  | 76 | 87 | 79 | 90 |
| Ebből megállapításra került (gyermek): | 54 | 66 | 75 | 70 | 90 |
| Ebből elutasításra került: | 6 | 6 | 7 | 2 | 0 |

Azon általános iskolai oktatás keretében tanulói jogviszonnyal rendelkező gyermek után, akinek családjában az egy főre eső jövedelem nem haladja meg az öregségi nyugdíjminimum másfélszeresét, évente egy alkalommal táborozási támogatás állapítható meg, szorgalmi időszakban az „erdei” tábor, vagy nyári időszakban a nyári tábor költségeihez való hozzájárulásként.

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kifizetett összeg: | 270 e | 330 e | 375 e | 350 e | 425 e |

Elutasítás főbb oka: egy főre jutó jövedelem meghaladja a jogszabályban meghatározott mértéket.

* **Ösztöndíj támogatás**

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kérelmező családok száma | 140 | 128 | 105 | 96 | 98 |
| Kérelmek száma: |  |  | 212 | 109 | 226 |
| Ebből megállapításra került (család) | 133 | 120 | 95 | 117 | 105 |
| Ebből megállapításra került (gyerek) | 112 | 107 | 93 | 168 | 203 |
| Ebből elutasításra került | 7 | 8 | 12 | 10 | 23 |

Ösztöndíj-támogatás állapítható meg azon nappali rendszerű általános iskola felső tagozatán tanulmányokat folytató gyermek részére, aki esetében az együtt élők összjövedelméből számított egy főre eső jövedelem nem haladja meg a nyugdíjminimum 200 %-át.

Az ösztöndíj-támogatás azon 5-8. osztályos általános iskolai tanulmányokat folytató gyermek részére állapítható meg, aki az 5. osztály első félévi, valamint az ezt követő év végi, továbbá a következő tanítási évek félévi és év végi tanulmányi eredménye alapján a négyes átlagot elérte, vagy meghaladta. A támogatás csak általános iskolai tanulmányokat folytató gyermeknek állapítható meg, így a kérelem utolsó alkalommal a 8. osztály első féléves eredménye alapján nyújtható be.

Elutasítás főbb oka: egy főre jutó jövedelem meghaladja a jogszabályban meghatározott mértéket.

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Kifizetett összeg: | 4350 e | 4560 e | 4098 e | 3661 e | 3792 e |

*3. AZ ÖNKORMÁNYZAT ÁLTAL BIZTOSÍTOTT SZEMÉLYES GONDOSKODÁST NYÚJTÓ ELLÁTÁSOK BEMUTATÁSA:*

**3/A.**

**A GYERMEKJÓLÉTI KÖZPONT MUNKÁJÁRÓL**

Személyi- és tárgyi feltételek

A ***személyi feltételek -*** A jelenlegi létszám elegendő a zavartalan feladatellátáshoz, de mindenképp nagyobb biztonságot nyújtana, ha egy - viszonylag - állandó összetételű stáb dolgozhatna együtt.

Az elmúlt évben egy fő lépett ki a Központból, egy személynek nem lett meghosszabbítva a határozott idejű szerződése, egy fő pedig szülési szabadságra ment. Egy kollégánk augusztus óta van tartós betegállományban, egy pedig egy évre fizetés nélküli szabadságra ment. Az elmúlt évben három kollégát vettünk fel határozott idejű szerződéssel, egyet közülük csak 3 hónapra. 2009 elejétől az iskolai és a családgondozói stáb szupervíziója közös lett, a két korábbi szupervízor együttesen látta el ezt a feladatot egészen múlt év decemberéig. Ekkor – mivel a szupervízióra járók létszáma csökkent – megállapodtunk, hogy egy fő, Falvai Rita vezeti tovább a team-szupervíziót.

Mindenképp megemlítendő, hogy a központ dolgozói a tavalyi évben már csak egészen minimális juttatásban részesültek, ami az elvonások következtében a 2010-es évre teljesen meg is szűnt, így, az egyre fokozódó elvárások mellett, egyre nehezebb körülmények közt kell dolgoznia kollégáinknak.

A ***tárgyi feltételek*** tekintetében csak a 2008-as éves beszámolóban megfogalmazottakat tudjuk megismételni. Mind az elhelyezés, mind pedig a tárgyi feltételek (amortizálódott bútorok, korszerűtlen gépek, világítás, stb.) esetében változatlan a helyzet, azaz továbbra sem megoldott a zavartalan feladatellátás biztosítása. Sajnos elég lehangoló a kép. Az Alpár utcai telephely jelenlegi állapotában nem alkalmas a komplex feladatellátásra. Jelenleg két helyiségben tudjuk fogadni ügyfeleinket, amelyek egymástól nincsenek megfelelően szeparálva, így egy nyugodt beszélgetéshez nem adottak a feltételek. Sokszor kell azzal szembesülnünk, hogy vagy bizonyos foglalkozásokat kell elhalasztanunk, vagy pedig klienseinket nem tudjuk hol fogadni, mivel minden termünk foglalt. A mellékhelyiségek, mosdók állapota nem megfelelő. Sok gondot okozott a számítógépek hiánya, illetve azok állapota. Még 2008 áprilisában sikerült bevezettetni az internetet, addig csak egy gépen tudtunk csatlakozni. A gépek rendkívül rossz állapotban voltak, folyamatos javítást igényeltek. Szintén 2008-ban, novemberben kaptunk az Önkormányzat Adócsoportjától 8 db leselejtezett számítógépet és monitort, amelyek minimálisan ugyan, de elegendőek a napi munkavégzés ellátására, ugyanakkor karbantartásuk nem megoldott. Megint 2008-ban kaptunk új, nagyteljesítményű fénymásolót, amely egyben nyomtatóként is üzemel.

Változó jogszabályok:

Az elmúlt évben több fontos jogszabályi változás is történt, amelyek közvetve, vagy közvetlenül érintették a jelzőrendszer, illetve a Központ munkáját.

* a védelembe vételhez kapcsolódóan:
  + - a családi pótlék természetben történő nyújtásának lehetősége (a családi pótlék 50%-nak erejéig)
    - a jegyző kötelezheti a szülőt az átmeneti gondozás igénybevételére
    - a legalább 2 éve fennálló védelembe vétel felülvizsgálatába be lett vonva a gyámhivatal
    - a pártfogói felügyelet időtartama alatt is lehetőség van a védelembe vétel elrendelésére
* az átmeneti nevelésbe vétel megszüntetése családba fogadás esetén
* gyermekvédelmi igazgatási bírság
* távoltartási törvény életbe lépése
* a gyermekjóléti szolgálat értesítése azon esetekben, amikor a szülők nem kívánják igénybe venni védőnői ellátást (Eü. tv.)

Szakmai munka:

A 2009-as évben az alábbi jelentősebb szakmai esemény történt a Központ életében:

1. az *önkéntes* munka beindítása
2. *szakellátottak munkacsoport* létrehozása
3. az *utcai szociális munkához* kapcsolódó szociokulturális nyári programok lebonyolítása

1. 2009. elején regisztráltattuk magunkat a minisztériumban, majd júniusban elindítottuk az önkéntes munkát a gyermekjólétiben. Az előzetes felmérés alapján elsősorban korrepetálásra, fejlesztésre és csoportokban kisegítő tevékenységre volt szükség a kollégák körében. A nyári korrepetálást már az önkéntesek bevonásával sikerült megvalósítani, ami komoly segítséget jelentett. Hol több, hol kevesebb önkéntes bevonásával azóta is folyamatos ez a tevékenység. Segítségük igénybevétele előtt, megkapták a tájékoztatást és egy *mini* képzést is az itt folyó tevékenységről.

2. 2009. év második felében megalakult a szakellátottakkal foglalkozó munkacsoport. A munkacsoport négy főből áll, akik a csökkentett számú családgondozói tevékenység mellett, elsősorban a szakellátott gyermekek családjainak gondozását végzik. Tapasztalat, hogy a gyermekjóléti szolgálatoknál a szakellátottakkal folyó munka általában háttérbe szorul, kevesebb energia fordítódik ezen családokra. A munkacsoport átvette az összes családot, közösen megbeszélték a problémákat és a lehetséges teendőket. Megbeszélést folytatott a kerületi gyámhivatallal, a Tegyesz-szel, valamint a gondozási helyek szakembereivel is. Feladatuk azon új megoldások keresése is, amelyekkel eredményesebben gondozhatók az érintett családok és szorosabbá tehető az együttműködés a társintézményekkel is. Az első visszajelzések pozitívak, a bennünket ellenőrző módszertani gyermekjóléti szolgálat felkért bennünket a módszer ismertetésére is.

3. Az utcai szociális munkát a tavalyi évben – pályázat útján – egy szocio-kulturális programsorozattal egészítettük ki, illetve támogattuk meg. A három alkalomból álló programsorozat lényege az volt, hogy egy-egy alkalommal - lehetőség szerint minél több gyermeket és szülőt bevonva – több programmal is biztosítsunk a Klauzál téren megfordulóknak. Ennek keretében volt kézműves foglalkozás, tánctanítás, közös zenélés, valamint filmforgatás a gyerekek és a szülők bevonásával és az így készült filmet este levetítettük, ami nagy tetszést aratott, egyúttal összehozta a gyerekeket, felnőtteket. Jelenlétünkre számítottak, ezáltal a heti kétszeri utcai munkát ismertsége is nagyobb lett. A három alkalomról film is készült.

**Szakmai tanácskozások** - A tavalyi évben **6** szakmaközi tanácskozáson (gyámhivatal-gyámhatóság, védőnők, óvodák, iskolai gyermekvédelmi felelősök) kívül **22** esetkonferenciát tartottunk. A 2009-es évben több a gyermekvédelmi törvényt érintő jogszabályi változás lépett életbe. Ezekről, valamint az ún. *távoltartási* törvényről tartottunk ismertetőt a kerület bölcsődéiben, valamint megbeszélést az iskolai gyermekvédelmi felelősök számára.

Központunk 2009-ben is ellátta a kerületi **Kábítószerügyi Egyeztető Fórum** (KEF) munkájának koordinálását. Sor került tavaly egy szervezetfejlesztésre is, amelyben a KEF áttekintette, hogy miképp tudna hatékonyabban működni és kijelölte az elkövetkezendő időszak feladatait. Júniusban, a Kábítószer Ellenes Világnap alkalmával a Nemzeti Drogmegelőzési Intézettől – pályázat útján – nyert pénzből „Minden, amit tudni akartál a drogról, csak nem merted megkérdezni” címmel programot szerveztünk a Klauzál téren az utcai szociális munka keretén belül, ahol a megjelent szakemberekkel (rendőr, jogász, szociális munkás) el lehetett beszélgetni, kérdéseket lehetett feltenni. A KEF hozzálátott az új kerületi stratégia kidolgozásához, amely szem előtt tartja az új nemzeti drogstratégia főbb irányelveit. Mint KEF-tagok, segítséget nyújtottunk az egyik önkormányzati fenntartású iskolának, mivel gyógyszerfogyasztást tapasztaltak tanulóik körében, és megszerveztük, hogy a Sziget Droginformációs Alapítvány közvetlen segítséget nyújtson a pedagógusoknak, valamint a családoknak is.

**Iskolai- és utcai szociális munka** - A tavalyi évben is – júniustól szeptemberig – folytattunk utcai szociális munkát. Ezúttal egy helyszínen, a Klauzál téren dolgoztunk, heti két alkalommal. A fentebb már említett kulturális programmal, valamint a KEF rendezvényével színesítettük a kínálatot. A záró rendezvényt az Erzsébetvárosi Közösségi Házzal közösen bonyolítottuk le.

Iskolai szociális munkát továbbra is mind az öt önkormányzati fenntartású iskolában szolgáltattunk. Az iskolák hozzáállása, motivációja továbbra is igen eltérő. Van ahol kifejezetten nagy igény van az iskolai szociális munkásra, termet, infrastruktúrát biztosítanak számunkra és pedagógusok, gyermekek, szülők egyaránt keresik munkatársunkat. Másutt klubhelyiséget adtak a működésünkhöz, ami - ismerve a körülményeket - mindenképp jelentős változásnak számít. Ugyanakkor meg kell említeni, hogy van, ahol többszöri megbeszélést követően sem értették, hogy mi miben tudnánk segíteni, tudtunkra adták, hogy a kialakult problémákat megpróbálják maguk megoldani, nekünk csak akkor jeleznek, ha már nem képesek megbirkózni a feladattal. Sajnos ez a „szerviz” szemlélet meglehetősen általános az iskola és gyermekjóléti kapcsolatában. Az iskolák sok esetben nem értik az együttműködés lényegét és csak akkor jeleznek, amikor a probléma már eszkalálódik, ilyenkor azonban már mi sem tudunk sokat segíteni. Igaz ez a szemlélet akkor is, amikor az iskolai szociális munkás a helyszínen próbál segítséget nyújtani. Jó pár esetben az eltérő értékrend okoz konfliktust az iskola és a gyermekjóléti között. Még mindig fellelhető a gyermek hibáztatása, az érdemes-érdemtelen kategorizálás ahelyett, hogy a problémákat az iskola megpróbálná kontextusában értelmezni.

**Rendezvények, csoportok, táborok -** Hagyományosnak mondható a gyermeknapi rendezvényünk, amelyet 2009-ben is két helyszínen, a Gyermekjóléti Központban és a Klauzál téren rendeztünk meg, valamint a karácsonyi ünnepségünk. Mindkét alkalommal 60 fő feletti volt a résztvevők száma.

A nyár folyamán két tábort is szerveztünk, mindkettőt pályázat és a fenntartó együttes segítségével sikerült megvalósítanunk. Az egyiket Ruzsinán (Szlovákia), az Önkormányzat üdülőjében, míg a másikat a Balatonnál, Pálkövén. Mindkét táborban közel húsz-húsz főt nyaraltattunk egy hétig. Fontosnak tartjuk megemlíteni, hogy a táboroztatott gyerek nagy része a mai napig is felkeresi a tábort vezető kollégáinkat. Ez azt jelzi, hogy hiteles, megbízható személyként elfogadják családgondozóinkat, problémáikkal bátran fordul(hat)nak hozzájuk.

Tovább bővült rendszeres csoportjaink száma. A *Zabhegyező* nevű kamaszcsoportunk mellett továbbra is működik a *Firka* képzőművész-, valamint a gyermek játszócsoportunk. 2009-ben indult a kézműves csoportunk, emellett kísérleti jelleggel beindítottuk a *Szülőkre hangolva* nevű, szülőknek szóló csoportunkat, amelyet a Családsegítő és a Központ egy-egy munkatársa vezet. Szintén 2009 év eleje óta működik - nagy sikerrel - a *Hegyező* nevű esetmegbeszélő csoport, ami a kerületi jelzőrendszeri tagok számára egy olyan szakmai fórum, ahol problémáikat, dilemmáikat megbeszélhetik a társszakmák szakembereivel. Az esetmegbeszélő csoportot a Központ egyik volt, egy jelenlegi és a nevelési tanácsadó egyik munkatársa vezeti.

Az elmúlt évben magasabb volt a **készenléti szolgálatot** igénybevevők száma, 27 hívásunk volt. Ugyanakkor a legtöbb esetben nem állt fenn krízishelyzet, ügyfeleink a családgondozóikat keresték, érdemi hívás 7 alkalommal történt

**Szociális válsághelyzetben lévő várandós anyákkal** 2 esetben került kapcsolatba Központunk. A megkeresések oka lakhatási probléma volt. A hozzánk fordulóknak egyik esetben anyaotthoni elhelyezést ajánlottunk fel, a másik esetben pedig csecsemőotthoni elhelyezésben segédkeztünk. Két esetben ügyfeleink más megoldást választottak (ismerősnél, rokonnál oldották meg lakhatásukat). A Magyar Vöröskereszt minden esetben tud fogadni bántalmazott anyákat, amennyiben ilyen jellegű probléma adódik.

A **kórházi szociális munkás** 4 esetben kapott jelzést, ebből 1 fő volt szociális válsághelyzetben lévő várandós anya.

Egyéb (pályázatok, adományok, hallgatók)

Az elmúlt évben is több **pályázaton** indultunk. 4 pályázaton nyertünk (növényesítési pályázat, ruzsinai táboroztatás, élelmiszerbank pályázata, közművelődési pályázat), melyekkel a szakmai munkánkat tudtuk színesíteni, illetve lehetőségeinkhez mérten próbáltuk környezetünket is szebbé tenni. A különböző programok, rendezvények lebonyolítását igyekeztünk **adományokkal** megoldani, illetve kiegészíteni.

Tavaly is több **hallgatót** (ELTE, Wesley) fogadtunk hosszabb gyakorlatra. Általános visszajelzés volt, hogy kollégáink magas színvonalon és lelkiismeretesen látták el a tereptanárai teendőket.

Együttműködés a jelzőrendszerrel

A 2010. március 19-én megtartott éves gyermekvédelmi tanácskozáson elhangzott, valamint a tanácskozásig a jelzőrendszertől beérkezett jelzések alapján a következőkről tudunk beszámolni.

Általánosságban elmondható, hogy emelkedett a kerület jelzőrendszeri tagjaitól beérkezett jelzések száma. Ennek okát már feljebb ismertettük, ehhez annyit tennénk hozzá, hogy a veszélyeztetettség felismerésében, illetve a jelzés megtételében fontos segítséget nyújt a Központ és a Nevelési Tanácsadó kollégái által vezetett Hegyező – esetmegbeszélő csoport.

Ugyanakkor sajnálatosnak tartjuk, hogy a gyermekorvosoktól, csakúgy, mint az előző években nem kaptunk jelzést. Ez különösen akkor meglepő, amikor Központunk tapasztalata (és a számok is ezt támasztják alá), hogy emelkedett a bántalmazások száma. Ugyanezt jelezték vissza a védőnők és az iskolák is. Több esetben is tapasztaltuk, hogy az orvosok nincsenek tisztában – jogszabály által előírt jelzési kötelezettségükkel.

|  |  |
| --- | --- |
| **A jelzőrendszer által küldött jelzések száma (tárgyév)** | |
| Egészségügyi szolgáltató | 65 |
| Ebből védőnői jelzés | 23 |
| Személyes gondoskodást nyújtó szociális szolgálat | 179 |
| Közoktatási intézmény | 358 |
| Rendőrség | 102 |
| Ügyészség, bíróság | 7 |
| Társadalmi szervezet, egyház, alapítvány | 72 |
| Áldozatsegítés és kárenyhítés feladatait ellátó szerv, pártfogó felügyelői szolg. | 22 |
| Állampolgár | 1 |
| Önkormányzat (jegyző) | 172 |
| **Összesen:** | **978** |

A legtöbb jelzést továbbra is a közoktatási intézményektől kapjuk, ezen belül pedig az általános **iskoláktól**. A leggyakoribb problémák:

* igazolatlan hiányzás, csavargás
* magatartási problémák, iskolai agresszió, teljesítményzavar
* szülői elhanyagolás, családi konfliktusok, mentális zavarok
* szociális problémák.

Emelkedett az **óvodáktól**, **védőnőktől** érkezett jelzések száma is, több olyan problémáról is beszámoltak, amelyek a 2008-as évvel kapcsolatban tavaly nem említettek.

* anyagi
* párkapcsolati
* bántalmazás
* lakhely elhagyás hátrahagyott cím nélkül
* egyszülős család - gyerekek vándorlása a szülők között
* anyaotthoni és pszichiátriai elhelyezés nehézsége
* oltáshiány.

Az óvodák központunkkal kapcsolatban kiemelték, hogy gyors és hatékony az együttműködés. A védőnők részéről megfogalmazódott - évek óta visszatérően -, hogy kívánatosnak tartanák, ha egy-egy intézményhez ugyanaz a családgondozó tartozna, de ezt a kérésüket továbbra sem tudjuk teljesíteni.

Sok jelzést kapunk a **rendőrségtől** is, leginkább eltűnésről, lopásról, rablásról, garázdaságról. Folyamatos volt az együttműködésünk az elmúlt évben egy-egy konkrét eset kapcsán, valamint két alkalommal is egyeztettünk a távoltartási törvényről. Kifejezetten eredményesnek tartjuk az együttműködést, többször tapasztaltuk segítőkész hozzáállásukat.

Az **Esély Családsegítő Szolgálattal** és a **Nevelési Tanácsadóval** folyamatos és zökkenőmentes az együttműködésünk. A családsegítő munkatársaival az elmúlt évben is több alkalommal tartottunk közös esetmegbeszélő csoportot, valamint gyakoriak a közös esetek kapcsán a közös családlátogatások is. Problémaként megemlítették a lakosság

* folyamatos elszegényedést,
* eladósodást,
* lakhatás elvesztését,
* szolgáltatásokból történő kizárásukat.

A nevelési tanácsadó szociális munkása rendszeresen jár egyeztetni a központba a közös családokról, valamint részt vesz a Hegyező esetmegbeszélő csoport vezetésében. Munkájuk kapcsán az alábbi nehézségekről számoltak be:

* Magas azon tanköteles korú óvodások száma, akik nem-, vagy csak ritkán járnak óvodába, ami rontja későbbi iskolai teljesítményüket.
* Rejtett és nyílt iskolai agresszió, családon belüli erőszak.

Az **átmeneti gondozást** nyújtó szolgáltatások (családok átmeneti otthona, helyettes szülői hálózat) elégedettek az együttműködéssel, úgy látják, hogy a Központ indokoltan delegálja klienseit a szolgáltatásukba. A legtöbb esetben folyamatos az együttműködés a Központ és a szolgáltatást nyújtók családgondozói között, több esetben került sor közös esetmegbeszélőre, esetkonferenciára. A bekerülés leggyakoribb okaként az alábbiakat emelték ki:

* lakhatás hiánya, elszegényedés
* családi konfliktusok
* jellemzően fiatal családok
* szülői elhanyagolás, alkalmatlanság.

A **szakellátással** (Tegyesz) alapvetően változott a viszonyunk a tavalyi év második felétől. A szakellátottakkal foglalkozó munkacsoportunk intenzív munkát folytat a szakellátásban lévő gyermekek családjaival. Ennek keretében folyamatos az egyeztetés a gyámi tanácsadókkal, a helyezési csoporttal, szakértőkkel, a gondozási helyek családgondozóival, esetmegbeszélőket szervezünk. A Tegyesz felajánlotta, hogy bármikor rendelkezésünkre bocsátják klienseink iratanyagát, valamint segítenek a gyermekotthonok, nevelőszülők meglátogatásának megszervezésében. Budapesten jelenleg a Hetedhét Gyermekjóléti Központ az egyetlen, amely e módszer szerint dolgozik, mind a Tegyesz, mind pedig a módszertani feladatokat ellátó gyermekjóléti központ elismerte tevékenységünket.

**A gyermekjóléti szolgálat szakmai munkája az adatok tükrében**

Az elmúlt évben nőtt a gondozott gyermekek száma és egyaránt nőtt az átmeneti gondozásba és a szakellátásba bekerült kiskorúak száma, valamint erős növekedés figyelhető meg a védelembe vett gyermekek tekintetében is.

|  |  |  |
| --- | --- | --- |
| **A Gyermekjóléti Központ gondozási tevékenysége** | | |
|  | **2008** | **2009** |
| Gondozott gyermekek száma | 851 | 1242 |
| Védelembe vétel keretében | 42 | 70 |
| Utógondozott gyermekek száma | 1 | 11 |
| Ideiglenes hatályú elhelyezés (fő) | 11 | 15 |
| Átmeneti gondozásban részesült gyermekek száma | 72 | 99 |
| Szakellátásban lévő gyermekek száma | 175 | 223 |

A veszélyeztetettség szempontjából hasonló a helyzet, mint a tavaly évben. Az alábbi okok vezetnek legtöbbször a védelembe vételhez, átmeneti gondozáshoz, illetve a családból történő kiemeléshez:

* Egzisztenciális problémák
  + megoldatlan lakhatás/több generáció kényszerű együttélése
  + díjhátralék/egyéb tartozások
  + inaktívak magas száma/munkanélküliség
* Fizikai és érzelmi elhanyagolás
* Iskolakerülés, csavargás, iskolai agresszió
* Pszichiátriai betegségek
* Alkoholizmus, drog és egyéb szenvedélybetegségek
* Bántalmazás
* Szexuális abúzus
* Szülők közti megromlott viszony/mozaik családok

Az átmeneti gondozási igénybevevők megoszlását az alábbi táblázat szemlélteti.

|  |  |  |  |
| --- | --- | --- | --- |
| **Átmeneti gondozásban részesülő gyermekek családjával végzett gondozási tevékenység** | | | |
|  | Gyermekek száma | Védelembe vett gyerekek száma | Családjaik száma |
| Helyettes szülőnél | **15** (5) | **1** (0) | **9** (3) |
| Gyermekek átmeneti otthonában | **19** (15) | **4** (1) | **13** (8) |
| Családok átmeneti otthonában | **65** (40) | **5** (0) | **31** (21) |
| **Összesen:** | **99** (60) | **1** (10) | **32** (53) |

|  |  |  |  |  |  |
| --- | --- | --- | --- | --- | --- |
| **A gondozottak nem és kor szerinti megoszlása** | | | | | |
| gondozási  Nem és kor | | Alapellátásban történő gondozás | Védelembe vétel | Utógondozás, szakellátásból kikerült gyermekeknél | **Összesen** |
| Fiú | 0-5 éves | 122 | 2 | 0 | **124** (82) |
| 6-13 éves | 222 | 17 | 2 | **241** (152) |
| 14-17 éves | 265 | 23 | 3 | **291** (178) |
| Együtt: | | 609 | 42 | 5 | **656** (412) |
| Lány | 0-5 éves | 123 | 5 | 0 | **128** (130) |
| 6-13 éves | 223 | 14 | 2 | **219** (157) |
| 14-17 éves | 226 | 9 | 4 | **239** (152) |
| Együtt: | | 552 | 28 | 6 | **586** (439) |
| **Összesen:** | | **1161** | **70** | **11** | **1242** (851) |
| **Családok száma:** | |  |  |  | **815** (356) |

(zárójelben a 2008-as adatok)

|  |  |
| --- | --- |
| **A gyermekjóléti központ gondozási eseteinek száma a kapcsolatfelvétel módja szerint** | |
| Önkéntes (gyermek kezdeményezte) | 0 |
| Szülővel közösen | 89 |
| Gyermekjóléti szolgálat (szervezeti egység) által | 44 |
| Jelzőrendszer által kezdeményezett | 176 |
| Együttműködésre kötelezett (hatóság által kötelezett) | 0 |
| **Összesen:** | **309** |

A **szakellátásba** kerülők adatait az alábbi táblázat foglalja össze:

|  |  |
| --- | --- |
| **Szakellátásban lévő gyermekek családjainak gondozása** | |
| Megnevezés | Gondozottak száma |
| Családok száma: | 140 |
| Ezen családok szakellátásban lévő gyermekeinek száma: | 223 |

|  |  |
| --- | --- |
| **A gyermekjóléti szolgálat egyéb szolgáltatásait igénybevevő gyermekek száma** | |
| Fejlesztőpedagógusi ellátás | 83 |
| Iskolai szociális munka | 406 |
| Utcai szociális munka | 440 |
| Kórházi szociális munka | 4 |
| Kapcsolat ügyelet | 35 |
| Készenléti szolgálat | 27 |
| **Összesen:** | **995** |

**Tervek-2010**

Az idei évben több ellenőrzésre is számíthatunk (ÁIH, Módszertani Gyermekjóléti, IX. Kerületi Gyámhivatal). Az ÁIH ellenőrzése a 2008-as vizsgálat tulajdonképpeni utánkövetése, mivel az akkor megfogalmazott feladatokat idén fogják ellenőrizni.

Szeretnénk az idei évben is különböző programokkal bővíteni az utcai szociális munkát, terveink közt szerepel a nyári táboroztatás, valamint alternatív nyári programok szervezése.

Folytatni kívánjuk, az elmúlt évekhez hasonlóan, a jelzőrendszer mind szélesebb körű bevonásával a tematikus szakmaközi napok megrendezését.

A Központban folyó szakmai munka megerősítését szolgálja a folyamatos beszámoltatás, az esetekkel kapcsolatos referálás.

3/B.

A BÖLCSŐDEI INTÉZMÉNYEK MUNKÁJÁRÓL

**A bölcsőde a gyermekek védelmének rendszerében a személyes gondoskodás keretébe tartozó gyermekek napközbeni ellátását biztosító intézmény.**

A bölcsőde a gyermekjóléti alapellátás része, a családban nevelkedő 20 hetes -3 éves korú gyermekek napközbeni ellátását, szakszerű gondozását és nevelését végző intézmény. Ha a gyermek a 3. évét betöltötte, a bölcsődei gondozási-nevelési év végéig (augusztus 31.) maradhat a bölcsődében. Amennyiben még nem érett az óvodai nevelésre, a 4. életévének betöltését követő augusztus 31.-ig továbbgondozható a bölcsődében (1997. XXXI: tv. 42.§(1) bekezdés).

A bölcsőde végezheti a sérült ***gyermek korai habilitációs és rehabilitációs*** célú gondozását is a gyermek 6 éves koráig. Intézményeinkben nem fordul ugyan elő magas számban sérült gyermek, de őket a szakmai szabályoknak megfelelően teljes integrációban gondozzuk.

Bölcsődéink ***az alapellátáson túl szolgáltatásként*** gyermeknevelési tanácsadással, időszakos gyermekfelügyelettel, játszócsoporttal segítik a családokat.

A bölcsődei gondozás-nevelés a családi neveléssel együtt, azt kiegészítve szolgálja a gyermek fejlődését, tevékenységét a vonatokozó gyermeki és szülő jogok és kötelezettségek figyelembe vételével végzi. A bölcsődelátogatás, a családlátogatás, a szülővel történő fokozatos beszoktatás és a napi találkozások során a szülők megismerik a bölcsődei nevelés elveit és gyakorlatát, a gondozónő pedig a szülő segítségével megismeri a gyermek egyéni szokásai. Ezek a tapasztalatok kölcsönösen segítik az együttnevelés megvalósulását.

**I. Bölcsődei alapadatok**

1. **Férőhely**

**A kerületi bölcsődék férőhelyeinek száma összesen: 240 fő**

1. *Dob Bölcsőde 100 fő*
2. *Lövölde Bölcsőde 60 fő (ebből 20 fő időszakos gyermekfelügyelet)*
3. *Városliget Bölcsőde* *80 fő elhelyezését tudja biztosítani.*

Bölcsődéink a törvényileg előírt szervezeti feltételekkel rendelkeznek. Alapító okirata, működési engedélye és a vonatkozó szakhatósági engedélyei (ÁNTSZ, tűzoltóság stb.) mindhárom kerületi bölcsődének van. Mindhárom bölcsőde az integrált intézményen belül önálló szakmai és szervezeti egységenként működik.

1. **Az ellátás szervezeti keretei**

A bölcsődék területi elhelyezkedése különböző, helyi adottságaik is eltérőek. A Dob és a Városliget Bölcsőde játszókerttel, a csoport szobákhoz kapcsolódó terasszal, főzőkonyhával rendelkező intézmény. A Lövölde Bölcsőde nem rendelkezik játszókerttel, itt a levegőztetés problémái miatt 2009-ben levegőztetési szabályzatot dolgozott ki a szakmai vezető a Dob Bölcsőde szakmai vezetőjével.

A Dob bölcsőde 5 gondozási egység, 10 csoport szobájában a Városliget bölcsőde 4 gondozási egység, 8 csoport szobájában történik a gyermekek gondozása-nevelése korcsoportonként.

A Lövölde bölcsőde 60 férőhelyének megoszlása a következő:

* 2 egységben 4 csoport működik bölcsődei ellátásként, 40 férőhelyen
* 1 egységben működik az Időszakos Gyermekfelügyelet, 20 férőhelyen

Mindhárom bölcsődében a gyermekek napi tevékenységét két szakképzett gondozónő szervezi csoport-szobánként. A gondozónőknek csoportban eltöltendő munkaidejük napi 7 óra, a nyolcadik órában adminisztrációs tevékenységet végeznek, szakmai beszélgetéseken, továbbképzéseken vesznek részt, elkészítik csoportszobájuk változó dekorációját, és családlátogatásokon vesznek részt.

Bölcsődéink törekednek a gyermekek szükségleteinek kielégítésére, és a szülői igények figyelembevételével szervezik a gyermekek napközbeni ellátását. A fenntartó által meghatározott napi nyitvatartási időn belül biztosított a gyermek ellátása. A bölcsőde hétköznapokon 600-1800, gondoskodik a gyermekről. A Dob Bölcsőde nagy sikerű szolgáltatása a szerdai nyújtott nyitva tartás, amikor 19 óráig tartanak nyitva. Ebben a plusz egy órában a szülőknek lehetőségük van előre tervezett vásárlásaikat, hivatalos ügyeiket intézni, és ebben az időpontban a szakmai vezetővel is tudnak konzultálni rendszeresen megtartott fogadóórái alkalmával.

Nyáron két turnusban 4-4 hétre zárnak be a bölcsődék: A Városliget és a Lövölde Bölcsőde, majd a Dob Bölcsőde. A kerületi gyermekek elhelyezése így megoldott a szülők nyári szabadságához igazodva. Télen, a két ünnep között mindhárom bölcsőde zárva van.

1. **Gyermekfelvétel 2009-ben**

Bölcsődébe felvehető minden olyan kisgyermek, akinek szülei-gondviselői munkavállalás, vagy szociális ok miatt nem tudják biztosítani a napközbeni ellátást. A bölcsődébe történő jelentkezés, beíratás önkéntes, a szülő-gondviselő kérelmére történik. A gyermek felvételét a szülő-gondviselő beleegyezésével kérheti családorvos, védőnő, családsegítő és gyermekjóléti szolgálat. A bölcsődébe történő felvétel egész évben folyamatos, az írásos jelentkezéseket a Dob Bölcsőde vezetőjéhez kell benyújtani. A szülő-, gondviselő megválaszthatja azt a bölcsődét, ahová gyermekét beíratja. A felvételi kérelem benyújtásakor a szülő–gondviselő tájékoztatást kap arról, hogy milyen iratok szükségesek a bölcsődei felvételhez, hogyan zajlik és mennyi ideig tart a gyermeknek szülővel-gondviselővel történő fokozatos beszoktatása. A választást igyekszünk azzal is megkönnyíteni, hogy az érdeklődő szülőknek-gondviselőknek a beiratkozás előtt lehetőségük van a bölcsőde megtekintésére, bepillanthatnak a gyermekek életébe, feltehetik kérdéseiket is. Ez sokat segít a bizalmi kapcsolat kialakításában is.

A 2009. évben 271 szülő kérte gyermekének felvételét a kerület valamely bölcsődéjébe, melyen megoszlását a következőkben szemléltetjük.

2009-es évben nem utasítottunk el egy bölcsődei elhelyezési kérelmet sem, ezzel segítve a szülők munkavállalását.

A jelentkezések száma a 2008. évhez képest közel (222 fő) 8%-os növekedést mutat. A 2009. évben bekövetkező gazdasági és szociálpolitikai változások miatt a 2010. évre nagyobb növekedést várunk.

A Dob Bölcsőde gondozottjai közül négy gyermek él családjával Családok Átmeneti Otthonában, és egy kisgyermek él édesanyjával Anyaotthonban. A Lövölde Bölcsődében 2 gyermek él édesanyjával Anyaotthonban.

***2009-ben felvett gyerekek életkor szerinti bontásban***

*Lövölde Bölcsődében*

|  |  |  |  |
| --- | --- | --- | --- |
| **14 hónapos** | **15 hónapos** | **18-24 hónapos** | **25-36 hónapos** |
| 2 fő | 2 fő | 15 fő | 19 fő |

*Városliget Bölcsődében*

|  |  |  |  |  |
| --- | --- | --- | --- | --- |
| ***Hónap*** | **1-11 hónapos** | **12-23 hónapos** | **24-35 hónapos** | **36 hó feletti** |
| ***Január*** | 1 | 18 | 53 | 21 |
| ***Február*** | 1 | 16 | 54 | 23 |
| ***Március*** | 1 | 13 | 52 | 28 |
| ***Április*** | -- | 15 | 50 | 32 |
| ***Május*** | -- | 14 | 47 | 36 |
| ***Június*** | 1 | 13 | 45 | 38 |
| ***Július*** | 1 | 13 | 49 | 49 |
| ***Augusztus*** | -- | 14 | 41 | 59 |
| ***Szeptember*** | 1 | 24 | 51 | 2 |
| ***Október*** | 1 | 25 | 62 | 1 |
| ***November*** | 2 | 26 | 64 | 3 |
| ***December*** | 2 | 21 | 64 | 5 |

*Dob Bölcsődében*

|  |  |  |  |  |
| --- | --- | --- | --- | --- |
| ***Hónap*** | ***Felvett gyermekek száma*** | ***Távozó gyermekek száma*** | ***Felvettek közül a legfiatalabb gyermek*** | ***Felvettek közül a legidősebb gyermek*** |
| ***Január*** | 9 | ----- | 6 ½ hónapos | 25 hónapos |
| ***Február*** | 5 | 2 | 9 hónapos | 26 hónapos |
| ***Március*** | 6 | 4 | 17 hónapos | 33 hónapos |
| ***Április*** | 5 | 1 | 13 hónapos | 24 hónapos |
| ***Május*** | 2 | 5 | 11 hónapos | 15 hónapos |
| ***Június*** | 3 | 2 | 11 hónapos | 16 hónapos |
| ***Július*** | ----- | 8 | ------------ | ----------- |
| ***Augusztus*** | 12 | 41 | 9 hónapos | 28 hónapos |
| ***Szeptember*** | 42 | 9 | 12 hónapos | 31 hónapos |
| ***Október*** | 5 | 6 | 14 hónapos | 27 hónapos |
| ***November*** | 9 | 2 | 10 hónapos ikrek | 21 hónapos |
| ***December*** | ----- | 5 | ---------------- | ------------ |

1. **térítési díjak**

A bölcsődei ellátás ingyenes, de a gyermekek szülei az étkezésért térítési díjat fizetnek. Ennek összegét minden esetben a helyi Önkormányzat Képviselő-testülete határozza meg. A három, vagy annál több gyereket nevelő családok alanyi jogon kapnak (50%) kedvezményt, illetve az önkormányzati rendeletben meghatározott esetekben is a térítési díj mérsékelhető, illetve elengedhető.

A szülő által fizetendő gyermekétkezés térítési díj a 2009. évben 310 Ft/fő/nap volt. Ez az összeg 258 Ft nyersanyagnormát és 52 Ft Áfa-t tartalmaz. A Városliget és a Dob Bölcsőde nem végez térítésköteles szolgáltatást, így egyéb bevételek sem keletkeztek.

Kedvezmények az étkezési díj fizetésében a Városliget Bölcsődében

|  |  |  |
| --- | --- | --- |
| állami támogatás | | szociális támogatás |
| alanyi 50 % | gy.v.t. 100 % | önk.r. 100 % |
| 12 fő | 4 fő | 11 fő |

Kedvezmények az étkezési díj fizetésében a Lövölde Bölcsődében

|  |  |  |  |  |
| --- | --- | --- | --- | --- |
| ***Időszak*** | **Gyvt.** | **Alanyi** | **Önk. 50 %** | **Önk. 100%** |
|  | nap | nap | nap | nap |
| *Január* | 132 | 34 |  | 119 |
| *Február* | 160 | 31 |  | 132 |
| *Március* | 208 | 63 |  | 201 |
| *Április* | 183 | 35 |  | 185 |
| *Május* | 182 | 32 |  | 175 |
| *Június* | 118 | 16 |  | 125 |
| *Július* | 51 | 15 |  | 101 |
| *Augusztus* | 154 | 7 |  | 195 |
| *Szeptember* | 163 | 65 |  | 54 |
| *Október* | 242 | 72 |  | 43 |
| *November* | 243 | 72 |  | 41 |
| *December* | 208 | 47 |  | 18 |

A Lövölde Bölcsőde térítésköteles szolgáltatása az Időszakos Gyermekfelügyelet. A térítési díj itt is 310 Ft/nap.

Az időszakos gyermekfelügyelet összesített éves adatai *2009-ben*

|  |  |  |
| --- | --- | --- |
| *A szolgáltatást igénybe vette* | 86 | gyermek |
| *Alkalmak száma* | 1 368 | alkalom |
| *Igénybevett órák száma* | 4 536 | óra |
| *Befizetett összeg* | 1 360 800 | Ft |
| *Az étkezéseket kérte* | 30 | gyermek |
|  | 493 | alkalom |
| *Befizetett összeg* | 152 830 | Ft |
| *Összes bevétel* | 1.513.630 |  |

Kedvezmények az étkezési díj fizetésében a Dob Bölcsődében

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Alanyi jogú támogatás*** | | | | **Gyerm. véd. törv. alapján igénybe vett** | | | ***Önkorm.rend. alapján járó támogatás 100%*** | | |
| ***Hó*** | ***Fő*** | ***Nap*** | ***Ft*** | ***Fő*** | ***Nap*** | ***Ft*** | ***Fő*** | ***Nap*** | ***Ft*** |
| I | 3 | 50 | 7 750 Ft | 20 | 372 | 115 320 Ft | 27 | 498 | 154 380 Ft |
| II | 3 | 41 | 6 355 Ft | 19 | 358 | 110 980 Ft | 27 | 487 | 150 970 Ft |
| III | 3 | 49 | 7 595 Ft | 19 | 411 | 127 410 Ft | 27 | 589 | 182 590 Ft |
| IV | 5 | 71 | 11 005 Ft | 19 | 391 | 121 210 Ft | 27 | 563 | 174 530 Ft |
| V | 5 | 87 | 13 485 Ft | 19 | 380 | 117 800 Ft | 25 | 462 | 143 220 Ft |
| VI | 6 | 93 | 14 415 Ft | 22 | 419 | 129 890 Ft | 28 | 531 | 164 610 Ft |
| VII | 7 | 76 | 11 780 Ft | 22 | 283 | 87 730 Ft | 26 | 326 | 101 060 Ft |
| VIII | 7 | 56 | 8 680 Ft | 15 | 149 | 46 190 Ft | 27 | 259 | 80 290 Ft |
| IX | 9 | 148 | 22 940 Ft | 13 | 245 | 75 950 Ft | 29 | 543 | 168 330 Ft |
| X | 10 | 198 | 30 690 Ft | 10 | 210 | 65 100 Ft | 27 | 505 | 156 550 Ft |
| XI | 11 | 182 | 28 210 Ft | 11 | 210 | 65 100 Ft | 25 | 486 | 150 660 Ft |
| XII | 10 | 144 | 22 320 Ft | 11 | 178 | 55 800 Ft | 23 | 407 | 126 170 Ft |
|  | ***79*** | ***1195*** | ***185 225 Ft*** | ***200*** | ***3606*** | ***1 118 480 Ft*** | ***318*** | ***5656*** | ***1 753 360 Ft*** |

**II. 2009. ellátotti adatok**

1. **feltöltöttség - kihasználtság**

A feltöltöttség és a kihasználtság adatait a következő táblázat szemlélteti:

|  |  |  |  |  |  |  |
| --- | --- | --- | --- | --- | --- | --- |
| **Hónap** | **Feltöltöttség %** | | | **Kihasználtság %** | | |
|  | Dob | Lövölde | Városliget | Dob | Lövölde | Városliget |
| **Január** | 109,00 | 70,00 | 117,00 | 88,95 | 49,66 | 79,25 |
| **Február** | 112,00 | 76,66 | 118,00 | 80,25 | 52,41 | 85,43 |
| **Március** | 113,00 | 81,66 | 118,00 | 88,04 | 64,27 | 88,26 |
| **Április** | 117,00 | 85,00 | 122,00 | 95,00 | 64,04 | 87,08 |
| **Május** | 114,00 | 83,33 | 122,00 | 94,90 | 68,08 | 92,87 |
| **Június** | 128,00 | 83,33 | 122,00 | 99,14 | 65,71 | 98,03 |
| **Július** | 127,00 | 86,66 | 140,00 | 94,15 | 45,33 | 90,00 |
| **Augusztus** | 115,00 | 91,66 | 143,00 | 82,80 | 46,75 | 87,81 |
| **Szeptember** | 122,00 | 63,33 | 98,00 | 91,90 | 46,59 | 72,00 |
| **Október** | 114,00 | 73,33 | 111,25 | 86,95 | 57,93 | 81,78 |
| **November** | 117,00 | 76,66 | 119,00 | 87,61 | 60,31 | 92,73 |
| **December** | 110,00 | 73,33 | 115,00 | 78,66 | 51,75 | 78,13 |
| **Összesen átlag:** | **116,50** | **78,75** | **120,44** | **81,18333** | **56,07** | **86,11** |

A Lövölde Bölcsőde esetében kihasználtság számolásánál hátrányként jelenik meg, hogy az adatokat 60 férőhely szerint kell kiszámolni, pedig a bölcsődei ellátás 40 férőhelyen folyik, így a számok kevesebbet mutatnak. A **KSH statisztika szerint**, ahol az Időszakos gyermekfelügyelet számait is be kell számítani, **a kihasználtság**: **66, 98 %**.

**III. Szakmai munka 2009-ben**

**a) Lövölde Bölcsőde szakmai munkája 2009-ben**

A családlátogatás szervezése több esetben nehézségbe ütközött. A szülők egy része közvetlenül a munkába állása előtt jelentkezett felvételre, így nehéz volt a családlátogatásra időpontot találni. A szülőkkel való kapcsolattartást segíti a tájékoztató szülői értekezlet, a napi találkozás, egy adott témáról szóló megbeszélések, illetve a szakmai vezető fogadóórája.

A „saját” gondozónői rendszer folyamatosan működik. A gondozónők hiányzása esetén mindig a társgondozónő veszi át a gyermekek gondozását. A gondozónők tartós hiányzása újabb feladatot jelentett.

A beszoktatás lehetőségével minden szülő élt. A kéthetes beszoktatások leginkább az anyák jelenlétében valósultak meg. Néhány esetben az anyák munkába állása miatt rövidíteni kellett az időt. Ezekben az esetekben a család többi tagja próbált besegíteni.

A levegőztetés az új szabályok szerint továbbra is a Városligeti Bölcsődében történik. A gyermekek kertben tartózkodásához a szülők írásos nyilatkozatát kérik. Egy gondozónő a csoportban marad azokkal a gyerekekkel, akiknek a szülei nem járultak hozzá a kertbe való kimenetelhez. A gondozónők a „saját” négy gyermeküket kísérik ki a kertbe. A nyári nagy melegben a levegőztetés megvalósítása nehézségekbe ütközik.

A tavalyi évben bevezetett „megújítást” az idei évben folytatják. Ennek az a lényege, hogy minden csoport egy kicsit másképpen foglalkozik a saját, felvállalt tevékenységével a csoportjában. A tevékenységek a következők: mozgásfejlesztés, verbális fejlesztés, zene, kézművesség. A tapasztalatok során újabb lehetőségek nyíltak meg, a gondozónők tovább fejlesztették a tematikát, másfajta tevékenységekkel bővült a kör.

**Időszakos Gyermekfelügyelet**

A 2006 októbere óta működtetett időszakos gyermekfelügyelet és játszócsoport (Pöttöm Klub) lehetősége a 2009. évben is nagy siker volt a szülők körében. Az igénybevevők száma folyamatosan növekszik, jó hírük van, az új szülők és a védőnők ajánlása révén, sőt sokan az Internetről tudnak róluk.

Az előzetes bejelentkezés alapján, a szolgáltatást naponta változó létszámban veszik igénybe a szülők napi pár órára, hetente 2-3 alkalommal. **A szolgáltatást a 2009. évben 86 gyermek, havonta átlagban 16 – 38 gyerek, naponta átlagban 8-11 gyerek vette igénybe.**

A játszócsoportot azok a szülők igénylik, akik együtt szeretnének lenni gyermekeikkel, együtt játszanak, látják gyermeküket társaik között, tapasztalatot cserélnek, illetve tanácsot kérnek a gondozónőktől.

*Az időszakos gyermekfelügyelet 2009. évi kihasználtsága*

|  |  |  |  |  |  |  |
| --- | --- | --- | --- | --- | --- | --- |
| **Időszak** | **GYERMEKFELÜGYELET** | | | **ÉTKEZÉS** | | |
| Gyerekek száma | Órák száma | Óradíj összege (Ft) | Gyerekek száma | Étkezések száma | Étkezés összege (Ft) |
| *Január* | 33 | 372 | 116 000 | 12 | 34 | 10 540 |
| *Február* | 28 | 434 | 130 200 | 7 | 32 | 9 920 |
| *Március* | 38 | 490 | 147 000 | 9 | 37 | 11 470 |
| *Április* | 25 | 455 | 136 500 | 6 | 37 | 11 470 |
| *Május* | 29 | 414 | 124 200 | 8 | 30 | 9 300 |
| *Június* | 24 | 299 | 89 700 | 8 | 28 | 8 680 |
| *Július* | 16 | 177 | 53 100 | 7 | 19 | 5 890 |
| *Augusztus* | 24 | 336 | 100 800 | 10 | 42 | 13 020 |
| *Szeptember* | 26 | 425 | 127 500 | 9 | 69 | 21 390 |
| *Október* | 25 | 423 | 126 900 | 10 | 63 | 19 530 |
| *November* | 24 | 401 | 120 300 | 9 | 53 | 16 430 |
| *December* | 20 | 310 | 93 000 | 10 | 49 | 15 190 |
| **Összesen** |  | **4 536** | **1 360 800** |  | **493** | **152 830** |

***Új szolgáltatások, az ellátás minőségének javítása, szervezési változások a Lövölde Bölcsődében***

A 2009-es évben új szolgáltatást nem vezettek be. A szülőkkel való kapcsolattartást azonban igyekeztek még szorosabbá fűzni. A szülők a napi találkozások alkalmával tájékoztatást kapnak gyermekük fejlődéséről. Az ünnepek körüli rendezvények, nyílt napok is jó lehetőségek a közös ismerkedésre és az idő kellemes eltöltésére.

A fejlesztőtől kapott eszközöket viszont jól ki tudják használni, minden gyermek örömmel játszik vele, és közben fejlődik is általa. Kedvencük a trambulin, amelyen még a félősebb gyerekek is hamar feloldódnak és egyre bátrabban és ügyesebben ugrálnak, kielégítve ezzel a mozgás utáni vágyukat és fejlesztve az egyensúlyérzéküket is.

**b) Városliget Bölcsőde szakmai munkája 2009-ben**

A Városliget Bölcsőde alapvető célja, hogy a gyermekek testi–lelki szükségleteit kielégítsék, a gyerekek jól érezzék magukat a szülőktől távol töltött időben is, és minden lehetőséget megkapjanak veleszületett képességeik kibontakozásához, egyéni fejlődésükhöz. Tiszteletben tartják a gyermek kompetenciáját, figyelemmel kísérik az önállósági törekvéseiket, építenek saját kezdeményezésükre, aktivitásukra. Ezért nagyon fontosnak tartják a munkaszervezést.

Stratégiájuk fontos eleme a szülőkkel való jó kapcsolat kialakítása, a jó család-bölcsőde kapcsolat. Figyelembe veszik a szülők kívánságait, szívesen fogadják érdeklődésüket. A szülőkkel való kapcsolat formái:

* Szülői döntés, intézményválasztás
* Szülői értekezlet a bölcsődébe újonnan felvett gyermekek szülei részére
* Családlátogatás
* Anyás beszoktatás
* Egyéni beszélgetések a szülőkkel
* Napi találkozások
* Szülőcsoportos beszélgetések
* Nyílt nap
* Hirdetőtáblán, faliújságon, üzenő füzetben rendszeres tájékoztatás
* Szülői érdekképviseleti fórum tagjaival rendszeres kapcsolat
* Szülői értekezlet az óvodába felvett gyermekek szülei részére (óvodai szórólap)

A már kialakult jól működő kapcsolatot továbbra is ápolják a Városliget Óvodával. 2009-ben a Városliget Bölcsődében tartották meg az óvodavezetők és a bölcsődei szakmai vezetők fórumát. A vezető óvónővel napi kapcsolatban vannak, aki tavasszal szülői értekezletet tartott az óvodába menő gyermekek szülei részére. Rendszeresen részt vesznek az óvodai rendezvényeken is, és az óvónők meglátogatják a bölcsődés gyerekeket, a gondozónők pedig a gyerekekkel látogatják meg az óvodát.

**c) Dob Bölcsőde szakmai munkája 2009-ben**

**A gondozó-nevelő munka jellemzői**

* Rendszeresen szerveznünk kell a családlátogatást, melynek mindkét formáját alkalmazzuk a napi munkában, ezek:
  + beszoktatás megkezdése előtt a „saját” gondozónő a társgondozónővel közösen tesz látogatást a gyermek otthonában, és
  + gyakran szükség van évközi, ismételt családlátogatásra is, ezek azonban mindig igény, és szükség szerint kerülnek megszervezésre.
* A gyermekek bölcsődébe való beszoktatása lehetőség szerint mindig szülővel-gondviselővel történő, fokozatos beszoktatást jelent, amelynek szervezésekor mindig figyelembe vesszük a gyermek és a szülő-gondviselő igényeit.
* Nagy jelentősége van a bölcsődei életben a felmenő rendszernek is, mely biztosítja a személyi állandóságot a gyermek részére, csakúgy, mint az érzelmi biztonságot jelentő „saját” gondozónő rendszer.
* A folyamatos napirendnek mindig az adott korcsoport igényeihez kell igazodnia.
* Gondozónők és a kisegítő személyzet munkarendjének elkészítése, mely a gyermekek napirendjéhez igazodik.
* Gondozónőink játékos formában foglalkoznak a csoportszobában a gyermekekkel:
  + pl. mondókák szövegét ritmikus mozdulatokkal kisérve,
  + kézügyesség fejlesztése: papírtépés, vágás, ragasztás,
  + mozgásfejlesztés: padon sétálni, talajon a vödröket megkerülni,
  + bábozás: kéz és ujj bábbal, együtt a gyermekekkel,
  + az évszakok változását gyümölcsökről, az öltözködésről és a ruhadarabokról (sál, sapka, kesztyű, csizma) szóló beszélgetések is megjelenítik.
* Szülőkkel való kapcsolattartás egyik formája: a szülő csoportos beszélgetés (évente legalább négy alkalommal, igény szerint). Témaválasztás közösen a szülőkkel együtt történik. Igények szerint „diétás” tanácsadást is nyújtunk.
* A bölcsődei élet eseményeiről, az ünnepekről fényképeket készítünk, az ezekről készült CD-t a szülők ajándékba megkapják.
* A nyújtott nyitva tartást szerdai napokon továbbra is működik, a szolgáltatás ingyenes, itt lehetőség van egy-egy bizalmasabb, meghittebb hangulatú beszélgetésre a szülő és gyermekének gondozónője között.

**A szakmai munka minőségének folyamatos fejlesztése**

* Havi rendszerességgel – csütörtökön - megrendezésre kerülnek a szakmai meetingek is, amikor egy-egy téma köré szerveződve szakmai beszélgetések zajlanak, illetve esetmegbeszélések történnek.
* Havonta gondozónői, és technikai értekezlet. (Minden hónap második szerda, csütörtök.)
* 2009-ben is folyamatosan működött a gondozónők munkájának szakmai megfigyelése és értékelése.
* A fejlesztőpedagógus-gyógypedagógus által havonta egy alkalommal megtartott belső szakmai továbbképzések is támogatják a folyamatos szakmai fejlődést. (Egyeztetett időpont.)
* A munka gördülékenyebbé tételének érdekében a Dob Bölcsődében bevezették a technikai személyzet két műszakos munkakezdését
* Folyamatos és rendszeres kapcsolatot ápolunk az Akácfa óvodával, melynek keretein belül gondozónőink havonta látogatást tesznek az óvodában, az óvónők pedig a bölcsődében. A szakmai megfigyelések témája előre egyeztetett tematika szerint zajlik, a témafeldolgozás minden esetben megtörténik, és májusban az éves munka kiértékelése történik, és a szeptemberi kezdés tervei is elkészülnek. (Minden hónap harmadik keddje 2 fő.)
* A kerületi védőnők rendszeresen meglátogatják a bölcsődét, különös tekintettel a saját körzetükben lakó kisgyermekek fejlődését megfigyelve.

**Új szolgáltatások, szervezési változások a Dob Bölcsődében**

* A Dob Bölcsődébe új szolgáltatásként jelent meg az **Otthoni gyermekgondozás.**

A 2009. évben beindítottuk az otthoni gyermekgondozás szolgáltatást is. Ennek keretében gondozónőink a rászoruló családok részére biztosítanak gondozási segítséget a család otthonában heti 4 órában.

A rászorultak részére ingyenesen elérhető szolgáltatás a Védőnői Szolgálat, a Családsegítő, valamint a Hetedhét Gyermekjóléti Központ írásbeli javaslata alapján vehető igénybe. A szolgáltatásról írásos tájékoztatást küldtünk a társszerveknek: a Családsegítő Szolgálatnak, a Hetedhét Gyermekjóléti Központnak, Védőnői Szolgálatnak. A beindítást hosszú, többlépcsős előkészítő munka előzte meg, pénzügyi és operatív terveket készítettünk, a leendő munkatársak felkészítése is megtörtént.

* 2009-ben folytatódott a Családi Nap rendezvénysorozat is, melynek keretein belül a szülőknek lehetőséget adtak arra, hogy egy kis közös időt töltsenek gyermekeikkel.
* Az előző évben szervezett Családi Nap Családi Délutánná alakult, **minden nap** játszhatnak együtt – testvérpárok csoporttársak a bölcsőde udvarán, áprilistól-októberig az időjárás függvényében.
* Kedvelt a Bölcsődelátogató program, melynek keretében a szülő-gondviselő gyermekével még beiratkozás előtt betekinthet a bölcsőde életébe, megismerkedhet a leendő környezetével, gondozónőivel, csoporttársaival.

**IV. Szakmai események - intézményközi szakmai programok 2009-ben**

* 2009 márciusában került megrendezésre a Szociális és Gyermekjóléti Szolgáltató Központ tagintézményei számára az összdolgozói Szakmai nap, melyen idén a bölcsődék mutatkoztak be. Jelentős esemény volt ez a munkatársak életében, mert alkalom adódott így a szociális rendszer többi munkatársával való találkozásra, és mindhárom bölcsőde számára lehetőség nyílt egy rövid bemutatkozásra.

A szakmai nap időpontjára elkészült a Lövölde Bölcsőde szórólapja is, melynek célja a Bölcsőde és a Pöttöm Klub bemutatása, népszerűsítése.

* A Városliget Bölcsődében fontos szakmaközi esemény volt a kerületi bölcsődék szakmai vezetőinek és az óvodavezetők találkozója, melyen megállapodás született a 36 hónapnál idősebb gyermekek tanév közbeni óvodai felvételéről
* A Dob Bölcsőde szakmai vezetője a Gyermekjóléti Központ által szervezett, kerületi gyermekvédelmi jelzőrendszer esetmegbeszélő csoportjain havi rendszerességgel vett részt.
* 2009. március 26-án Éves Gyermekvédelmi Tanácskozás bölcsődei koordinátorként jelen volt a Dob Bölcsőde szakmai vezetője.
* 2009. október 12.-én Egyesített vezetői értekezletet tartott a Magyar Bölcsődék Egyesülete és a Bölcsődei Dolgozók Demokratikus Szakszervezete részvételével a IX. kerület Ráday utcai Bölcsőde. Koordinátorként a Dob Bölcsőde szakmai vezetője képviselte a kerület bölcsődéit.
* 2009. november 12-én a Hetedhét Gyermekjóléti Központ szakmai vezetőjének látogatása alkalmával tájékoztatást adott a munkánkat érintő tőrvényi változásokról.
* Egész évben szakmaközi és intézményközi tevékenységünkhöz tartozik a folyamatos óvodai kapcsolattartás, és a védőnői látogatások is és rendszeres munkakapcsolatban álltunk a Hetedhét Gyermekjóléti Szolgálat, és a Családsegítő Munkatársaival, valamint a család gondozóikkal.
* 2009. december 11-én a Hallássérültek Óvodája, Általános Iskolája, Speciális Szakiskolája Egységes Gyógypedagógiai Módszertani Intézménye és Diákotthona szakmai módszertani napot tartott, melyen a Dob Bölcsőde két munkatársa is részt vett.

**V. Kiemelkedő gyermekprogramok 2009-ben**

Minden évben, így 2009-ben is megrendezésre kerültek a következő programok:

* Farsang – hagyományosan minden csoport kisebb ünnepséget rendez a szülők részvételével a gyermekeknek, a korcsoportnak megfelelően.
* Megemlékezünk a húsvétról is, a hagyományok megjelennek a dekorációkban, a szokásokról való beszélgetésben is.
* A Gyermeknap 2009-ben a Városliget Bölcsődében került megrendezésre a Kölyökidő Alapítvány által biztosított műsorral. A rendezvényt a kerületi önkormányzat támogatja, de a Városliget Bölcsődének sok segítséget nyújtott a Gyermekprogramok a Gyermekekért Alapítvány és a bölcsődébe járó gyermekek szülei is támogatták a Bölcsődét. A rendezvényről a kerületi média is hírt adott.
* Decemberben mindhárom bölcsődét meglátogatta a Télapó, ajándékot is hozott (amit a Szociális Iroda tett lehetővé).
* A karácsonykor a szülők részvételével kis ünnepséget rendeztünk, a nagyobbak mézeskalácsot is sütöttek. Minden gyermeknek kis ajándékcsomaggal kedveskedtünk, melyet a fenyőfa alól vettek el.

**VI. A korai fejlesztő gyógypedagógus és a gyermekorvos munkája**

*A korai fejlesztő szakember*

* Rendszeresen látogatta a csoportokat, tanácsot adott a gondozónőknek egy-egy terület fejlesztési lehetőségeiről.
* Csoportlátogatásai alkalmával szűrte a gyerekeket.
* Rendszeresen fogadóórákat tartott a szülők számára, előre egyeztetett időpontokban fogadta a szülőket, a fejlesztésre szoruló gyerekeke
* November hónapban „Szülői Stúdium” címmel előadást tartott az érdeklődő szülők részére
* Rendszeresen tartott belső szakmai továbbképzéseket a gondozónők számára Ennek keretein belül a következő témákkal foglalkoztak:
* gondozónői vélemények megírása a szakértői bizottságok felé,
* szenzoros integrációs terápiák ismertetése – mit végezhet a gondozónő a bölcsődei módszertan keretein belül,
* saját élményű foglalkozások (gyermekdalok, zenei eszközök),
* esetmegbeszélések, problémalátások fejlesztése
* rendszeresen elektronikus hírlevelek formájában értesítések érkeztek az előadások kiegészítéseképpen, illetve az előadások írásos anyagát is megküldte.

|  |  |
| --- | --- |
| Korai előkészítés, szűrés | 302 alkalom |
| Korai fejlesztés (egyéni) | 96 |
| Kerületi nem bölcsődés korai fejlesztés | 35 |
| Szülői konzultáció | 127 |
| Gondozónői csoportos továbbképzés | 40 |
| Gondozónői egyéni konzultáció | 158 |

*A gyermekorvos munkája*

* Rendszeresen ellenőrizte a bölcsődés gyermekeket, tájékoztatta a szakmai vezetőt.
* Elvégezte a szükséges szűrővizsgálatokat.
* Vezette a gyermekek egészségügyi törzslapjának reá vonatkozó részeit.
* Az óvodába menő gyermekek elbocsátó lapjait mindig időben elkészítette.
* Folyamatosan rendelkezésre állt, akár telefonon is segítséget nyújtott, ha szükség volt rá.
* Részt vett a bölcsőde szülők számára szervezett programjain és Családi Délutánokon, szakmai tanácsokat adott és válaszolt a feltett kérdésekre.

**VII. Alkalmazotti adatok**

|  |  |  |  |  |  |
| --- | --- | --- | --- | --- | --- |
| Álláshelyek, foglalkoztatottak | | | Városliget | Dob | Lövölde |
| Összes foglalkoztatottak száma 2009. dec. 31-én | | | 28 | 33 | 14 |
| Szakmai vezető | | | 1 | 1 | 1 |
| Foglalkoztatott gondozónők száma összesen | | | **18** | **20** | **9** |
| Ebből | Szakképzett | Csecsemő és gyermekgondozónő | 6 | 1 | 6 |
| Csecsemő és kisgyermek-gondozónő | 4 | 8 | 1 |
| Csecsemő és kisgyermek-nevelő gondozónő |  | 1 |  |
| Bölcsődei szakgondozónő | 4 | 6 | 2 |
| Nem szakképzett | Érettségivel rendelkező | 4 | 4 |  |
|  |  | Érettségivel nem rendelkező |  |  |  |

Egyéb álláshelyek:

|  |  |  |  |
| --- | --- | --- | --- |
|  | Városliget | Dob | Lövölde |
| Szakképzett élelmezésvezető | 1 | 1 |  |
| Szakképzett szakácsnő | 1 | 1 |  |
| Konyhalány | 2 | 1 | 1 |
| Technikai dolgozó | 4 | 7 | 2 |
| Mosó - takarítónő | 1 | 1 | 1 |
| Gépkocsivezető |  | 1 |  |
| Fűtő - karbantartó | 1 | 1 |  |
| **Egyéb álláshelyek összesen:** | **10** | **13** | **4** |

2009-ben

* a Lövölde Bölcsődében két, munkaviszonyát megszüntető gondozónő helyére kellett új munkatársat keresni.
* a Városliget Bölcsődében két új gondozónőt kellett felvenni a kilépő munkatársak helyére. Változást okozott, hogy a gépkocsivezető munkavégzési helye a Városliget Bölcsődéből a Dob Bölcsődébe került.
* A Dob Bölcsődében a tartósan távollévő, nyugdíj mellett dolgozó munkatárs munkaviszonya megszűnt 2009. október 23-tól, az őt helyettesítő gondozónő véglegesítése megtörtént.

A három bölcsőde szakmai vezetőjének egybehangzó tapasztalata alapján elmondható, hogy a bérhelyzet komolyan korlátozó tényező volt a választás lehetőségében. Az alacsony bér és a juttatások szűkössége több jelentkezőt is eltántorított a belépéstől.

**VIII. Munkatársak továbbképzése**

Mindhárom bölcsőde munkatársai a tervezésnek megfelelően vettek részt a személyes gondoskodást végző személyek kötelező szakmai továbbképzésén.

Valamennyi bölcsődében voltak belső továbbképzések is a korai fejlesztő-gyógypedagógus közreműködésével.

A Munka- és Tűzvédelmi felelős a 3 intézményben megtartotta a munka- és tűzvédelmi oktatásokat.

A Dob Bölcsődében 2009-ben bevezetésre került a havi rendszerességgel megtartott *szakmai meeting* is, melynek keretében a szakmai vezető irányításával a gondozónők egy-egy szakmai témát jártak körbe, kérdésekkel, kis előadásokkal felkészülve.

**IX. Étkezés - főzőkonyha**

2009. január 1-jétől a Városliget Bölcsődében is bevezették a Lakoma W programot, így az adminisztráció mindkét, főzőkonyhával rendelkező bölcsődében egységessé vált. A Dob Bölcsőde élelmezésvezetője sok segítséget nyújtott a program kezeléséhez, az új adminisztrációs rend kialakításához.

Tekintettel arra, hogy a Lövölde Bölcsőde nem rendelkezik saját főzőkonyhával a Városliget Bölcsőde főzőkonyhájáról történik naponta két alkalommal az ételszállítás. A Városliget Bölcsőde főzőkonyháján naponta 130 adag ételt főznek, melyből 30-40 adag kerül át a Lövölde Bölcsődébe. A speciális igényeket is ki tudják elégíteni.

A 2009. évben a Dob Bölcsőde konyhája összesen 20399 adag ételt főzött a gyerekeknek, és 435 adag ételt a két meleg étkezést igénybe vevő munkatársnak.

A speciális diéta 900 adag volt. Az alapvető törekvés továbbra is az, hogy a bölcsődés korosztály tápanyag, és vitaminigényét maximálisan kielégítsük. Ez a családok romló anyagi helyzete miatt nagyobb hangsúlyt kapott ebben az évben.

A pénzügyi elszámolás nagy változása volt a 2009. évben, hogy a főzőkonyhai adminisztráció a Lakoma DOS verziójáról áttért a Lakoma Windows alapú használatára. Ez az élelmezésvezető számára plusz feladatokat is jelentett, hiszen a program bevezetése, a fokozatos, és folyamatos fejlesztése - frissítése időről-időre okozott némi külön elfoglaltságot.

**X. Fontosabb események 2009-ben**

**a) Ellenőrzések:**

A Működési engedély felülvizsgálata lezajlott mindhárom bölcsődében.

Az ÁNTSZ általános ellenőrzésén kifogásolta a rovar és rágcsálóirtás elmaradását, az ERISZ-hez eljuttatott feljegyzést követően a rovarirtást elvégezték.

Megtörtént az Érintésvédelmi és Tűzvédelmi felülvizsgálat. A kisebb hibák kijavítása megkezdődött, ennek ellenőrzése és a tanúsítvány elkészülése folyamatban van.

**b) Felújítás, karbantartás**

* A Lövölde Bölcsődében karbantartás keretében az ERISZ elvégeztette a következő meghibásodásokat: vízcsapok, WC tartályok, szekrények, zárak, ajtók, gyermekasztalok és székek javítását, törött ablakok üvegezését, törött mosdók cseréjét, meghibásodott bojlerok javítását, égők cseréjét.
* A Dob Bölcsődét érintette a 2009-ben is folyó építkezés a Bölcsőde utcai frontjánál. Az építkezés befejezését követően az ERISZ Műszaki Igazgatóhelyettes úrral, valamint a bölcsődében rendszeresen dolgozó vállalkozóval közösen megállapodtak abban, hogy a következő felújítási munkák elvégzésére van lehetőség folyó évben:

Épületen belül:

* + Valamennyi csoportszobában a balesetveszélyes linóleum részek javítása
  + Az emeleti átadófolyosón, valamint a gazdasági folyosón a felpúposodott, fellazult járólapok javítása
  + A főzőkonyha tisztasági festése
  + A II-es csoport tálalókonyhájának festése, az oldalfalak csempepótlása
  + A fürdőszobai összefolyók felülvizsgálata, szükség esetén javítása
  + A teraszokon a megrepedezett drótozott üvegek cseréje
  + A pincében az összefolyó szennyvízelvezető eternit cső javítása
  + Gyermek WC tartályok szükség szerinti cseréje
  + Csaptelepek szükség szerinti cseréje

Épületen kívüli munkák:

* A homokozókban a részleges homokcsere elvégzése
* 2 darab udvari játéktároló építése
* két udvarrészleten a bölcsődével szomszédos házak falain a málló vakolat lehullása elleni védekezés
* a IV-es csoport játszóudvarán hiányzó kerítéselem pótlása
* a Dob u. 23-25. sz. lakóház végleges bejáratának kialakítása után utcai védőkorlát telepítése

A felsorolt felújítási és karbantartási munkák nagyobb része meg is valósult az év folyamán.

A felújítási és karbantartási munkálatok elkészülte után az újonnan kialakított bejárati résznél gyeprács és ágyásszegély elhelyezésével kialakult a bejárat végleges formája. Kiültetésre kerültek a dézsás növények, melyeket a 2008. évi növényesítési pályázaton nyert a Dob Bölcsőde.

Az év második felében folyamatos gondot jelentett az internet hiánya, ez mind az adatszolgáltatás, információáramlás, mind a szakmai anyagok eljuttatása terén akadályozta a munkavégzést. A hiba elhárítását az év végével sem tudta az ERISZ Műszaki igazgatóhelyettese intézkedésével elhárítani.

**c) Önkéntesek munkája**

2009 nyarán Lövölde és a Dob Bölcsőde csoportszobáit az Otthon Centrum Alapítvány önkéntesei vidám mesefigurák és állatfigurák díszítőfestésével látták el.

## 3/C.

**AZ ERZSÉBETVÁROSI SZOCIÁLIS ÉS GYERMEKJÓLÉTI SZOLGÁLTATÓ KÖZPONT GYERMEKVÉDELMI MUNKÁJÁRÓL**

Erzsébetvárosban az intézmények szervezeti átalakuláson mentek végbe 2007. év nyarán. Ennek következtében az önkormányzat által fenntartott három bölcsőde a gyermekjóléti központ és a családsegítő szolgálat egy nagy integrált intézménnyé alakult, természetesen meghagyva a szakmai egységek működését.

A Családsegítő Szolgálat a 2009. évi munkatervnek megfelelően végezte szolgáltatói tevékenységét. Az ügyfélforgalom egész évben egyenletes volt, a nyári időszakban sem csökkent a szolgálatot felkeresők száma. Ennek hátterében elsősorban az adósságkezelési tanácsadáshoz és a rendszeres szociális segélyhez kötődő együttműködési kötelezettség húzódik, de érezhető, hogy növekszik a lakosság számára saját erőből megoldhatatlan problémák száma és súlya és mindez megjelenik a családsegítő szolgáltatás igénybevételében.

Az elmúlt évben jól érzékelhető volt az országot érintő gazdasági helyzet lecsapódása az egyéni/családi egzisztenciális helyzet bizonytalanná válásában, illetve romlásában. A biztonságvesztés és ellehetetlenülés vagy az ehhez közelítő élethelyzetek súlyos frusztrációja a pszichés problémák, a kapcsolati súlyos zavarok növekedésében és az indulatok erősödésében sajnos már érzékelhető volt.

A szolgáltatások területén igyekeztünk reagálni a megjelenő szükségletekre és problématerületekre. A lakhatás biztonságának és fenntartásának megőrzése érdekében az adósságkezelési tanácsadáson kívül próbáltunk a prevencióra is figyelni. A közüzemi szolgáltatók fogyasztóvédelmi kötelezettségeit és jogszabályi előírásait ügyfeleink érdekében érdekképviselettel, illetve egyeztetésekkel és megfelelő fórumok használatával igyekeztünk érvényesíteni. A mentális problémák felerősödésének kezelésére pszichiátriai, pszichológiai és addiktológiai tanácsadás lehetőségét szerveztük meg az intézményben és próbáltuk erősíteni a hosszabb kezelést biztosító társintézményekkel a munka kapcsolatainkat.

Az előző évekhez hasonlóan 2009-ban is fokozottan kellett figyelemmel kísérnünk a jogszabályi változásokat. A törvényi változások szükségessé tették, hogy a Szociális Iroda munkatársaival is rendszeres egyeztető megbeszéléseket tartsunk. Ezzel egy időben az ügyfeleket folyamatosan informáltuk az őket is érintő változtatásokról.

A gyermekes családokkal végzett munkákat hatékonyabbá tette a Gyermekjóléti Központtal már az előző évben kialakított szoros együttműködés. A gondozott családok számára is így érthetőbb és követhetőbb a két segítő szervezet közös célkitűzése és a munkamegosztás a két kolléga között.

**Az Esély Családsegítő Szolgálatnál gondozott gyermekes családok 2009. évben**

2009-ben a Családsegítő Szolgálatnál 2065 fő vett igénybe valamilyen szolgáltatást, összesen 12870 alkalommal. Ebből 517 új ügyfél volt. Az év folyamán 1391 gondozási eset volt folyamatban.

*Az ügyfelek családi összetétele*

|  |  |  |
| --- | --- | --- |
|  | 2009 | 2008 |
| **Családi összetétel** | **Fő** | **Fő** |
| Házastárs/élettárs gyermek(ek)kel | 376 | 262 |
| Házastárs/élettárs gyermek nélkül | 249 | 88 |
| Egy szülő gyermek(ek)kel | 444 | 280 |
| Egyedül élő | 623 | 408 |
| Szülők nagykorú gyerekkel | 179 | 161 |
| Testvérek | 29 | 17 |
| Több generáció | 141 | 116 |
| Egyéb | 24 | 19 |
| **Összesen** | **2065** | 1351 |

A családsegítő szolgáltatás igénybevevői közül 39 % (820) a kiskorú gyermeket nevelő család, arányuk nem változott az előző évhez képest.

**Az adósságkezelési tanácsadás 2009. évi számadatai**

Valamely közüzemi adósság felhalmozódása miatt 1234 háztartás kereste fel Szolgálatunkat.

Az alábbi táblázatokban a jellemző élethelyzetek alapján csoportosítottuk az adósságkezelésben résztvevő háztartásokat.

|  |  |  |  |  |
| --- | --- | --- | --- | --- |
| **2008.** | | | | |
| Csoport | Házt. száma, aránya | Átlagos jövedelem | Átlagos lakásnagyság | Átlagos adósságállomány |
| Összminta | 237 (100%) | 36 199 | 45,9 | 244 701 |
| Van munkajövedelem a családban | 46,41% | 37 104 | 48,0 | 269 385 |
| Csak TB és önk. támogatásból élő családok | 53,58% | 35 415 | 44,0 | 223 321 |
| 1 fős háztartások | 29,11% | 45 155 | 38,0 | 201 932 |
| Gyermekes családok | 57,40% | 30 234 | 48,4 | 254 954 |

|  |  |  |  |  |
| --- | --- | --- | --- | --- |
| **2009.** | | | | |
| Csoport | Házt. száma, aránya | Átlagos jövedelem | Átlagos lakásnagyság | Átlagos adósságállomány |
| Összminta | 307 (100%) | 39 813,5 | 44,5 | 238 635 |
| Van munkajövedelem a családban | 39,85% | 40 909 | 46,4 | 249 414 |
| Csak TB és önk. támogatásból élő családok | 41,37% | 38 586 | 40,9 | 219 834 |
| 1 fős háztartások | 28,99% | 47 619 | 37,3 | 225 794 |
| Gyermekes családok | 43,6% | 33 839 | 45,0 | 252 925 |

A tavalyi évhez képest csökkent a gyermekes családok részvétele az adósságkezelési szolgáltatásban, azonban még mindig veszélyeztetettek a lakhatás megtartása szempontjából, közülük különösen a gyermeküket egyedül nevelő szülők.

**A Foglalkoztatási Tanácsadó Szolgálat célja** a munkaerőpiacról kiszorult, hátrányos helyzetű személyek foglalkoztatási esélyeinek javítása, az elhelyezkedést akadályozó tényezők feltárása, illetve a tartós foglalkoztatásához szükséges feltételek megteremtése.

Álláskereső ügyfeleink többsége (35 %) egyedül élő. Az ő esetükben még veszélyeztetettebb tényező a tartós munkanélküliségből fakadó elmagányosodás, elszegényedés. Utánuk következik azonos arányban (18-18 %) a kiskorú gyermekét egyedül nevelő szülő, illetve az élettárs/háztartással kiskorú gyermeküket közösen nevelő szülők. A gyermeküket egyedül nevelő munkanélküliek munkaerő-piaci helyzete nagyon hátrányos, mivel a gyermekneveléssel kapcsolatos feladatokat egyedül kell ellátniuk, ezért a számukra elvállalható munkák időbeosztása behatárolt. Az is nehezíti az ő elhelyezkedésüket, hogy a munkáltatói oldalról nagyfokú diszkrimináció éri őket.

|  |  |  |
| --- | --- | --- |
| **CSALÁD TÍPUSOK** | **Fő** | **Megoszlás** |
| Egyedül élő | 201 | 35,3% |
| Gyerekét egyedül nevelő | 107 | *18,8%* |
| Élettárs/házastárs gyerekkel | 104 | 18,3% |
| Élettárs/házastárs gyerek nélkül | 63 | *11,1%* |
| Több generációs család | 26 | *4,6%* |
| Testvérek | 10 | *1,8%* |
| Szülők felnőtt gyerekkel | 58 | *10,1%* |
| Összesen | **569** | *100%* |

**Gyermekes családokkal végzett csoportmunka 2009-ben**

* Csoportmunka keretében ebben az évben is hetente egyszer működött a Mama-Baba Klub, alkalmanként 10-12 szülő és gyermek részvételével. A klubnak a Lövölde téri Bölcsőde ad otthont minden héten csütörtökön a délelőtti órákban.

A klub három funkciója

a) fontos az anyák számára, hogy a gyerekek kellemes környezetben, koruknak megfelelő játékokkal játszanak, ahol egyben közösséghez szoknak, előkészítendő a bölcsődei, óvodai beszoktatást. A gyerekekkel egy önkéntes foglalkozik.

b) a szabadidő kellemes eltöltése is célunk, ahol az anyák – kicsit elválasztva a gyerekektől, de mégis együtt, ha szükséges – beszélgetni tudnak, tapasztalatokat, információkat cserélnek, kiszakadnak a hétköznapok rutinjából, de problémáik, dilemmáik átbeszéléséhez szakemberek állnak rendelkezésre.

c) strukturált beszélgetések, társasjátékok segítségével önismereti elemeket viszünk a csoport működésébe, a következő témákra fókuszálva: gyereknevelés, párkapcsolatok, nőiség-anyaság, egészséges életmód, munkaerő-piacra való visszatérés. Fontosnak tartjuk, hogy - akár tudományos szintű – információt, tudást adjunk az anyáknak a fenti témákban, mert ezek ismerete jelentősen segíti a problémákban való előrelépést.

* A Gyermekjóléti Központtal közösen indítottuk 2009-ben a szülő csoportot, elsősorban kiskamasz, illetve kamasz gyerekek szüleinek („Szülőkre hangolva”), kéthetente a Gyermekjóléti Központban. A találkozások keretében a szülők megbeszélhették a gyermekneveléssel kapcsolatos dilemmáikat, kicserélhették tapasztalataikat. A Gyermekjóléti Központ és a Családsegítő Szolgálat két munkatársa által vezetett beszélgetések hozzájárultak ahhoz, hogy a szülők ismereteket szerezzenek az őket érdeklő és érintő témákban, és erősíthessék szülői kompetenciájukat.

**3/D.**

**A KERÜLETI JELZŐRENDSZER TAGJAINAK MŰKÖDÉSÉRŐL, MUNKÁJÁRÓL**

**Az észlelő- és jelzőrendszer tagjai**

**1997. évi XXXI. tv. 17. §**

a) az egészségügyi szolgáltatást nyújtók, így különösen a védőnői szolgálat, a háziorvos, a házi gyermekorvos,

b) a személyes gondoskodást nyújtó szolgáltatók, így különösen a családsegítő szolgálat, a családsegítő központ,

c) a közoktatási intézmények, így különösen a nevelési-oktatási intézmény, a nevelési tanácsadó,

d) a rendőrség,

e) az ügyészség,

f) a bíróság,

g) a pártfogó felügyelői szolgálat,

h) az áldozatsegítés és a kárenyhítés feladatait ellátó szervezetek,

i) a menekülteket befogadó állomás, a menekültek átmeneti szállása,

j) a társadalmi szervezetek, egyházak, alapítványok.

**Célja:**

Feltárja a gyermeket veszélyeztető tényezőket, elősegítve a problémák időben történő felismerését, valamint azok megoldását.

**Feladata:**

• kísérje figyelemmel a településen élő gyermekek szociális helyzetét, életkörülményeit, életformákat, a közösségi viszonyokat, ellátó intézményeket,

• ismerje és tárja fel a gyermekeket általában veszélyeztető okokat, megoldásukhoz nyújtson segítséget és információkat a további eljárások érdekében.

**Az észlelő-és jelzőrendszeri csoport tevékenységének alapelvei:**

• A veszélyeztetettséget észlelő-és jelzőrendszeri tevékenység nem hatósági jellegű.

• A tevékenységének mindenkor a gyermek, illetve a család érdekeit kell szolgálnia.

• A jelzőrendszer valamennyi munkatársát titoktartási kötelezettség köti.

• A gyermekvédelmi munkában résztvevő szakember legjobb tudása szerint és a következő elvek, etikai normák betartásával járul hozzá a gyermekjólétet szolgáló módszerek kialakításához és megvalósításához:

* + - tiszteletben tartja a rábízott egyéniségét és gondoskodik méltósága, egyénisége, jogai megőrzéséről,
    - előítélet-mentes – nemre, korra, és etnikai hovatartozásra, vallási és világnézeti meggyőződésre, nemi irányultságra, fogyatékosságra és egészségügyi állapotra való tekintet nélkül, valamint bármely egyéb hátrányos megkülönböztetés kizárásával tevékenykedik,
    - elfogadja, hogy egy adott cél elérése érdekében kapott információt csak jóváhagyással lehet más célra felhasználni, vagyis,
    - tiszteletben tartja a rábízottak magánéletét, továbbá a velük vagy másokkal való kapcsolat során róluk nyert bizalmas információt,
    - információt csak az érintettek belegyezésével adhat tovább vagy olyan körülmények esetén, amelyek szakmai szempontból és szakmai konzultáció alapján kivételesnek ítélendők, vagy ha arra jogszabály kötelezi.

**3/D/1. ELLÁTÁSBAN RÉSZESÜLŐK**

*A Gyermekjóléti Központhoz érkezett jelzések a kerületen kívüli jelzésekkel együtt*

|  |  |  |  |
| --- | --- | --- | --- |
| **A jelzőrendszer által küldött jelzések száma tárgyév** | 2007 | 2008 | **2009** |
| Egészségügyi szolgáltató | 57 | 40 | **65** |
| Ebből védőnői jelzés | 30 | 27 | **23** |
| Személyes gondoskodást nyújtó szociális szolgálat | 118 | 69 | **179** |
| Közoktatási intézmény | 242 | 283 | **358** |
| Rendőrség | 96 | 70 | **102** |
| Ügyészség, bíróság | 10 | 8 | **7** |
| Társadalmi szervezet, egyház, alapítvány | 31 | 80 | **72** |
| Áldozatsegítés és kárenyhítés feladatait ellátó szervezet | 11 | 14 | **22** |
| Állampolgár | 6 | 8 | **1** |
| Önkormányzat (jegyző) | 91 | 106 | **172** |
| **Összesen:** | **662** | 678 | **978** |

|  |  |  |  |
| --- | --- | --- | --- |
| **Nevelési-oktatási, egészségügyi, szociális intézmények** | **2007.** | **2008.** | **2009.** |
| Alsóerdősori ÉZT Általános Iskola és Gimnázium | 2 | 6 | 18 |
| Baross Gábor Általános Iskola | 100 | 65 | 29 |
| Erzsébetvárosi Általános Iskola | 11 | 14 | 18 |
| Janikovszky Éva Általános Iskola | 33 | 27 | 71 |
| Magyar-angol Két-tannyelvű Általános Iskola | 12 | 5 | 8 |
| óvodák | 12 | 9 | 23 |
| gyermekorvosok | 0 | 0 | 0 |
| Védőnői Szolgálat | 27 | 14 | 23 |
| bölcsődék | 1 | 0 | 1 |

A táblázatból is látszik, hogy akárcsak 2007-ben és 2008-ban, a tavalyi évben is az oktatási intézményektől, ezen belül is legnagyobb számban az általános iskoláktól kaptuk a legtöbb jelzést. Köszönhető ez annak, hogy az iskolás korral plusz terhek rakódnak a családra és egyre több probléma kerül felszínre. Ugyanakkor – ezzel egyidejűleg – a problémák megjelenése egyre korábban jelentkezik, sokszor már a kisgyermek korban, bölcsödében és óvodában.

**Óvoda, bölcsőde, védőnő, háziorvos:**

A **bölcsődék** az alábbi pluszszolgáltatást, prevenciós programokat nyújtják:

* Szerdai nyújtott nyitva tartás
* Családi napok
* Bölcsődelátogató (információs alkalom a szülők számára)
* Igény szerint diétás tanácsadás

Bölcsödén belüli lehetőség szülők számára:

* Szülőklub – életvezetési, nevelési tanácsok, információk
* Játszócsoport

Bölcsödén kívüli lehetőség családok számára:

* Otthoni Gyermekgondozás

A bölcsödébe járó gyermekek (átlagosan) száma: 177 fő. Ebből veszélyeztetett 22 fő. Leginkább anyagi, párkapcsolati problémákat, valamint bántalmazásra és elhanyagolásra utaló jeleket észleltek. Javaslatukban elsősorban a szülői felelősségérzet fokozásának módjára szeretnének segítséget kapni.

A kerületi óvodák a tavalyi évben **1003** óvodás korú gyermeket láttak el, ebből **131** volt a **hátrányos helyzetű**, **33** a **veszélyeztetett**.

Az **óvodák** a teljesség igénye nélkül az alábbi plusz programokat említették:

* Ünnepekhez köthető rendezvények foglalkozások
* Dráma-, ill. népi gyermekjáték foglalkozások
* Ruha-, játék-, könyvbörze
* Egészségnap
* Úszás, korcsolya, néptánc, nyelv, számítástechnika
* Kirándulás, cirkusz, színház stb.

Az alábbi problémák fordulnak elő a leggyakrabban:

* Lakhatási problémák, létbizonytalanság (albérletben élők problémája!)
* Díjhátralék
* Egyszülős család, mozaik családok problémája
* Magatartászavar
* Szenvedélybetegség, elhanyagolás, bántalmazás

Javaslatok, igények:

* Főállású pszichológus
* Szorosabb együttműködés valamennyi intézmény és kolléga között
* Maradjanak meg az ellátó intézmények
* További képzések

A **háziorvosokkal** egyelőre meglehetősen hiányos az együttműködés, a tavalyi és az azelőtti évben egyáltalán nem jeleztek Központunk felé. Problémaként megemlítették, hogy a dráguló gyógyszereket a szülők sok esetben nem váltják ki, valamint nem megoldott a gyermekpszichiátriai ellátás sem. (Ezt később a Nevelési Tanácsadó részéről is megerősítették.)

A ***területi védőnők*** az előző években lassúnak tartották az információáramlást (a gyermekjólétivel), kérték, hogy a családok életében bekövetkezett változásról ők is kapjanak értesítést. 2009-ben, szakmaközi konferenciát tartottak, mely óta, a megbeszélteknek megfelelően orvosolták a felvetett problémát.

A védőnők szerint az alábbiak a leggyakoribb problémák:

* Szociális helyzet, szegénység
* Szenvedélybetegség
* Neveléssel kapcsolatos és életvezetési pr.
* Higiénés pr.
* Egyszülős családok problémája
* Védőoltások elmulasztása, rendszertelen óvodalátogatás

Az ***iskolai védőnők*** tapasztalatai:

* Igazolatlan hiányzás
* Elhanyagolás
* Anyák alkoholizmusának növekedése
* Anyagi helyzet romlása, sokszor a szükséges orvosi vizsgálatokat nem végeztetik el
* Diákok nagy része küszködik lelki problémával
* Drog-gyanús esetek számának növekedése

Az iskolai védőnők javulást tapasztalnak az együttműködésben, azokban az iskolákban, ahol van iskolai szociális munkás. A családgondozókkal történő kapcsolattartás problémamentes.

Javaslatok:

* Bölcsődei férőhelyek bővítése
* Családi napközi létesítés

Az Önkormányzat által fenntartott iskolákban a nyilvántartott tanulók száma a 2009-es évben (2009. október 1-jei adat Művelődési Iroda statisztikája alapján) 2402 fő volt.

|  |  |  |
| --- | --- | --- |
| Osztály | Hátrányos helyzetű | Halmozottan hátrányos helyzetű |
| 1. | 47 | 7 |
| 2. | 53 | 17 |
| 3. | 61 | 14 |
| 4. | 61 | 13 |
| 5. | 71 | 19 |
| 6. | 59 | 16 |
| 7. | 37 | 15 |
| 8. | 43 | 9 |
| 9. | 20 | 3 |
| 10. | 18 | 4 |
| 11. | 13 | 1 |
| 12. | 7 | 0 |

Az önkormányzat által fenntartott iskolákban – egy kivételével: Baross G. Általános Iskola, Dob u. – iskolai szociális munkás segíti a gyermekeket illetve a pedagógusok munkáját.

Mivel az iskolákból jelzik a legtöbb problémát, illetve delegálják a legtöbb gyermeket, szülőt, kapcsolatunk mindennapos és sokrétű, általánosságban elmondható, hogy pozitív változásról számoltak be az iskolák is a gyermekjólétivel való együttműködésben.

Az alábbi problémák előfordulása a leggyakoribb:

* Igazolatlan hiányzás, csavargás
* Bántalmazás
* Családok romló mentálhigiénés állapota
* Elhanyagoló szülői bánásmód, nem megfelelő életvitel, következetlen nevelés, minta hiánya
  + A szülők otthon nem érzékelik a problémát, nem keresik a kapcsolatot az iskolával
  + Sokszor az iskola megkeresésére sem reagálnak
  + Tényleges változás nem, inkább csak a szavak szintjén történik
  + Elzárkóznak a családlátogatástól (beavatkozásként élik meg)
  + Hivatalos ügyintézés elmulasztása
* Rossz szociális helyzet, gondozatlan, elhanyagolt gyerekek
* Magatartási zavarok
* Tanulmányi problémák

Megfogalmazott javaslatok:

* Prevenciós munka hatékonyabbá tétele
* Képzések (szülőkkel való bánásmód, agressziókezelés, a megváltozott társadalmi helyzetre való felkészülés)
* Kisebb létszámú osztályok
* Sportolási lehetőség, több szabadidős tevékenység
* Minden iskolában: iskola pszichológus, főállású gyermekvédelmi felelős, főállású védőnő, fejlesztő pedagógus
* Kamaszok délutáni elfoglaltságának segítése

Az **átmeneti gondozást** nyújtó intézmények az együttműködést zavartalannak értékelték. Ennek egyik legfőbb oka, hogy rendszeressé váltak az egyeztetések a bekerülést követően a gondozási hely és a Központ között a megfelelő feladatelosztás érdekében.

A bekerülés okai közt a leggyakrabban az alábbi okok fordultak elő:

* Lakhatási problémák
* Elszegényedés
* Családi konfliktusok
* Alkalmi munkavállalással kapcsolatos problémák
* Szülők életvezetési problémái
* Elhanyagolás

Míg a **szakellátás** (Tegyesz) részéről az előző években problémaként merült fel, hogy – bár az együttműködést megfelelőnek értékelték – sok esetben nem kapták meg a gyermek sorsának tervezéséhez szükséges adatlapot. Ezt a problémát orvosoltuk. Elmondható, hogy a szakellátással alapvetően változott a viszonyunk a tavalyi év – vagyis a 2009-es év - második felétől. Mint fentebb már említésre került, a szakellátottakkal foglalkozó munkacsoportunk intenzív munkát folytat a szakellátásban lévő gyermekek családjaival. Ennek keretében folyamatos az egyeztetés a gyámi tanácsadókkal, a helyezési csoporttal, szakértőkkel, a gondozási helyek családgondozóival, esetmegbeszélőket szervezünk. A Tegyesz felajánlotta, hogy bármikor rendelkezésünkre bocsátják klienseink iratanyagát, valamint segítenek a gyermekotthonok, nevelőszülők meglátogatásának megszervezésében. Budapesten jelenleg a Hetedhét Gyermekjóléti Központ az egyetlen, amely e módszer szerint dolgozik, mind a Tegyesz, mind pedig a módszertani feladatokat ellátó gyermekjóléti központ elismerte tevékenységünket.

A **Humán Sztrádával** az együttműködésünk példaértékűnek mondható. Legtöbb esetben a felhalmozott tartozásokat, alacsony jövedelmet, a szakképesítés hiányát értékelték problémának a szenvedélybetegségek kialakulása szempontjából. A közös munka részét képezték a családlátogatások, esetmegbeszéléseken való részvétel, a családok életének figyelemmel kísérése.

A **Nevelési Tanácsadóval** és az **Esély Családsegítő Szolgálattal** szinte mindennapos a kapcsolattartás, mivel igen sok közös kliensünk van. A Nevelési Tanácsadó szociális munkása rendszeresen jár a Központba egyeztetésre, valamint részt vesz a Gyermekjóléti Központ és a Nevelési Tanácsadó által közösen indított Hegyező esetmegbeszélő csoport vezetésében. A családsegítővel közös csoportokat és esetmegbeszélőket tartunk, munkatársuk családterápiát tart a Gyermekjóléti Központban. Együttműködésünk problémamentes.

Az éves gyermekvédelmi tanácskozáson az egyik téma „a lakhatás veszélyeztetettsége – mit tehet a jelzőrendszer” volt a témája.

2009. évi tapasztalatok, tendenciák, valamint a kerület jellemzői:

* 2009-ben magas volt azoknak a klienseknek a száma, akik lakhatási problémával keresték meg a Gyermekjóléti Központot. Megfigyelhető volt az a tendencia, hogy vidékről, főleg a Kelet-magyarországi régióból költöztek fel családok Bp-re, a munkavállalás reményében. Ezek a családok átmenetileg rokonoknál, ismerősöknél húzzák meg magukat.
* A másik észlelhetően emelkedést mutató tendencia a díjhátralék. A családoknak nehézséget okoz a közös költség, valamint az áram és gázszolgáltatók felé történő számlák kifizetése.
* Az Erva későn küldte meg a Családsegítő Szolgálat felé a kilakoltatott családok listáját; a szociális szempontokat nem vette figyelembe.

A kerület jellemzői:

* 55efő a bejelentett lakó, de közel 100e fő él a kerületben;
* sok az 1 szobás lakás, kis helyen sokan élnek együtt;
* több generáció él együtt, ami frusztrációt, agressziót eredményez;
* Inaktív lakosok száma magas, kb. 60%.;
* Egyszülős családok, mozaik családok száma magas;
* elvált szülők, lakhatás megoldatlansága miatt továbbra is együtt élnek;

A Gyermekjóléti Központ, illetve a Családsegítő Szolgálat segítséget nyújt – akár más intézmények bevonásával – a fenti problémák kezelésére.

* Átmeneti gondozás
  + Családok átmeneti otthona
  + Gyermekek átmeneti otthona
  + Helyettes szülői ellátás
* Lakáspályázat
  + 2009-ben 2 alkalommal írt ki az önkormányzat lakáspályázatot → 15-15 lakásra lehetett pályázni.
* Adósságkezelés
* Közüzemi hozzájárulás
* Védendő fogyasztó

A témában elhangzott, hogy nehézséget okoz a szakemberek számára a kliensek motiválása. Sok esetben azért nem jutnak segélyhez a kliensek, mert nem megfelelően töltik ki a segélykérelmet, vagy nem csatolják be a kötelező mellékleteket, pl a jövedelemigazolást. Munkanélküliek esetében a Munkaügyi Központtól kérnek igazolást, ahová nagyon nehezen jutnak el a kliensek.

A tanácskozás másik nagy témája a „Láthatatlan bántalmazás” volt.

A téma aktualitását – többek közt – a tavaly életbe lépett 2009. évi LXII. tv., az ún. távoltartásról szóló törvény indokolja.

Már 2008-ban is szerveztünk szakmaközi megbeszélést bántalmazásról (szexuális abúzus), az elmúlt év tapasztalata egyértelműen azt bizonyítja, hogy nőtt a bántalmazásos esetek száma. Más kérdés, hogy a jelzőrendszer jobb működése is hozzájárulhat az esetek számának növekedéséhez, de a jelenlegi gazdasági-társadalmi helyzet (deprivált helyzetű családok, fokozódó frusztráció stb.) mindenképp „elősegíti” az ilyen jellegű problémák kialakulását.

* formái:
* lelki - mindennapos
* fizikai - a legláthatóbb
* szexuális - a legrejtettebb
* iránya:
* családon belüli (szülő-szülő, szülő-gyerek, gyerek-szülő, illetve egyéb rokon)
* családon kívüli

Nehézségek a bántalmazás jelzésével kapcsolatban:

Bántalmazott esetében:

* fél, hogy amennyiben kiderül, úgy a retorzió még súlyosabb lesz, ill. megint előfordul
* úgy véli, csak ő kerülhetne hátrányos helyzetbe és komolyabb szankciója nem lesz a bántalmazásnak, (illetve csak megkésve)
* a félelemből fakadó titkolás

Jelzőrendszer esetében:

* nem merik vállalni a felelősséget – félnek a bántalmazó esetleges agressziójától
* sok esetben a gyermek és a szülők magatartása is nehezíti, hogy a bántalmazásra fény derüljön
* bizonyos bántalmazási típusnál (szexuális) a tabu jelleg is nehezíti a felismerést

Tapasztalatok:

Egyre több jelzést kapunk a jelzőrendszeri tagoktól, ez alól a gyermekorvosok képeznek kivételt, akiktől sem 2008-ban, sem a 2009-es évben nem kaptunk jelzést. Ezt a visszajelzésükbe is beleírták, hogy „*bántalmazás a tavalyi évben nem történt*”. Ez különösen aggályos akkor, amikor a védőnőktől pedig kaptunk jelzést bántalmazás kapcsán.

Ezt követően ismertetve lett a **távoltartásról** szóló jogszabály és az ehhez kapcsolódó tudnivalók.

* Azonnali határozathozatal – a bántalmazó azonnali eltávolítása
* A gyermekjóléti/családsegítő és a gyámhivatal szerepe
* A jelzőrendszer távoltartáshoz kapcsolódó jelzési kötelezettsége

Tapasztalatok:

* A bevezetést követően már több eset is volt, az a pozitív tapasztalat, hogy a bántalmazó a távoltartás elrendelését követően nem tér vissza a bántalmazotthoz, tehát az előzetes aggodalmakkal ellentétben hatékonynak tűnik az intézkedés
* A rendőrség gyors intézkedése
* Sajnos, a távoltartás lejártát követően a bántalmazottat vissza fogadja a bántalmazó

A Gyermekjóléti Központ a távoltartással kapcsolatban tájékoztatást tartott az összes kerületi bölcsődének, valamint az iskolai gyermekvédelmi felelősöknek és az iskola igazgatóinak. Egyben vállalta, hogy a távoltartásról szórólapot készít és ezt eljuttatja az egészségügyi és oktatási intézményekbe.

A témában elhangzott az óvodák és az iskolák részéről, hogy sok gondot okoz a bíróságoknak azon ítélete, mely a különélő szülő hétvégi kapcsolattartását úgy szabályozza, hogy az oktatási intézményből jogosult elvinni a gyermekét. Nem egy esetben a szakembereket és a gyermeket is igénybevevő módon valósul meg.

A **jelzési kötelezettség** kapcsán szó esett a szintén tavaly bevezetett **gyermekvédelmi bírságról**. A gyermekjóléti központ megerősítette, hogy minden esetben szükség van az írásban történő jelzésre is!

Javaslatként elhangzott, hogy nagy szükség lenne az iskolákban az iskolapszichológusokra, akik azonnali segítséget tudnának nyújtani a tanulóknak. Fontos a szakmák együttműködése a bántalmazás felderítése és megelőzése szempontjából. Erre megfelelő fórum – többek közt – a Gyermekjóléti Központ által működtetett Hegyező jelzőrendszeri esetmegbeszélő csoport.

***4. A JEGYZŐI HATÁSKÖRBEN TETT GYÁMHATÓSÁGI INTÉZKEDÉSEK***

A jegyzői gyámhatóságon a 2009. évben októberig egy, majd az októbertől két fő dolgozott.

A jegyzői gyámhatóságra érkezett iktatott ügyiratok száma 2009-ban alapszámmal 394, alszámmal 528, ami összesen (alap- és alszám) 922.

Feladataik egy részét képezi a veszélyeztetett gyermekekkel kapcsolatos hatósági intézkedések megtétele, mely a védelembe vételre és az ideiglenes hatályú elhelyezésekre terjed ki.

2009-ben a Gyermekjóléti Központ tájékoztatása és nyilvántartása szerint a veszélyeztetett kiskorúak száma kerületünkben 1820 fő.

Előző évek adatai

|  |  |
| --- | --- |
| Év | Nyilvántartott veszélyeztetett kiskorúak száma |
| **2009** | **\*651 fő** |
| 2008 | 1820 fő |
| 2007 | 1905 fő |
| 2006 | 1937 fő |
| 2005 | 1317 fő |
| 2004 | 1071 fő |
| 2003 | 1083 fő |
| 2002 | 513 fő |

**\*** A fenti adatokat a Hetedhét Gyermekjóléti Központ szolgáltatja minden évben a jegyzői gyámhatóság részére. A 2009. évben, a szakmai vezető tájékoztatása szerint – a Statisztikai Hivatallal egyeztetetve – átértékelték a nyilvántartásba vétel szempontjait, megállapítva ezzel, hogy az előző években téves szempontok alapján határozták meg a veszélyeztetett kiskorúak számát.

**Jegyzői hatáskörben tett gyámhatósági intézkedések:**

A jegyzői gyámhatóságra érkezett iktatott védelembe vételi ügyiratok száma 2008-ban alapszámmal 122, alszámmal 385, ami összesen (alap- és alszám) 517.

A jegyzői gyámhatóság 2008. évben 45 védelembe vett gyermeket tartott nyilván.

2009-ben nyilvántartásba vett, védelembe vett kiskorúak száma 22,

2009-ben megszűnt, védelembe vett kiskorúak száma: 17, **tehát a 2009-es évben 50 fő védelembe vett kiskorút tartott nyilván a gyámhatóság**

A védelembe vételek számának alakulása a 2009-es és az előző években

|  |  |  |  |  |  |  |  |
| --- | --- | --- | --- | --- | --- | --- | --- |
| **2009** | 2008 | 2007 | 2006 | 2005 | 2004 | 2003 | 2002 |
| **50** | 45 | 35 | 59 | 57 | 22 | 20 | 32 |

*Védelembe vétel okai* (legfőbb jellemző alapján)

* Környezeti okból védelembe vett kiskorúak: 12 fő
* Szülőnek felróható magatartási okból védelembe vett kiskorúak: 4 fő
* Gyermeknek felróható okból védelembe vett kiskorúak száma: 1 fő
* Gyermek által elkövetett bűncselekmény miatt védelembe vett kiskorúak száma: 5 fő
* Gyermekkorú bántalmazása miatt védelembe vett kiskorúak száma: 0 fő

Ebből:

A gyermekjóléti szolgálat jelzése alapján védelembe vett: 16 fő

Más szerv jelzése alapján védelembe vett: 6 fő

2009-ben 45 gyermek védelembe vételét vizsgálta felül. A gyámhatóság 28 gyermek védelembe vételét fenntartotta és 17 gyermek védelembe vételét szüntette meg.

*Adott évben a gyámhatóság által foganatosított ideiglenes hatályú elhelyezések száma:*

Ebből

Különélő harmadik személynél: 0 fő

Gyermekotthonban: 2 fő

|  |  |  |  |  |  |  |  |
| --- | --- | --- | --- | --- | --- | --- | --- |
| 2009 | 2008 | 2007 | 2006 | 2005 | 2004 | 2003 | 2002 |
| 6 fő | 2 fő | 10 fő | 15 fő | 9 fő | 10 fő | 24 fő | 13 fő |

2009-ben a 6 főből 1 kiskorút harmadik személynél, 5 kiskorút pedig gyermekotthonban helyezett el a gyámhatóság.

A 2009. évben felügyeleti szervek által Budapest Erzsébetvárosban a jegyzői gyámhatósági területen **szakmai ellenőrzés nem történt.**

A jegyzői gyámhatóság a 2009. évben keletkezett ügyiratokból összeállította a gyermekkorú és fiatalkorú bűnelkövetési statisztikát, melyből komoly következtetések vonhatók le, azonban nem ad teljes képet a kerületről.

Rendőrség által a kerület gyámhatóságára érkezett jelzések 2009-ben 44 főt érinttettek. Több esetben előfordult, hogy ugyanazon kiskorúval kapcsolatban, több, különféle jelzés érkezett.

|  |  |  |  |  |  |
| --- | --- | --- | --- | --- | --- |
| **2009** | 2008 | 2007 | 2006 | 2005 | 2004 |
| **44** | 51 | 51 fő | 12 fő | 22 fő | 19 fő |

Ebből (44 fő) 30 fő fiú, 14 fő lány

Melyből: 4 fő gyermekkorú fiú, 1 fő gyermekkorú lány

26 fő fiatalkorú fiú, 13 fő fiatalkorú lány

|  |  |  |  |
| --- | --- | --- | --- |
| Szabálysértő | **fiú** | **lány** | **összes** |
| 14 év alatti gyermekkorú, aki szabálysértés követett el | 4 | 1 | 5 |
| ebből: lopás | 4 |  | 4 |
| igazolatlan hiányzás |  | 1 | 1 |

|  |  |  |  |
| --- | --- | --- | --- |
| 14. évét betöltött fiatalkorú, aki szabálysértést követett el | 4 | 6 | 10 |
| ebből: lopás | 2 | 4 | 6 |
| igazolatlan hiányzás | 2 | 2 | 4 |

14 év alatti gyermekkorúval kapcsolatban nem érkezett olyan jelzés, mely bűncselekményt jelentett volna.

|  |  |  |  |
| --- | --- | --- | --- |
| 14. életévét betöltött fiatalkorú, akinek ügyében megalapozott gyanú alapján bűncselekmény elkövetésével kapcsolatban eljárás folyik: |  |  |  |
| súlyos testi sértés | 2 |  | 2 |
| rablás/kifosztás | 5 | 1 | 6 |
| lopás | 6 | 4 | 10 |
| kábítószerrel való visszaélés | 2 |  | 2 |
| garázdaság | 1 | 1 | 2 |
| okirat hamisítás | 2 | 1 | 3 |
| zaklatás, fenyegetés | 4 |  | 4 |

Kiskorúak által elkövetett szabálysértések, bűncselekmények vélhető okai

|  |  |  |  |
| --- | --- | --- | --- |
| Elkövetés okának megnevezése | Összesen  hány főt érint: | Ebből gyermekkorú: | Ebből fiatalkorú: |
| Családi probléma | 5 |  | 5 |
| Rossz társaság | 12 |  | 12 |
| Haszonszerzés | 3 |  | 3 |
| Meggondolatlanság, gyermekcsíny | 11 | 3 | 8 |
| Mentális, pszichés problémák | 3 |  | 3 |
| Agresszió | 2 |  | 2 |
| Iskolai hiányzás, kudarc, probléma | 5 | 1 | 4 |
| Figyelmetlenség | 1 | 1 |  |

Több esetben előfordult, hogy egy gyermek ügyében több jelzés is érkezett.

Fenti két táblázatból látható, hogy az érintett kiskorúak között a „legnépszerűbb” bűncselekmény/szabálysértés a lopás.

Kerületünkben - a gyámhatósági anyagok alapján – a második leggyakrabban elkövetett bűncselekmény a rablás.

A fentiekből látható, hogy arányaiban nagy a bűncselekmények száma.

A legfontosabb lenne a kriminalizált családban élő gyerekekre nagyon odafigyelni, foglalkoztatni és az „utcától” távol tartani.

Ezekre a gyerekekre jellemző az iskolai évismétlések nagy száma, csavargás, igazolatlan hiányzás.

Fontos lenne, hogy az iskolák pontosan - a jogszabály által előírt határidővel - jelzési kötelezettségüknek eleget tegyenek az igazolatlan hiányzások ügyében, hogy a családgondozók eredményt tudjanak elérni.

Új elemként jelent meg az okirat hamisítás, mely minden esetben a BKV bérlet meghamisítását jelenti.

Hatóságunk nem tud teljes képet adni a kerületben élő gyermekek bűnözéséről, a fenti adatok a gyámhatóságra érkezett rendőrségi/ügyészségi jelzések alapján lettek összeállítva.

Sajnos nem áll rendelkezésünkre olyan adat, mely az eljárások eredményéről ad tájékoztatást. A fenti jelzések csak a szabálysértés vagy a bűnelkövetés alapos gyanúját jelzi, azt, hogy a kiskorú ügyében eljárás folyik, illetve gyermekkor esetén az eljárást megszüntették. Érdekes lenn tudni, hogy hány esetben igazolódik be, hogy a kiskorú valóban elkövette a bűncselekményt, vagy esetleg nem volt tevőleges résztvevője annak, vagy egyáltalán nem vett részt benne. Ez a kérdés azért merült fel a gyámhatóságban, mert számtalan esetben van „érthető” magyarázat a rendőrségi jelzésre.

***5. A GYÁMHIVATAL INTÉZKEDÉSEI, FELADATAI***

A Gyámhivatal létszáma a 2007. évben és a 2008. évben azonos volt.

|  |  |
| --- | --- |
| Gyámhivatal vezető: | 1 fő |
| Ügyintéző: | 8 fő |
| Titkárnő, ügykezelő: | 2 fő |
| Hivatásos gondnokok: | 4 fő |

Az **ügyiratforgalom** az előző évihez viszonyítva jelentős eltérést nem mutat. Nem tükrözi a végzett munka intenzitását, mivel a számok mögött az ügyek nehézsége, az ügyekre fordított idő és energia nem vagy nehezen mérhető. Az egész társadalomra kiterjedő negatív változások (szegénység, munkanélküliség, infláció, stb.) a gyámhivatalban karakteresen jelentkeznek, hiszen ügyfeleink jelentős része a társadalmi periférián helyezkedik el.

|  |  |  |  |  |  |
| --- | --- | --- | --- | --- | --- |
|  | **2005** | **2006** | **2007** | **2008** | **2009** |
| Főszámon érkeztetett ügyirat: | 1335 | 1307 | 1240 | 1327 | 1437 |
| Alszámon érkeztetett ügyirat: | 6056 | 6344 | 5693 | 5681 | 6302 |
| Összesen: | **7391** | **7651** | **6933** | **7008** | **7739** |

|  |  |  |  |
| --- | --- | --- | --- |
| Év | Határozatok száma | Fellebbezések száma | Megsemmisített határozatok |
| **2009** | **1475 +532 végzés** | **87 4,33 %** | **3 (2 hat. 1 végzés) 0,15 %** |
| **2008** | **1431** | **19 1,32 %** | **1 0,06 %** |
| 2007 | 1309 | 26 1,98 % | 3 0,2 % |
| 2006 | 1750 | 22 1,25 % | 5 0,3 % |
| 2005 | 1515 | 16 1,05 % | 6 0,3 % |

2009-ben a döntések számát a határozatok és végzések együttes számadata mutatja. A határozat fellebbezések számnak emelkedése a kapcsolattartás végrehajtása tárgyában hozott döntéseinkből adódik (77 db), melyet a hatályos jogszabály alapján végzés formában hoz a gyámhivatal.

**2009. évben a megsemmisített döntések száma emelkedett a 2008. évihez viszonyítva.**

Szakmailag leginkább elfogadható mérőszám, hogy a gyámhivatal által meghozott határozatok ellen hányan fordulnak fellebbezéssel a szakmai felügyeleti szervünkhöz, illetve abból hányat hagy helyben a másodfok.

**Ideiglenes hatályú elhelyezésre** (a gyámhivatal által elrendelt esetek)

|  |  |  |  |  |  |
| --- | --- | --- | --- | --- | --- |
|  | 2005. | 2006. | 2007. | 2008. | **2009.** |
| esetek száma | 8 | 8 | 16 | 8 | 12 |
| érintett gyermekek száma | 19 | 14 | 16 | 13 | 12 |
| különélő másik szülőnél | - | 1 | - | - | - |
| harmadik személynél | 4 | 5 | 11 | 7 | 2 |
| gyermekotthonban | 15 | 7 | 5 | 4 | 10 |
| nevelőszülőnél | 1 | - | - | 2 | - |

**Az ideiglenes elhelyezést követően történt gyámhivatali döntések**

|  |  |  |  |  |  |
| --- | --- | --- | --- | --- | --- |
|  | 2005. | 2006. | 2007. | 2008. | **2009.** |
| Átmeneti nevelésbe vett kiskorúak | 10 | 6 | 11 | 5 | 9 |
| Tartós nevelésbe került | - | - | - | - | - |
| Gyermekelhelyezés megváltoztatása iránt indított perek | 3 | 2 | 6 | 2 | 1 |
| Eljárás megszüntetése, védelembe vételi eljárás vagy gyermekjóléti alapellátás kezdeményezése | 5 | 4 | 1 | 2 | 2 |

Az ideiglenes hatállyal elhelyezett, átmeneti- és tartós nevelésbe vett kiskorúak száma nem mutatja a kerületben lévő veszélyeztetett kiskorúak tényleges mértékét, mert sok esetben nem érkezik jelzés.

A Gyámhivatal 2009. évben nem kezdeményezett kiskorú veszélyeztetése miatt büntetőeljárást a rendőrségen, de ez nem jelenti azt, hogy ilyen irányú eljárás nem volt a kerületben.

A Gyámhivatal már csak akkor kerül a családdal kapcsolatba, amikor a tényleges traumát a gyermek elszenvedte. A jelzőrendszer minden tagjában tudatosítani kell, hogy a jelzés sosem felesleges, mert esetlegesen egy újabb tragédiát tudunk általa megakadályozni.

Az ideiglenes elhelyezést követően az illetékes gyámhivatal a jogszabályban meghatározott eljárási időn belül felülvizsgálja az ideiglenes elhelyezést.

A felülvizsgálattal dönt a gyermekelhelyezés tárgyában, valamint a szülői felügyeleti jog megszüntetése ügyében a perindításról is.

A felülvizsgálat során a Gyámhivatal a gyermekekkel foglalkozó szakemberek véleménye, valamint a beszerzett dokumentumok alapján dönt.

**Családi jogállás rendezése folytán** **rendezett családi jogállások**

|  |  |  |  |  |  |
| --- | --- | --- | --- | --- | --- |
|  | 2005. | 2006. | 2007. | 2008. | **2009.** |
| eset | 52 | 53 | 20 | 27 | 35 |
| apai elismeréssel | 31 | 34 | 10 | 11 | 20 |
| apaság bírói úton történő megállapítása | 2 | 2 | 4 | 4 | 4 |
| képzelt apa megállapítása | 19 | 17 | 6 | 12 | 11 |

A számadati eltérés abból adódik, hogy a 2009. évi statisztika nem tartalmazza az év folyamán a teljes hatályú apai elismerő jognyilatkozatok azon számát, melyet kérelemre, esetenként illetékességi területen kívüli eljárás keretében vett fel a gyámhivatal.

A budapesti, illetve Pest környéki bíróságokon a kiskorúakat kirendelés útján Dr. Gábor Katalin ügyvédnő képviseli.

A vidéki perindítások alkalmával megkeresés útján kirendelt helyi ügyvéd, mint eseti gondnok jár el a gyámhivatal kirendelése alapján.

A perek általában több évig is elhúzódhatnak. Az eseti gondnokot munkájáért díjazás illeti meg, melynek összegét a munka elvégzését követően a gyámhivatal állapítja meg.

**Családba fogadás**

|  |  |  |  |
| --- | --- | --- | --- |
| 2005. | 2006. | 2007. | 2008. |
| 7 kiskorú | 8 kiskorú | 5 kiskorú | 22 kiskorú |

A családba fogadás szükségességét a gyámhivatal évente – rendszerint a számadással együtt – felülvizsgálja a gyermekjóléti szolgálat véleménye alapján, és dönt a további fenntartásról, illetve megszüntetéséről, esetlegesen más gyermek elhelyezési formáról. 2009. évre ilyen tartalmi statisztikai adatot nem tartunk nyilván.

A családjukból kiemelt és állami gondoskodásban élő ún. **átmeneti neveltek száma**

|  |  |
| --- | --- |
| 2009.december 31-én | 82 fő |
| 2008. december 31-én | 90 fő |
| 2007. december 31-én | 104 fő |
| 2006. december 31-én | 95 fő |

A gyámság alatt álló kiskorúak, az átmeneti neveltek száma sajnos nem csökkent kellő mértékben az elmúlt évekhez képest. A csökkenés okai sem megnyugtatóak, az ok legtöbb esetben a nagykorúvá válás és az illetékesség megváltozása. A statisztikai adat azt sem tartalmazza továbbá, hogy a tárgy évben hány fő átmeneti nevelésbe vételét rendelte el ténylegesen a gyámhivatal, és ebből hány esetben szűnt meg az illetékessége lakóhely változás folytán.

A gyámhivatal nyilvántartása szerint csökkenést mutatott a 2008. évhez képest a **gondnokság alatt álló személyek száma**

|  |  |
| --- | --- |
| 2005. december 31-én:  Ebből bíróság által gondnokság alá helyezett: | 265 fő |
| 231 fő |
| 2006. december 31-én:  Ebből bíróság által gondnokság alá helyezett: | 252 fő |
| 212 fő |
| 2007. december 31-én:  Ebből bíróság által gondnokság alá helyezett: | 246 fő |
| 204 fő |
| 2008. december 31-én:  Ebből bíróság által gondnokság alá helyezett: | 274 fő |
| 216 fő |
| 2009. december 31-én:  Ebből bíróság által 2009-ben gondnokság alá helyezett | 245 fő |
| 30 fő |

|  |  |
| --- | --- |
| 2005. december 31-én | 136 fő esetében látta el a gondnoki teendőket hivatásos gondnok |
| 2006. december 31-én | 146 fő esetében látta el a gondnoki teendőket hivatásos gondnok |
| 2007. december 31-én | 137 fő esetében látta el a gondnoki teendőket hivatásos gondnok |
| 2008. december 31-én | 136 fő esetében látta el a gondnoki teendőket hivatásos gondnok |
| 2009.december 31-én | 119 fő esetében látta el a gondnoki teendőket hivatásos gondnok |

Az adatok jól mutatják, hogy a hivatásos gondnokok igen sok esetben kerülnek kirendelésre, mert nincs hozzátartozó, vagy nem vállalja a gondnoki teendőket. Sajnálatos, de tény hogy kerületünk lakossága elöregedett, a magányosan élő idősek száma nincs feltérképezve, de eljárásaink során tapasztaljuk, hogy hozzávetőlegesen 10 cselekvőképességet érintő eljárás indulásakor 5 esetben az ügyfélnek nincs családja, hozzátartozója.

A kerületben **4 fő hivatásos gondnok** működik köztisztviselőként, és **l fő** megbízás alapján. Munkájuk véleményem szerint kiemelkedő.

Munkavégzésükhöz szükséges iskolai végzettséggel rendelkeznek.

Jelenleg mind a 4 fő hivatásos gondnok rendelkezik **felsőfokú végzettséggel**.

**Az előirt végzettség számukra a középiskolai végzettség.**

Az OPNI (Országos Pszichiátriai és Neurológiai Intézet) megszűnése miatt az erzsébetvárosi lakosság pszichiátriai, azaz elmeorvosi fekvőbeteg ellátása 2007 júniusától a Péterfy Sándor utcai Kórház- Rendelőintézet és Baleseti Központ Krízis Intervenciós és Pszichiátriai Osztályán folyik.

A Krízis Intervenciós és Pszichiátriai Osztály 40 aktív és 20 rehabilitációs ággyal és napi 8 órában működő krízis ambulanciával rendelkezik. Ez nagyon kevés az ellátandó feladatokhoz viszonyítva. Sajnos nem pótolja teljes körűen az OPNI-t.

Kerületünkben a gondnokoltak betegsége nagy százalékban szociális okokra – elszegényedés, rossz lakáskörülmények, ezek következtében kialakuló alkoholizmus, öngyilkossági veszélyeztetettség - visszavezethető. Sok esetben a jelzés a hozzátartozótól, a szomszédoktól már későn érkezik.

Nehezíti a gondnokoltakkal történő ügyintézést, a napi munkát az is, hogy meglehetősen hézagos az ellátórendszer. Nagyon kevés a bentlakásos pszichiátriai betegekkel foglalkozó (értelmi fogyatékosokkal, szenvedélybetegekkel foglalkozó) otthon, ahol megfelelő ellátásban, kezelésben részesülhetnek gondnokoltjaink.

**Gyámság alatt áll**

|  |  |
| --- | --- |
| 2005. december 31-én | 162 fő |
| 2006. december 31-én | 178 fő |
| 2007. december 31-én | 181 fő |
| 2008. december 31-én | 154 fő |
| 2009. december 31-én | 112 fő |

**Átmeneti nevelésbe vett kiskorúak**

|  |  |
| --- | --- |
| 2006. december 31-én | 18 fő |
| 2007. december 31-én | 20 fő |
| 2008. december 31-én | 7 fő |
| 2009. december 31-én | 18 fő |

**Tartós nevelésben lévő kiskorúak**

|  |  |
| --- | --- |
| 2005. december 31-én | 7 fő |
| 2006. december 31-én | 4 fő |
| 2007. december 31-én | 2 fő |
| 2008. december 31-én | 1 fő |
| 2009. december 31-én | - |

A tartós nevelésbe vételre az elmúlt 5 évben nem került sor.

Gyámság alatt áll az a kiskorú, aki nem áll szülői felügyelet alatt, így a fenti számadat az állami gondoskodásban részesülő és 3. személynél elhelyezettek számát együttesen mutatja. Nagy eltérés a számadatokat összehasonlítva nincs.

A nyilvántartások nem csak a VII. kerületben lefolytatott eljárások szám adatait tartalmazza, hanem illetékességváltozást követően hozzánk került adatokat is.

A kiskorúakat és gondnokoltakat érintő **vagyoni ügyek** számában számottevő eltérés nem tapasztalható az elmúlt évhez viszonyítva, de az ügyek egyre nagyobb körültekintést és sokrétű jogszabályi ismereteket követelnek meg. Pl., részvények, gazdálkodó szervezetek elszámolása, építésügyi jognyilatkozatok jóváhagyása stb. Jelenleg véleményem szerint hiányzik a megfelelő jogszabályi háttér a gyámügyi szabályozást tekintve, ezért sok esetben „kénytelenek vagyunk, mint szülők” is gondolkodni egy-egy benyújtott szerződés elbírálásakor. Pl., biztosítási szerződések, egyéb befektetési formák.

Szintén elengedhetetlen az ügyintézők és az ellenjegyző ügyvédek közötti személyes kapcsolat, mely megalapozza a gyors, szakszerű, jogszabályokkal alátámasztott ügyintézést még akkor is, ha a jognyilatkozatot el kell utasítanunk.

Jelentős eltérés a **2008. évi kapcsolattartási ügyek számához viszonyítva 2009-ben nem volt.** Ez a terület szintén nagyfokú szociális érzékenységet, empátiát, odafigyelést és türelmet igényel. A másodfokra felkerült kapcsolattartási ügyben hozott döntéseink elbírálása azt mutatja, ezen a területen is sikeresen vettük az akadályokat.

Mind a végrehajtás, mind a szabályozás az ügyfelek passzív magatartása miatt nehézkes, a bizonyítottság hiánya pedig a végrehajtás elutasítását eredményezi még akkor is, ha ténylegesen helye lenne a végrehajtás elrendelésének. A végrehajtás eszközrendszere behatárolt, több esetben nem éri el célját. Visszatartó erejű lehetne a pénzbírság, azonban annak mértéke nem veszélyeztetheti a kiskorú ellátását.

Minden kapcsolattartási ügy igen időigényes, hisz az ügyfelek és az ügyintézés a személyre szabott kommunikációt igényli a tényállás megfelelő tisztázásához, az ügyfelek érdekeinek messzemenő szem előtt tartásával.

Egy-egy tárgyalás, mely több órát is igénybe vehet, jó alakalom mindkét fél (sok esetben „megkönnyebbülés”) számára, hogy az időközben felgyülemlett vélt vagy valós sérelmeiket elmondhassák, még akkor is, ha ezek nem szorosan a tárgyhoz tartoznak. Különösen fontos az ügyintézővel való bizalmi kapcsolat kialakítása, és az, hogy az ügyintéző képes legyen az ügyfelet kellő odafigyeléssel meghallgatni.

Meglátásom szerint a kerületben a kapcsolattartást intéző kollegák személye garantálja az ügyfél-ügyintéző közötti visszacsatolást.

A kapcsolattartási ügyekben a jelentős ügyiratforgalmat leginkább végrehajtásban hozott döntéseink száma mutatja, hisz a 77 végrehajtási végzés elleni fellebbezés önmagáért beszél. Esetenként évente 200 körüli iratforgalom jelentkezik egy ügy kapcsán. Itt jegyezném meg, hogy a fellebbezések száma jelen esetben 2 ügyet érint és a II. fokon elbírált jóváhagyások száma (melyben már több esetben Fővárosi Bírósági ítélet is született) a gyámhivatal jogszerűségét igazolják.

**2005. évben** l alkalommal indítottunk **szülői felügyelet megszüntetésére pert**. A rákövetkező években ebben a tárgykörben perindítás nem volt.

**Utógondozói ellátás**

|  |  |  |
| --- | --- | --- |
| 2005. | utógondozói ellátás elrendelése ügyében: | 11 kérelem érkezett |
| elrendelt utógondozói ellátásban részesül: | 9 fő |
| 2006. | utógondozói ellátás elrendelése ügyében: | 12 kérelem érkezett |
| elrendelt utógondozói ellátásban részesül: | 11 fő |
| elutasított kérelem | - |
| 2007. | utógondozói ellátás elrendelése ügyében: | 9 kérelem érkezett |
| elrendelt utógondozói ellátásban részesül: | 8 fő |
| elutasított kérelem | - |
| 2008. | utógondozói ellátás elrendelése ügyében: | 4 kérelem érkezett |
| elrendelt utógondozói ellátásban részesül: | 4 fő |
| elutasított kérelem | - |
| 2009. | elrendelt utógondozói ellátás ügyében | 6 kérelem érkezett |
| elrendelt utógondozói ellátásban részesül: | 5 fő |

Az örökbefogadási ügyek száma sem mutat eltérést az előző évihez képest. Sajnálatos tény, hogy az átmeneti vagy tartós nevelésbe vett gyerekek között vannak örökbe adható gyermekek, de 2009-ban sajnálatosan csak 1 esetben sikerült örökbefogadó családot találni.

**Engedélyezett örökbefogadások száma**

|  |  |  |  |  |
| --- | --- | --- | --- | --- |
| 2005. | 2006. | 2007. | 2008. | 2009. |
| 6 | 6 | 6 | 4 | 4 |

A számadatok ellenére azonban a körültekintő, és alapos hivatali eljáráson egy egész család élete múlik, mely egy életre meghatározóvá válik (válhat).

Egyik évben sem indult eljárás örökbefogadás felbontására, de ebből nem lehet következtetni a „sikeres” örökbefogadások számára.

A **gyermektartásdíj megelőlegezésére** irányuló kérelmek száma csökkent

|  |  |  |  |  |
| --- | --- | --- | --- | --- |
| **2005.** | **2006.** | **2007.** | **2008.** | **2009.** |
| 17 esetben indult új eljárás | 15 esetben indult új eljárás | 16 esetben indult új eljárás | 18 esetben indult új eljárás | 12 esetben indult új eljárás |

|  |  |  |
| --- | --- | --- |
| **2005.** | megelőlegezésben részesült | 54 fő |
| kifizetett összeg | 4 388 ezer forint |
| **2006.** | megelőlegezésben részesült | 56 fő |
| kifizetett összeg | 4 407 ezer forint |
| **2007.** | megelőlegezésben részesült | 19 fő |
| kifizetett összeg | 3 240 ezer forint |
| **2008.** | megelőlegezésben részesült | 24 fő |
| kifizetett összeg | 3 959 ezer forint |
| **2009.** | megelőlegezésben részesül | 28 fő |
| kifizetett összeg | 4 511 ezer forint |

A számok nem a tényleges igényt mutatják, mert az ismételt megelőlegezések szigorú jogszabályi megfeleléshez kötöttek, így kiesnek azok a kérelmezők a megelőlegezésből, akik a jogszabályi feltételeknek nem felelnek meg.

**Otthonteremtési támogatásban részült fiatal felnőttek** száma és a kifizetett összeg:

|  |  |  |
| --- | --- | --- |
| **2005.** | 7 fő | 7 305 ezer forint |
| **2006.** | 7 fő | 5 344 ezer forint |
| **2007.** | 7 fő | 4 400 ezer forint |
| **2008.** | 2 fő | 831 ezer forint |
| **2009.** | 5 fő | 3 154 ezer forint |

A fenti beszámoló és számadatok nem adnak teljes körű betekintést a gyámhivatal által ténylegesen végzett munkáról, hisz egy eset mögött nem egy ember sorsa húzódik meg, hanem a szűkebb és tágabb környezete.

A gyámhivatal hatáskörébe tartozó, de statisztikai adatszolgáltatás alá nem eső adatot a fenti beszámoló nem tartalmaz. (kiskorú szülői ház elhagyása, szülői felügyeleti jog feléledése, végleges külföldre távozás, szülői felügyeleti jog egyes elemeinek a gyámhivatali döntései stb.) Ezek az ügyek igen kis számmal fordulnak elő a VII. kerület viszonylatában, még éves szinten sem találkozunk minden ügytípussal.

A 2004 évi CXL tv. módosítása teljes mértékben érintette az iroda feladat és hatáskörét, megnövelve az ügyiratforgalmat, és a posta forgalmat is. Az iratminták átdolgozása az ügyfélfogadás magas szintű megtartása mellett jelentősen megterhelte az ügyintézőket.

2009-ban sem célvizsgálat, sem átfogó vizsgálat nem volt.

*6. FELÜGYELETI SZERVEK ÁLTAL VÉGZETT ELLENŐRZÉSEK*

2007. július 1-jétől az önkormányzat az általa fenntartott három bölcsődét, gyermekjóléti központot és a családsegítő szolgálatot integrált intézménnyé alakította úgy, hogy a jogszabálynak megfelelően önálló szakmai egységeket megtartotta, s önálló szakmai vezetők állnak az intézmények élén.

Ennek következében az új intézmény az Erzsébetvárosi Szociális és Gyermekjóléti Szolgáltató Központ (SzoGyeSz), székhelye: 1071 Bp. Dózsa György út 70.

A Budapest Főváros IX. Kerület Ferencvárosi Önkormányzat jegyzője, mint a működést engedélyező szerv a *kerületi bölcsődék működési engedélyének* felülvizsgálatát 2009. október 22-én végezte.

*A felülvizsgálat során az alábbi megállapítások keletkeztek:*

Az intézményben az intézményi dokumentáció és a szabályzatok a székhelyen és a telephelyen is megtalálhatóak. Az intézményben működik érdekképviseleti fórum. A két főzőkonyhára megtalálható a HACCP dokumentációja. A nyilvántartásokat az intézményben az önkormányzati rendeletnek és a 133/1997. (VII. 29.) Kormányrendeletnek, valamint a Gyvt. 139. §-ának megfelelően vezetik: jelenléti ív, étkezési kimutatás, XII. számú adatlap a gyermekjóléti alapellátásban részesülő gyermekekről, térítési díj nyilvántartási törzslap, csoportnapló, fejlődési napló, védőoltásról kimutatás.

Az intézmény a működési engedélyben meghatározott módon végzi a gyermekek napközbeni nevelését, gondozását.

Az intézményben a tárgyi feltételek javítása, cseréje feltétlenül szükséges a szakmai munka maradéktalan ellátásához.

A Budapest Főváros IX. Kerület Ferencvárosi Önkormányzat jegyzője, mint a működést engedélyező szerv a kerületi *Gyermekjóléti Központ működési engedélyének* felülvizsgálatát 2009. október 21-én végezte.

*A felülvizsgálat során az alábbi megállapítások keletkeztek:*

Az intézmény a működéshez szükséges dokumentációval rendelkezik. A 235/1997. (XII.17.) Kormányrendelet mellékletei szerinti gondozási eseteknek megfelelően történik az adminisztráció. Az ellátottak esetében (általában, de természetesen esettől függően) vezetik a személyi lapot, törzslapot, védelembe vételről határozat készül, szükség szerint környezettanulmányt készítenek, év végi értékelőt, feljegyzéseket a megjelenésről időpontonként, a szükséges (II. IV.) adatlapokat.

Összegzés: Az ellenőrzés során megállapítást nyert, hogy a Gyermekjóléti Központ a működési engedélyben foglaltaknak megfelelően, a szakmai előírásokat figyelembe véve végzi tevékenységét.

A Budapest VII. Kerület Erzsébetváros Önkormányzat címzetes főjegyzője a társkerület részére a korábbi években a Ferencvárosi Egyesített Bölcsődei Intézmény részére adott ki működési engedélyt, melyet a Budapest IX. Kerület Ferencvárosi Önkormányzata tart fenn.

A Ferencvárosi Egyesített Bölcsődei Intézmény egy központból és négy telephelyen lévő tagintézményből áll.

A 259/2002. (XII. 18.) sz. Kormányrendelet 14. §-a alapján a Ferencvárosi Egyesített Bölcsődei Intézmények működésének éves ellenőrzésére 2009. október 7-én került sor, melyről az alábbi feljegyzés készült:

Az intézmény neve: Ferencvárosi Egyesített Bölcsődei Intézmény

címe: Bp. IX. ker. Ráday u. 46. (székhely)

(működési engedély száma: KI/2799/3/2008/VIII.)

Szolgáltató tevékenység típusa: gyermekek napközbeni ellátása

formája: bölcsőde

Nyitva tartás: 6-18-ig (5 napos)

A vizsgálatot megalapozó jogszabályok:

A gyermekek védelméről és gyámügyi igazgatásról szóló, módosított 1997. évi XXXI. törvény (továbbiakban: Gyvt.).

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladataikról és működésük feltételeiről szóló 15/1998.(IV.30.) NM rendelet (továbbiakban: R.).

A gyermekjóléti és gyermekvédelmi szolgáltató tevékenység engedélyezéséről, valamint a gyermekjóléti és gyermekvédelmi vállalkozói engedélyről szóló 259/2002. (XII.18.) Korm. rendelet (továbbiakban: Gymr.).

A gyámhatóságok, a terület gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról szóló 235/1997. (XII.17.) Kormányrendelet (továbbiakban: Ar.).

A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és igénylésükhöz felhasználható bizonyítékokról szóló 133/1997. (VII.29.) Kormányrendelet (továbbiakban: Korm.r.).

A játszótéri eszközök biztonságáról szóló 78/2003. (XI.27.) GKM rendelet.

A helyszínen tapasztaltak:

Az Egyesített Bölcsődei intézmény működésére vonatkozóan érvényes működési engedéllyel rendelkezik.

Az intézmény négy telephelyen:

* 1092 Budapest, Ráday u.46. (működési engedély száma: KI/9131/3/2008/VIII.);
* 1092 Budapest, Fehérholló u. 2-4. (működési engedély száma: KI/9134/2/2008/VIII.);
* 1098 Budapest, Dési H. u. 9. (működési engedély száma: KI/9135/2/208/VIII.);
* 1098 Budapest, Pöttyös u. 8/A. (működési engedély száma: KI/9132/2/2008/VIII.)

működtet bölcsődei ellátást, az intézményeket egyesített intézmény fogja össze.

Az intézmény önállóan gazdálkodó, ebből kifolyólag rendelkezik a költségvetéshez és pénzgazdálkodáshoz szükséges szabályzatokkal.

Budapest Főváros IX. Kerület Ferencváros Önkormányzat Képviselő-testülete 6/2006. (III.10.) számú rendelete szabályozza a pénzbeli, természetbeni és személyes gondoskodást nyújtó gyermekjóléti ellátásokat, köztük a bölcsődei ellátást, az étkeztetési, az időszakos gyermekfelügyelet, a gyermektorna, házi gyermekfelügyelet szolgáltatások térítési díját.

Az Egyesített Bölcsőde *Szervezeti és Működési Szabályzatá*ban szerepel az intézmény szervezeti felépítésének leírása, a szervezeti ábra, a belső szervezeti tagozódás, a szervezeti egységek megnevezése, feladatköre, a szervezeti egységek szakmai együttműködésének, az esetleges helyettesítésének rendje, az intézmény irányítási és működési rendjével kapcsolatos kérdések, ideértve a munkáltatói jogok gyakorlásának rendje.

Jóváhagyásra került az ESzB 374/2005. (XI.29.) számú határozata alapján, hatályos 2006. január 1. napjától (átdolgozása folyamatban van).

A *szakmai program* minden intézményben megtalálható, a részlegvezető készíti az egyesített intézményvezető szakmai ellenőrzésével.

A Bölcsődék szakmai programja tartalmi és formai szempontból a jogszabályban előírtaknak megfelel.

*Házirend* 2006. január 10. keltezésű, melyet az Egyesített Bölcsőde Intézmény vezetője készített a szülői fórum tagjai, az érdekképviseleti fórum képviselője és a fenntartó jóváhagyásával. A bölcsődékben egységes házirend készült, mely valamennyi telephelyen jól látható helyen ki van függesztve. A Házirend tartalmaz minden lényeges információt.

Az *érdekképviseleti fórum* megalakulásának és működésének szabályzatát az Egyesített Bölcsőde vezetője készítette 2006. január 10-ei dátummal. A szabályzat készítésének feladata az önkormányzat (fenntartó) kötelessége.

*Esélyegyenlőségi terv* 2008. november 20-án készült, mely 2008. november 1-jétől - 2010. november 30-éig terjedő időszakra szól.

*Munkavédelmi Szabályzat*2006. május 1-jén, a *Tűzvédelmi Szabályzat* 2008. május 22-én készült, az oktatások telephelyenként az alábbi időpontokban történtek:

|  |  |  |
| --- | --- | --- |
| Telephely | Munkavédelmi oktatás | Tűzvédelmi oktatás |
| Fehérholló Bölcsőde | 2009.02.05-én | 2009.02.05-én |
| Dési Huber Bölcsőde | 2009.03.10-én | 2009.03.10-én |
| Pöttyös Bölcsőde | 2009.02.11-én | 2009.02.11-én |
| Ráday Bölcsőde | 2009.04.01-én | 2009.04.01-én |

A 78/2003. (XI.27.) GKM Rendelet 7. § (3) bekezdés szerint a játszótéri eszköz tulajdonosa, illetve üzemeltetője köteles a *játszótéri eszköz ellenőrzését* évente legalább egyszer, a 2009. évtől legalább kétévente kijelölt szervezettel elvégeztetni.

Az intézményekben a játszótéren lévő játszóeszközök állapotának, biztonságának ellenőrzése 2008. október 27-én történt, melyről jegyzőkönyv készült. Az ellenőrzést a MEEI Kft. a TÜVRheinland csoport tagja, mint vállalkozás végezte.

* A *dolgozók szakképesítése* a jogszabályi feltételeknek megfelelő, munkaköri leírással rendelkeznek. Eleget tettek a személyes gondoskodást végző személyek adatainak működési nyilvántartásáról szóló 8/2000. (VIII.4.) SzCsM rendelet 3. §-ában előírt bejelentési kötelezettségüknek. A nyilvántartási lapokat vezetik.
* A 9/2000. (VIII.4.) SzCsM rendelet által kötelezővé tett szakmai továbbképzésről folyamatosan gondoskodtak, éves *továbbképzési tervet* az intézmény egészére vonatkozóan elkészítették.
* Az intézmény megfelelő személyi feltételekkel rendelkezik minden telephelyen, az alábbiak szerint:

A *Ráday utcai bölcsőde:* 90 fő bölcsődei ellátott gyermekhez szakmai létszám 22 fő.

A *Fehérholló utcai bölcsőde*: 60 fő bölcsődei ellátott gyermekhez szakmai létszám 13 fő.

A *Dési H. utcai bölcsőde*: 40 fő bölcsődei ellátott gyermekhez szakmai létszám 9 fő.

A *Pöttyös utcai bölcsőde*: 40 fő bölcsődei ellátott gyermekhez szakmai létszám 9 fő.

A telephelyeken a gyermekek **étkeztetés**e helyben főzött ételek biztosításával történik. A főző és tálalókonyhák HACCP rendszernek megfelelő dokumentációval rendelkeznek.

A Pöttyös utcai bölcsőde kivételével minden telephelyen biztosított az élelmezés vezető.

Ráday u. 46. szám alatti bölcsőde:

Elhelyezési, tárgyi feltételek:

A bölcsődében 4 gondozási egységhez 8 gyermekcsoport tartozik.

A csoportszobák berendezése megfelelő. A csoportszobák és a fürdőszobák közvetlenül kapcsolódnak egymáshoz. A helyiségek tiszták, rendezettek. A csoportszobákban az aljzatot borító PVC balesetveszélyes, újra borítása szükséges.

A felújítás, karbantartás rendszeres (pl. vízhálózat cseréje, konyha, átadók tisztasági festése, terasz párkányának javítása történt az év folyamán).

A épület állagának megóvása érdekében szükséges lenne a külső felújítás.

Az udvar felújítása folyamatban van, UNIOS pályázaton nyert összeg felhasználásával.

Az intézményben sérült gyermekek speciális csoportja is működik.

A csoportban a szakértői és rehabilitációs bizottság folyamatosan ellenőrzi a sérült gyermekek fejlesztésének szakmai munkáját. Nagy segítséget nyújt a gyermekeknek, hogy saját tornateremmel rendelkeznek, melyet a sérült gyermekeken kívül az egészséges csoportok is használnak, gyermeknevelést segítő szolgáltatás keretében.

2007-ben pályázati pénzből só szobát alakítottak ki, melyet az Egyesített Bölcsődei Intézmények minden intézményében ellátott gyerek használni tud, időbeosztás alapján.

Ugyanezen intézmény az alapfeladatán túl, térítési díj ellenében időszakos gyermekfelügyeletet, házi gyermekfelügyeletet, gyermektornát is vállal.

Fehérholló u. 2-4. szám alatti bölcsőde:

Elhelyezési, tárgyi feltételek:

A bölcsődében 2 gondozási egységhez 6 gyermekcsoport tartozik.

Az intézmény az alapfeladatán túl, térítési díj ellenében időszakos gyermekfelügyeletet is vállal.

A csoportszobákban a tárgyi felszereltség az életkori sajátosságoknak megfelelő, de felújításra, cserére szorulnak. Az egyik csoportszoba tisztasági festése ebben az évben megtörtént. A bölcsőde két fürdőszobával rendelkezik, melyből az egyik 2008-ban a másik ebben az évben az előírásoknak megfelelően, felújításra került.

Szükséges lenne valamennyi helyiségben az aljzatburkolat kicserélésére.

A csoportszobákban a világítótestek elhasználódtak, régiek, nem biztosítanak elegendő fényt, felújításuk, kicserélésük szükséges.

A csoportszobák és az intézményben lévő helyiségek díszítése, a berendezési tárgyak állagmegóvása a dolgozók munkájának köszönhető.

Dési H. u. 9. szám alatti bölcsőde:

Elhelyezési, tárgyi feltételek:

A bölcsődében 2 gondozási egységhez 4 gyermekcsoport tartozik.

Az intézmény az alapfeladatán túl, térítési díj ellenében időszakos gyermekfelügyeletet is vállal.

A csoportokhoz két fürdőszoba tartozik, melyből az egyik 2008-ban teljes felújításra került, a másik fürdőszoba felújítása szükséges.

A csoportszobák tárgyi felszereltsége az életkori sajátosságoknak megfelelő, de felújításra, cserére szorulnak. 2009-ben a csoportszobák és az átadók festése megtörtént.

Szükséges lenne az intézményben raktárhelyiségek kialakítása.

A kisebb belső felújításokat, díszítéseket ebben az évben is az intézmény dolgozói vállalták magukra.

Pöttyös u. 8/A szám alatti bölcsőde:

Elhelyezési, tárgyi feltételek:

A bölcsődében 2 gondozási egységhez 4 gyermekcsoport tartozik.

Az intézmény az alapfeladatán túl, térítési díj ellenében időszakos gyermekfelügyelet is vállal.

A csoportszobákban a berendezési tárgyak elegendők, de felújításra, cserére szorulnak. A mellékhelyiségek tisztasági festése és az ablakok felújításának folytatása szükséges.

A berendezési tárgyak állagmegóvása és a belső díszítések a dolgozók munkájának köszönhető.

Az intézmények a szülői értekezleteket a tervezett időpontban megtartották, a szülőkkel jó kapcsolatot sikerült kialakítani.

Az érdekképviseleti fórum működik, tagjait megválasztották.

Dokumentáció, nyilvántartások vezetése:

A bölcsődékben vezetik az egészségügyi törzslapot, csoportnaplót és üzenő füzetet, melyek az előírásoknak megfelelnek. Tájékoztatási kötelezettségüknek a szülők felé eleget tesznek, a beszoktatás dokumentálása megfelelő. A szülővel a Gyvt. 32. § (4) bekezdésben előírtak szerint megállapodást kötnek. A szülő részére megismertetésre kerül az intézménybe történő felvétel, valamint a térítési díj összege. Nyilatkozatban tesznek eleget a bölcsődei ellátás megismertetéséről (tájékoztatási kötelezettség Gyvt. 33. § (2) és (3) bekezdés), melyet a szülő aláírásával igazol.

Napra készen vezetik a következő nyilvántartásokat:

Felvételi könyv

Térítési díj nyilvántartás (Korm.r. 1. számú melléklet)

Nyilvántartás az ellátotti napokról (Korm.r. 2. számú melléklet)

Nyilvántartás az étkezők igénybevételéről (Korm.r. 3. számú melléklet)

Nyilvántartás a gyermekjóléti alapellátásban részesülőkről (Ar. XI. Adatlap)

Fertőző betegségekről készülő kimutatások

Tetvességi nyilvántartás

Összefoglaló megállapítások:

* Az Egyesített Bölcsődei Intézmények rendelkezik a működéshez szükséges alapdokumentumokkal.
* A foglalkoztatottak létszáma megfelel a jogszabályban előírt követelményeknek.
* Az elhelyezési és tárgyi feltételek megfelelőek, a rendszeres felújítás és karbantartás elengedhetetlen.
* Minden bölcsődének van játszókertje, melyek viszonylag nagyok, felszereltsége nem az előírásoknak megfelelő, felújításra szorul. A bölcsődei gyermekcsoportokban elhelyezett gyermekek létszáma megfelel a jogszabályi előírásoknak.
* A gondozás-nevelés feladatokat az irányadó szakmai elvárásoknak megfelelően végzik.
* A vezetett dokumentációk naprakészek.

Az ellenőrzés alapján az alábbi intézkedések megtétele szükséges:

A fenntartó részéről:

* A bölcsődék rendszeres felújítása, karbantartása.
* A játszókertek előírásnak megfelelő felújítása.
* A Gyvt. 35. § (1) bekezdése alapján az érdekképviseleti fórum működésének szabályairól rendelkezzen.

***7. A JÖVŐRE VONATKOZÓ JAVASLATOK, CÉLOK MEGHATÁROZÁSA***

A gyermekvédelmi tanácskozás plenáris ülésén megfogalmazott értékelések és javaslatok a további munkához

Az éves tanácskozásra, a jelzőrendszer tagjaitól beérkezett visszajelzések, valamint a tanácskozáson elhangzottak alapján elmondható, hogy életkortól függetlenül az intézményeknek, szolgáltatásoknak egyre több problémával kell szembenéznie. A társadalomban jelenlévő fokozott nehézségek (elszegényedés, munkanélküliség és az evvel párhuzamosan egyre nagyobb teret kapó agresszió) értelemszerűen jelen vannak a családok mindennapjaiban, s mivel ezekkel a problémákkal egyre kevésbé tudnak mit kezdeni, így az otthoni feszültségek, frusztrációk egyre plasztikusabban érezhetők a gyermekekkel foglalkozó egészségügyi, oktatási és szociális intézményekben.

A visszajelzésekben és a tanácskozáson egyaránt elhangzott, hogy az egyes intézmények dolgozói erejükön felül teljesítenek. Sokszor munkaidőn túl, külön bérezés nélkül vállalnak el plusz feladatokat.

Pozitívum, hogy az egyre több önálló kezdeményezés mellett az intézmények között mind gyakoribb az együttműködés. A tanácskozás résztvevői alapvetően pozitív változásról számoltak be a Gyermekjóléti Központtal való kapcsolatukról.

Az Erzsébetvárosi Nevelési Tanácsadó szerint az utóbbi egy évben egyre inkább azt tapasztalják, hogy az iskolai, óvodai problémák hátterében olyan szociális probléma van, amire már nincs rálátásuk. Anyagi okok miatti, stressz hozta légkörből következik a bántalmazás. A családok életvitele, pénzkezelése is probléma, erről kellene közösen gondolkodni. Problémának tartják bizonyos esetekben, hogy a láthatás, a szülői felügyelet – egyes családoknál - hetente változik. Egyik héten anyánál, másik héten apánál van a gyerek, van, hogy a váltás hét közben történik. Véleményük szerint ez nem jó. Erre is keresni megoldást.

A gyermekkel kapcsolatos problémákat már a bölcsödében érzékelik. Sok az egyedülálló anya és sok a gyermek a családok átmeneti otthonából. Sok esetben a szülők nem tudják, hogy hogyan kell szülőnek lenni. Sok a bántalmazott szülő. Teljes káosz van – egyes – családok életében.

Az óvodákban is tapasztalható az a probléma, ami abból adódik, hogy a gyermek egy hetet az anyánál, egy hetet az apánál van elhelyezve. Így gyakorlatilag nincs a gyermeknek otthona.

Az iskolák részéről megfogalmazódott, hogy a családok szétziláltsága második osztály után kezdődik. Az „olló” elkezd kinyílni, nehéz kompenzálni. Megváltozott az iskola funkciója a család érték és norma hiányából fakadóan. Egész napos iskola, szabadidős programok, táborok kellenek. Jó, hogy a gyermekjóléti központ próbálkozik ilyenekkel. Az iskola szociális kompetenciát fejleszt. Önismereti, társismereti csoportok szervezésére, tartására nincs sem hely, sem idő, sem szakember. Az egyik iskola megbízási szerződésben áll egy mentálhigiénés szakemberrel, aki segít a pedagógusainak.

Nagy probléma a szülői tehetetlenség, az, hogy nem tudja a szülő kezelni a problémát. A szülői szerepet szeretnék eltolni magukról a szülők. Sokszor az iskola sem tud jó tanácsot adni, hogy hogyan kezeljék a szülők a problémát. Egyre inkább azt tapasztalják, hogy feladják a szülők.

Az igazolatlan hiányzás is egyre csak gyűlik, a szülő megígér mindent, mégsem történik semmi, sok esetben nincs rá megoldás. A tanévben a bűncselekmény sok, leginkább a lopás. Legtöbbször mobiltelefonokat lopnak. Az iskola nem nyomozó, a rendőrséget sem tudják mozgósítani. Drága mobiltelefonokkal járnak a gyerekek iskolába.

Igen jellemző az iskolában még a fegyelmezetlenség, egyre több a tanórát zavaró motiválatlan tanuló. Az a tapasztalat, hogy hétfőnként a gyerekek zaklatottan, kialvatlanul, fáradtan megy iskolába. Érezhető a szülői deviancia, drog-, alkoholfogyasztás, gyógyszerhasználat, agresszió, tanulótársak megfélemlítése. Szociális probléma is érződik, van olyan iskola, ahol alig van már gyerek, aki nem ingyenes az étkezést illetően, és sokan vannak, akik az 50%-os kedvezményt sem tudják befizetni.

Nagy a korkülönbség az egy osztályba járó gyerekek között. Sok a konfliktus gyerek-gyerek között. Ez sajnos már első, második osztályban is jelentkezik.

Az Erzsébetvárosi Pedagógiai Szolgáltató Központ a prevencióban próbál szerepet vállalni. 2007. óta látják az agressziót. Egy mentálhigiénés bölcsész tanár akkreditált programokkal segíti a pedagógusokat a probléma kezelésében. A tanárnak mindig egy lépéssel előbb kell járnia. Szerveztek pedagógiai napokat, az öröm, a siker és a motiválás érdekében az óvodákban és az iskolákban egyaránt. Azért, hogy más irányból lássuk a világot, hogy észre vegyük mennyi kincs van egy gyermekben.

2005-ben kompetencia alapú képzést indítottak, iskolák vesznek benne részt, van tere. Színesíti az órákat, mert tevékenységben kezdenek el gondolkodni, várják a következő foglalkozást a gyerekek.

Az Otthon Segítünk Alapítvány, Hegyező esetmegbeszélő csoport minden hónap második keddjén van a gyermekjóléti központban. 10-15 intézmény van jelen általában.

Ez az alapítvány, tulajdonképpen a gyermekvédelem primer prevenciója, önkéntes munka. 2001. óta működik 25 településen, vagy kerületben az országban. 10 segítő van, akik szülők, stabil egzisztenciával, és segítenek a gyermeküket egyedül nevelőknek, fiatal anyáknak a csecsemő gondozásában.

A Fővárosi Igazságügyi Hivatal Pártfogó Felügyelői Szolgálat tájékoztatása szerint érzékelhető, hogy a 2009-es évben az erőszakos bűncselekmények száma megnőtt. Társadalmi és erkölcsi válság van, melyben a gyerekek hamarabb észrevehetők és elkaphatók. Sok a magántanuló diák. Van olyan pártfogolt, aki hat tárgyból megbukott. Jó lenne őket patronálni. Nehéz nekik elmagyarázni, hogy miért kell tanulni. Jellemző az egyre alacsonyabb iskolázottság. Szakképesítése gyakorlatilag egy pártfogoltnak sincs. Az 5 – 8. osztályt kellene befejeztetni, de ezt is nehéz. A gyermekjóléti központtal az együttműködés folyik.

A Fővárosi Önkormányzat Módszertani Gyermekvédelmi Szakszolgálata (TEGYESZ) képviseletében megjelenő kolléga megfogalmazta, hogy a családdal nem kerül kapcsolatba, csak a gyerekkel, és az ő elbeszéléséből lehet tudni, hogy mi történik, vagy történt a családban. Az együttműködési készség hiányát fedezik fel a családoknál. A gyermekjóléti központtól értesülnek a problémáról. Az elmúlt 8-10 hónapban erősödött a TEGYESZ és a gyermekjóléti központ kapcsolata.

A Sorsunk és Jövőnk Alapítvány Erzsébet Családok Átmeneti Otthonába lakhatási problémával fordulnak a családok, de ez sok más problémát hoz magával. A munkavállalás az egyik nehézség. Ez leginkább az apukákat érinti. Kevés anya dolgozik. Az anyák általában GYES-en vannak, vagy már a következő babát várják. Pozitív tapasztalat a kerületi lakáspályázat. A megtakarítás is fontos, 5 család is nyert a lakáspályázaton. Általában 1-1,5 évig élnek az otthonban a családok.

A jelenlévők megfogalmazták jövőre vonatkozó javaslatukat is:

* Szabadidős programok, táborok szervezése szükséges
* Nagy szükség lenne az iskolákban az iskolapszichológusokra, akik azonnali segítséget tudnának nyújtani a tanulóknak.
* A többször bukott gyermekek patronálása, motiválása az iskola elvégzésére, a szakképesítés megszerzésére
* Az igazolatlan mulasztások csökkentése.
* Legyenek olyan megbeszélések – az iskolákban is – ahol a szülőt is bevonják.
* Szülői szerepek erősítése a cél, a szülői felelősség, a kisgyermekkori szülő-gyerek kapcsolat és a szülői kompetenciák megerősítése
* Szülők munkába segítése, szülők elhelyezkedésének motiválása, álláskeresési technikák elsajátítása
* Szülőcsoport bővítése
* A válságban lévő családok menedzselése, az adósságkezelési program folytatása, a szülők életvezetési, pénzkezelési „képzése”
* Helyettes szülők felkutatása, a hálózat bővítése
* A Hegyező esetmegbeszélő csoport igénybevétele szakemberek által.

*8. A BŰNMEGELŐZÉSI PROGRAM FŐBB PONTJAINAK BEMUTATÁSA*

A család és az ifjúság elleni bűncselekmények feltárásánál *nehézség*ként jelentkezik a család zárt közössége, a fizikai és lelki bántalmazás megfélemlítő hatása, a kiskorú cselekvőképtelensége.

Okai – leginkább a kiskorú veszélyeztetésénél – a durva bánásmód, bántalmazás valamint az elhanyagolás.

Kerületünkben sok az olyan kiskorú gyermek, aki veszélyeztetett családi környezetben él.

A Közrendvédelmi Osztály munkatársai intézkedéseik során a sértetteknek megadják a szükséges felvilágosítást, mely leginkább a magánindítvány megtételére vonatkozik. *Családon belüli**erőszak* esetén a sértett soron kívüli nyilatkoztatása történik. A családi botrányok helyszínein a rossz anyagi körülmények illetve az alkoholos befolyásoltság szinte minden esetben szerepet játszik.

*Az eltűnések* hátterében valamely családi probléma (erőszak is) vagy konfliktus (túlzott szülői elvárás, rossz tanulmányi eredmény) következménye áll.

A hátrányos helyzetű családoknál gyakoribb az eltűnések száma. A kiskorú kalandvágyból is elindulhat.

Ismételt eltűnéskor jellemző a baráti társaság hatása, az úgynevezett „bandázás”. Ezekben az esetekben gyakran hangzik el a szülő részéről, hogy gyermekét intézetben szeretné ideiglenesen elhelyezni – mivel kezelhetetlennek tartja -, továbbá a gyermek úgy nyilatkozik, hogy nem szeretne a családban élni.

A meghallgatások részletesek, mindenre kiterjednek. Ilyenkor felszínre kerülnek az okok, mely a szülő, a gyám, az eseti gondnok vagy a hozzátartozó meghallgatásából vonhatóak le.

Az eltűnési ügyirat aktái alapján megállapítható, hogy a gyermekotthon, vagy a szülő bejelentését követően a gyermek eltűnése miatt személykörözés elrendelésére került sor, illetve a BRFK Rendőrkapitányságai értesítést kapnak (személyleírás, iskolák, barátok feltüntetésével). Fenti értesítésben lehet kitérni az eltűnt személy vélt tartózkodási helyének – pályaudvar, szórakozóhely, vasútállomás – a visszatérő ellenőrzésére. A közigazgatási eljárás a bejelentéssel indul el, melyről a bejelentőnek értesítést küldünk, abban megjelölve az ügyiratszámot, ügyintézési határidőt, az előadót és az előadó elérhetőségeit (telefonszám, szobaszám).

A fiatalkorú megtalálása esetén tanúkénti meghallgatására kerül sor, tisztázni kell az eltűnés okait, az eltűnés alatti kapcsolatokat, cselekedeteket. Nyilatkoztatni kell arra vonatkozóan, hogy a sérelmére követtek-e el bűncselekményt, ő követett-e el bűncselekményt, illetve arra, hogy eltűnése alatt hol tartózkodott. A közigazgatási eljárást ezután végzéssel zárja le a rendőrhatóság, értesítve az illetékes szerveket, gyermekjóléti szolgálatot, stb.

Az ifjúságvédelmi előadó a rendőri intézkedésről szóló jelentésből példányt kap, melynek alapján intézkedhet a büntetőeljárás megindításáról, illetve értesíti a területileg illetékes Gyámhivatalt és Gyermekjóléti Szolgálatot.

A rendőrség abban az esetben helyezi el a veszélyeztetett gyermeket ideiglenes hatállyal, ha a gyermek a szülővel követ el bűncselekményt, illetve a szülő a gyermek sérelmére követ el bűncselekményt. A rendőrség az elhelyezésről határozatot hoz, melyet azonnal megküld az illetékes gyámhivatalnak. A határozattal legfeljebb 30 napig kerülhet a gyermek elhelyezésre, ezzel párhuzamosan a családot folyamatosan segítik a családgondozók, szociális munkások azzal a céllal, hogy gyermek visszakerüljön a családba. A megtett intézkedésekről a Gyámhivatal Vezetője folyamatosan, írásban tájékoztatja a rendőrhatóságot.

A BRFK Bűnügyi Technikai Osztálya tájékoztatása szerint a Bűnügyi- és Fogdaorvosi Alosztály Kriminálpszichológiai Csoportja áldozatvédelmi tevékenység keretében a bűncselekmények áldozatai és családtagjaik számára pszichológiai tanácsadást, családterápiát tesz lehetővé.

A körzeti megbízottak is rendszeresen konzultálnak az illetékességi területükön található iskolai nevelőkkel, gyermekvédelmi felelősökkel, továbbá az általános és középiskolákban a tanulók részére a DADA program vezetésével megbízott előadó, Tóth Enikő r. ftőrm. önállóan, illetve felkérésre is tart előadásokat, melynek a kábítószer fogyasztásáról, illetve a családon belüli erőszakról szólnak. Tapasztalataink alapján állíthatjuk, hogy az iskolákban végzett tájékoztató előadások, oktató filmek megtekintését követően az adott oktatási intézményben csökken a bűncselekmény elkövetése és az áldozattá válás is.

Továbbá helyi szinten a rendelkezésre álló kerületi és regionális médiumok segítségével folyamatos a prevenciós tevékenység.

Kerületünkben működnek szociális intézmények: szociális irodák, családsegítő központok, átmeneti szállók, gyerekszállók, kollégiumok.

A megelőzést szolgálja a járőrök ellenőrzése, mely során visszatérően megfordulnak kerületünk szabadidő központjaiban, játszótereken, parkokban.

A BRFK Bűnügyi Osztálya megküldte az illetékességi területükön, illetve az országosan működő segítő és információs szolgáltatásokról, illetve szervezetek, menedékházak, anyaotthonok, hajléktalan szállók elérhetőségéről készült listát, melyet az intézkedésre kötelezett rendőrök számára hozzáférhetővé tettünk. A BRFK megkeresése esetén segítséget nyújtunk egyéb prevenciós tevékenységekben is.

*Ifjúságvédelemmel, illetve az eltűnésekkel* kapcsolatos feladatokat 2008. évtől Ary Andrea r. hdgy. látja el, aki a kapitányság áldozatvédelmi referense is egyben. Ennek keretén belül az Igazságügyi Hivatalok Áldozatsegítő Szolgálatai által küldött kérelmek alapján, illetve a sértettek kérésére igazolást állít ki, mely alapján a Szolgálat pénzügyi segítséget tud nyújtani, vagy kárenyhítési eljárást indít.

*Ifjúságvédelmi munkát* 2008. április 1-jétől új munkatárs Nagy Szilvia r.hdgy. látja el. Áldozatvédelmi referens Ary Andrea r.zls. – Bűnügyi Osztály Bűnüldözési Alosztályáról. Nevezett a bejelentőket meghallgatja és a szükséges intézkedéseket megteszi.

Jövőbeni terveink között szerepelhet egy olyan gyermek-kihallgató szoba létesítése, mely a nyugodt-bizalmas légkört teremti meg a kiskorúak meghallgatásakor.

*Kiskorú személyek felkutatására indított közigazgatási hatósági eljárások elemzése:*

Eltűntek nemek és kor szerinti eloszlása:

Összesen 90 eltűnés (felnőtt korú is), melyből 45 volt a kiskorú eltűnés.

|  |  |  |  |
| --- | --- | --- | --- |
| 2009. | gyermekkorú | fiatalkorú | összesen |
| férfi | 4 | 14 | 18 |
| nő | 7 | 20 | 27 |
| összesen | 11 | 34 | 45 |

Eltűnés helye szerinti megoszlás:

|  |  |
| --- | --- |
| családból | 40 |
| intézetből | 5 |
| összesen | 45 |

Megtalálás ideje:

|  |  |  |  |
| --- | --- | --- | --- |
|  | családból eltűnt | intézetből eltűnt | összesen |
| egy napon belül | 28 | 2 | 30 |
| egy héten belül | 10 | 3 | 13 |
| egy hónapon belül | - | - | - |
| 90 napon belül | 2 | - | 2 |
| 90 napon túl | - | - | - |
| folyamatban | - | - | - |
| összesen | 40 | 5 | 45 |

Megtalálás helye:

|  |  |  |  |
| --- | --- | --- | --- |
|  | családból eltűnt | intézetből eltűnt | összesen |
| barátoknál | 12 | 1 | 13 |
| családban | 11 | 1 | 12 |
| közterületen | 8 | 2 | 10 |
| rokonoknál | - | 1 | 1 |
| ismerősöknél | 8 | - | 8 |
| ismeretlen | - | - | - |
| egyéb | - | - | - |
| folyamatban | 1 | - | 1 |
| összesen | 40 | 5 | 45 |

Feltaláló személy

|  |  |  |  |
| --- | --- | --- | --- |
|  | családból eltűnt | intézetből eltűnt | összesen |
| rendőrség | 20 | 2 | 22 |
| önként | 5 | 1 | 6 |
| szülők | 12 | 1 | 13 |
| rokon | - | - | - |
| intézet | 3 | 1 | 4 |
| egyéb személy | - | - | - |
| összesen | 40 | 5 | 45 |

Az eltűnés ideje alatt kiskorú által elkövetett bűncselekmények és szabálysértések száma

|  |  |  |
| --- | --- | --- |
|  | bűncselekmény | szabálysértés |
| gyermekkorú által | - | - |
| fiatalkorú által | 1 | - |

*9. A TELEPÜLÉSI ÖNKORMÁNYZAT ÉS A CIVIL SZERVEZETEK KÖZÖTTI EGYÜTTMŰKÖDÉS KERETÉBEN TÖRTÉNŐ FELADATOK, ELLÁTÁSOK, SZOLGÁLTATÁSOK*

Erzsébetváros Önkormányzata minden esetben igyekszik azon törvényi kötelezettségeinek eleget tenni, amely a lakosainak szociális biztonságát erősíti.

Így születtek meg a Szociális törvény és a Gyermekvédelmi törvény alapján a személyes gondoskodást nyújtó átmeneti ellátást biztosító ellátási szerződések is.

Ezen szerződések a biztonságos ellátás érdekében meghatározott időtartalmúak és – általában – meghatározott férőhely „kivásárlást” is jelentenek.

A gyermekek védelméről és a gyámügyi igazgatásról szóló 1997. évi XXXI. törvény (továbbiakban Gyvt.) 97. § felhatalmazása és a Szociális igazgatásról és szociális ellátásokról szóló 1993. évi III. törvény 120. §-a alapján Erzsébetváros Önkormányzata a személyes gondoskodást nyújtó szociális és gyermekjóléti alapellátások keretében ellátási szerződéssel biztosítja

* a helyettes szülői tevékenységet,
* a gyermekek átmeneti otthona ellátást,
* családok átmeneti otthona ellátást,
* fogyatékos gyermek nappali ellátását.

A törvény nem rendelkezik arról, hogy az ellátási szerződéseket milyen ellátotti létszámra kell megkötnünk.

Áttekintve az elmúlt évek átmeneti elhelyezési gyakorlatát, a következő általános érvényű megállapításokat tehetjük:

* Az ellátást nyújtó civil szervezeteket jól választotta meg önkormányzatunk, a civil szervezetek az ajánlatuknak megfelelő ellátást, szolgáltatást nyújtják.
* A férőhelyszámok megválasztása a szerződéskötések időpontjában ismert igény alapján alakult ki, ezért általában elmondható, hogy jó tervezés történt.
* Az aktuális férőhelyszám megválasztása (pl. MOMO Alapítvány, Fehér Kereszt Alapítvány), minden esetben külön felülvizsgálat alapján, az elmúlt évek tapasztalatai és a tényleges igényekhez igazodva történik.
* A megvalósuló együttműködésekről a szerződő felek jó minősítést adtak, az észlelt zökkenőket konkrét esetek alkalmával, illetve szakmai elvek tisztázása során áthidalták.

Az ellátási szerződések évenkénti felülvizsgálatát szintén jogszabályi előírás tartalmazza, mely kötelezettségünknek eleget teszünk akkor, amikor a személyes gondoskodást nyújtó civil szervezet tevékenységével kapcsolatban a szervezeteknél felmerült kérdéseket áttekintve, a Szociális és Egészségügyi Bizottság véleménye alapján Képviselő-testületi előterjesztéssel javaslatot teszünk ott, ahol pl. a szerződési határidő lejár az év végén, illetve a szolgáltató esetleges díjemelést jelez, illetve egyéb kérdés felmerül az együttműködésben.

*9/1. A biztosított ellátási forma: helyettes szülői tevékenység*

2001. január 1-jei hatállyal kötött szerződést erre az ellátási formára önkormányzatunk a Fehér Kereszt Gyermekvédő Alapítvánnyal. 2004 őszén az Alapítvány szerződésmódosítást kezdeményezett belső feladat-átszervezése, és a szolgáltató szervezetben bekövetkezett változás miatt. Az átszervezés után a Kiemelten Közhasznú Egyesület 2005. január 1. napjától 2007. december 31. napjáig meghatározott időre, 2008. január 1. napjától határozatlan időre látta el helyettes szülői szolgáltató tevékenységét.

Civil szervezet neve: *Fehér Kereszt Baráti Kör Kiemelten Közhasznú Egyesület*

Képviselő neve: Gyertyán Katalin elnök

Székhelyének címe: 1029 Budapest, Hímes u.3.

Az ellátást biztosító telephely címe: a helyettes szülői hálózat Budapesten és az agglomerációban tevékenykedik

Képviselő-testületi határozat száma: 665/2004. (XII.17.)

A szerződés lejárta: 2008. január 1. napjától határozatlan időre szól

A szerződött férőhelyek száma: 3 fő → gyermekkorú

Ellátotti gondozási napok száma: 2009. évben a helyettes szülői gondozás igénybevételére 9 család esetében (15 gyerek) került sor. Egy család négy alkalommal, egy pedig kétszer vette igénybe az ellátást egy-egy rövidebb időszakra az év során. A szolgáltatást gyermeküket egyedül nevelő szülők kérték munkabeosztásuk, lakhatási problémájuk, illetve kórházi tartózkodásuk, egészségi állapotuk miatti gyermekfelügyelet megoldatlansága miatt. Egy 3 éves kislány 353 napot, egy 13 éves fiú, egy 11 éves fiú és egy 8 éves lány egyenként 101 napot, egy 10 éves fiú és egy 2 éves lány 2-2 napot, egy 7 éves kislány szintén 2 napot, egy 9 éves fiú és egy lány 32-32 napot, egy 7 éves kislány 46 napot, egy 7 éves kislány és egy 3 éves kisfiú 19-19 napot, egy 11 éves fiú és egy 10 éves lány 10-10 napot, egy 15 éves lány pedig 76 napot volt helyettes szülőnél. A gyerekek összesen 906 gondozási napot töltöttek helyettes szülői gondozásban 2009. évben. A gondozási idő leteltével valamennyi gyermek hazatért szüleihez. A helyettes szülői ellátás segítségével a szülők a gyermekük gondozásának terhe alól mentesülve minden energiájukat helyzetük rendezésére fordíthatták, hogy munkavállalással lakhatási gondjaikon úrrá legyenek, vagy kórházi kezelésük után, gyógyultan ismét vállalni tudták a gyermekük gondozását, nevelését.

*Megjegyzés*

Az Egyesület munkája nem csak a helyettes szülői hálózat szervezéséből és működtetéséből áll, hanem egyéb – szülőket, gyermekeket segítő – szolgáltatásokból is. Erzsébetváros Önkormányzatának az ellátási szerződés szerint 0-12 éves korú gyermekek családban való átmeneti ellátását biztosítják.

*Vélemény a közös szakmai munkáról*

* Nagyon jó szakmai kapcsolat az Erzsébetvárosi Szociális és Gyermekjóléti Szolgáltató Központ munkatársaival, aminek a közös szakmai értékrend az alapja,
* a lekötött férőhely megválasztása (3 fő) jól történt, az igénybe vétel ezt visszaigazolta,
* a pénzügyi feltételek a támogatási összeg két egyenlő részben - március 15. és szeptember 15. - való átutalásáról rendelkezik.

A helyettes szülői szolgáltatás ellátási szerződéssel való biztosítása a jelenlegi pénzügyi kondíciók alapján takarékos megoldás. Az Egyesület jogosult a normatíva lehívására + az önkormányzati támogatás összege a mindenkori állami normatív támogatási összeg 50 %-a / fő.

*9/2. A biztosított ellátási forma: gyermekek átmeneti otthona*

Civil szervezet neve: *MOMO Gyermekvédő Alapítvány*

Képviselő neve: Fitterer Szilvia elnök

Székhelyének címe: 1081 Bp., Népszínház u. 31. I. em.

Az ellátást biztosító telephely címe: 1081 Bp., Népszínház u. 31. I. em.

Képviselő-testületi határozat száma: 554/2008. (XII.23.)

A szerződés lejárta: 2013. december 31.

Szerződött férőhelyek száma: 6 férőhely

Ellátotti létszám:2005 évben 14 gyermeket, 2006. évben 13 gyermeket, 2007. évben 15 fő gyermeket, 2008. évben 19 fő gyermeket láttak el. 2009. január 01-től 2009. december 31-ig terjedő időszak alatt az Átmeneti Otthonban 19 fő gyermeket láttak el. A gyerekek közül 6 fő lakhatási probléma, 3 fő családon belüli konfliktus, 8 fő szociális problémák, 1 fő bántalmazás, 1 fő szülői felügyelet hiánya miatt került az otthonba.

Átmeneti gondozásban részesültek adatai a gondozás időtartama szerint:

Csak ideiglenes gondozásban részesült 1 fő, 0-3 hónap 9 fő, 4-6 hónap 6 fő, 7-10 hónap 2 fő, 12 hónapnál több 1 fő.

*Megjegyzés*

Barátságos, családias hangulatú, inger-gazdag környezet a kb. 110 m2-es, jól felszerelt lakásban. Külön nagy nappalival, 2-4 ágyas szobákkal, fürdővel, tágas konyhával, ügyeleti szobával ellátva.

*Személyi feltételek:*

9 szakember - szociális munkások, pszichológus, fejlesztő pedagógusok biztosítják az átmeneti időszakban a családból kikerült gyermekek ellátását.

Az otthonban 4 fő szociális asszisztens, látja el a délelőtti, éjszakai és hétvégi ügyeleteket. Hétvégeken, ünnepnapokon, iskolai szünetek idején a gyerekek számára szabadidős programokat szerveznek (kirándulás, mozi, múzeum, strand, játszóház stb.).

*Vélemény a közös szakmai munkáról*

Munkájuk során szorosan együttműködnek a kerületi Erzsébetvárosi Szociális és Gyermekjóléti Szolgáltató Központ családgondozóival, részt vesznek a családon belüli konfliktusok oldásában, lakhatási gondok megoldásában, bántalmazásos ügyekben elősegítik mind a szülő, mind a gyermek szakemberhez való eljutását. A gyerekeknek segítséget nyújtanak a mindennapi ellátásban, korrepetálásban, iskolai felkészítésben, valamint szabadidős programokat szerveznek részükre. Az átmeneti otthon közelsége miatt a gyermekeknek nem kell oktatási intézményt váltani és ez egyfajta biztonságérzetet nyújt.

Az Alapítvány munkatársai magas színvonalú szakmai munkát végeznek.

*9/3. Biztosított ellátási forma: családok átmeneti otthona*

*9/3/a. Erzsébetvárosi Családok Átmeneti Otthona*

Civil szervezet neve: *Sorsunk és Jövőnk Kiemelten Közhasznú Alapítvány*

Az Alapítvány székhelyének címe: 2045 Törökbálint Köztársaság tér 7.

Képviselő neve: Urbán Erika kuratórium elnöke

Az ellátást nyújtó telephely: Bp. VII. Kertész u. 24 – 28. IV. emeletén kialakított önkormányzati Családok Átmeneti Otthona, melynek üzemeltetésére kötött szerződést az Önkormányzat.

A szerződött férőhelyek száma: a lakóegységekben kizárólag csak VII. kerületi illetékességű személyeket lát el.

A szerződés lejárta: 2015. december 31.

Képviselő-testület határozat száma: 754/2006. (XII.15.)

*Megjegyzés:*

Az átmeneti otthon hivatalos megnyitója 2006. március 16-án volt, azóta maximális kihasználtsággal működik a szolgáltatás.

*Finanszírozása:*

Az Alapítvány a működési költségeket az Erzsébetváros Vagyonkezelő Zrt.-nek teljesíti.

2009. év során VII. kerületi lakcím alapján összesen 61 főt helyeztünk el:

* Kertész utcai családok átmeneti otthonában: 14 családot - 28 felnőtt, 28 gyermek.
* Diósdi családok átmeneti otthonában: 1 családot – 2 szülő és 3 gyermek.

A tavalyi év során a felvételi kérelmek leggyakoribb oka, lakhatás hiánya, elszegényedés és családi konfliktusok voltak. A beköltöző családjaink előzőleg rokonaiknál vagy ismerőseiknél laktak.

Általános tapasztalatként elmondható, hogy a beköltözött családoknál szinte az életük minden területén szükséges az attitűdök megváltoztatása úgy, hogy az megegyezzen az általuk elfogadott céljaikkal, vágyaikkal - változást kell elérni a munkához való viszonyukban, fogyasztási szokásaikban, költségvetésük átstrukturálásában, szülők és gyermekek közötti kapcsolatban.Fontos célkitűzésünk hozzásegíteni a családokat, hogy a hozott problémáikban pozitív változásokat érjenek el.

Szakmai munkájuk alapja a családokkal végzett szociális munka, és egyéni esetkezelés. A családokkal közösen a problémák feltárása után írásos cselekvési, gondozási tervet készítenek. Lakóik számára a szociális munkások életvezetési segítsége mellett, pszichológiai, jogi segítséget és lelki gondozást nyújtanak. A gyerekekre vonatkozóan pedig, egyéni gondozási-nevelési tervben fogalmazzák meg az elvárásokat, feladatokat. Ennek elkészítésében a Gyermekjóléti Szolgálat családgondozója is részt vesz. A családokról rendszeresen tájékoztatjuk egymást, és több családnál került sor közös esetkonzultációra.

Az intézmény hathatós segítséget nyújt a szülők munkakeresésében (internet, telefonálási lehetőség biztosítása, jogi tanácsadás). Az alkalmi munkavállalás problematikájával gyakran találkoznak – nem folyamatos a munkavégzés és nem minden esetben fizetik ki a munkavállalót -, ezért a felnőtteket arra ösztönzik, hogy bejelentett állásban helyezkedjenek el. A családoknál tudatosítják a pénzhez való viszonyukat, és hangsúlyozzák számukra a megtakarítás fontosságát, úgy hogy helytelen gazdálkodással ne veszélyeztessék a megélhetésüket. A családok átlagosan lakás célú takarékosságra havonta 20-30.000 forintot fordítanak.

Az anyagi krízisben lévő családjaiknak szükség szerint juttatnak élelmiszert, tisztítószert ill. ruhákat. Indokolt esetben vissza nem térítendő pénzbeli segítséget is adnak, melyet élelmiszerre vagy gyógyszerre költhetnek.

*9/3/b. Családok átmeneti otthona*

Civil szervezet neve: Magyar Vöröskereszt Családok Átmeneti Otthona

Képviselő neve: Kardos István Tamás budapesti igazgató

Moszt Éva intézményvezető

Székhelyének címe: 1051 Budapest, Arany János u. 31.

Az ellátást biztosító telephely címe: Budapest XXI., Erdősor u. 53-55.

Képviselő-testületi határozat száma: 668/2006. (XI.24.) sz.

A szerződés lejárta: 2008. december 31.

A szerződött férőhelyek száma: 10 fő

Ellátottak gondozási napja : 3396 gondozási nap,

2009-ben: 8 család, 34 fő

A Magyar Vöröskereszt Családok Átmeneti Otthonaiban 2009. évben ellátott VII. kerületi családok bent-tartózkodási idő szerinti megoszlása:

|  |  |  |  |  |  |
| --- | --- | --- | --- | --- | --- |
|  | 1-3 hónapig | 3-6 hónapig | 6-9 hónapig | 9-12 hónapig | Összesen |
| Család | 4 | 1 | 1 | 2 | 8 |
| Felnőtt | 8 | 2 | 1 | 4 | 15 |
| Anya | 4 | 1 | 1 | 2 | 8 |
| Apa | 1 | 1 | 0 | 2 | 4 |
| Gyermek | 10 | 2 | 1 | 6 | 19 |

*Megjegyzés*

A Magyar Vöröskereszt Budapest Fővárosi Szervezetével évek óta van ellátási szerződése önkormányzatunknak. A már meglévő és eredményes együttműködés alapján 2006-ban Családok Átmeneti Otthona - anya-gyermek krízis elhelyezésszolgáltatásra is ellátási szerződést kötöttünk.

Az intézmény épülete egy 1992-ben épült emeletes családi ház, amely 48 fő befogadására képes. Az intézmény jól felszerelt, családias hangulatú, kerttel és játszótérrel ellátott. Biztosított a gyermekorvosi ellátás, a bent lévő családok mentális kezelése, kulturális programok, a gyermekeknek korrepetálás, tartós lakhatási lehetőségek felkutatása, munkahely-keresés, külső jogi szolgáltatás biztosítása (válás esetén, gyermek-elhelyezési pereknél, vagyonmegosztási ügyekben stb.)

*Vélemény az együttműködésről*

* Jó szakmai kapcsolat a Erzsébetvárosi Szociális és Gyermekjóléti Szolgáltató Központ munkatársaival,
* a felmerült igény alapján igen magas a kihasználtság.

*9/4. fogyatékos személyek nappali ellátása:*

Budapest Főváros IX. Kerület Ferencváros Önkormányzata

Képviselő neve: Dr. Gergesy Ferenc polgármester

Székhelyének címe: 1092 Budapest, Bakáts tér 14.

Az ellátást biztosító telephely címe: Ferencvárosi Egyesített Bölcsődei Intézmények

1092 Budapest, Ráday u. 46.

A biztosított ellátási forma: fogyatékos személyek nappali ellátása

(fogyatékos gyermek)

A szerződés lejárata: 2010. december 31.

A szerződött férőhelyek száma: 1 fő

Képviselő-testületi határozat száma: 671/2005. (XII.16.)

A Budapest IX. Kerületi Ferencváros Önkormányzat, mint szolgáltatást végző 2006. január 1. napjától határozatlan időre vállalta, 1 fő VII. kerület területén állandó lakóhellyel rendelkező fogyatékos személy bölcsődei ellátását.

A Fővárosi 3. Sz. Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ (1052. Budapest, Deák Ferenc u. 17.) 2009. 10. 22. Nytsz: 15387/09-10 javaslata alapján Roland 2009. október közepe óta jár a bölcsődébe.

Fejlesztése egyéni és csoportos formában történik.

Heti 4 órában egyéni fejlesztés gyógypedagógussal, heti 5 órában, csoportos fejlesztésben részesül gyógypedagógiai asszisztens és gondozónő segítségével.

Erzsébetváros Önkormányzata a lakosság igényeit és a szolgáltatások minőségét szem előtt tartva 2007 novemberében megújította a civil szervezetekkel korábban kötött szerződéseit, valamint 2008 decemberében a határozott idejű szerződéseket felülvizsgálta és újból megkötötte.

Kerületünkben az intézmények egyesítésével a gyermekjóléti alapszolgáltatásokat már nemcsak egy-egy intézmény szintjén tudják kezelni, hanem a családsegítő szolgálat belépésével teljes családi képet kapunk és globálisan látjuk, tudjuk és megoldást keresünk gondjaikra, problémáikra. Viszonylag hamarabb jutnak el a jelzések a kritikus helyzetekről a megfelelő intézménybe és a gyermek családban maradását eredményesebben tudjuk segíteni a komplex ellátással.

Budapest, 2010. május 2.

Hunvald György polgármester

helyett

**Gergely József alpolgármester**