**1. számú melléklet**

„A környezetvédelem általános szabályairól” szóló 1995. évi LIII. törvény (Ktv.) 58. § -a, illetve a „Környezetvédelmi Alap”–járól szóló 3/1998. (I.30.) számú módosított Önk. rendelet (R.) 3.§ (3) bekezdése alapján javasoljuk a Környezetvédelmi Alap célfeladat előirányzat keretének felhasználását az alábbiak szerint:

1. R. 3.§ (3) bek. h. pontja alapján zöldesítési feladatokra, azaz üres fagödrök fahiányos helyeinek beültetése cserjésítéssel (többek között Damjanich, Hernád, Százház, Verseny utcák, Klauzál tér, illetve Városligeti fasor) - a Városüzemeltetési és Beruházási Iroda javaslata alapján – legfeljebb: 6.000.000 Ft.
2. R. 3.§ (3) bek. e. pontja alapján a környezet- és természetvédelemről szóló tájékoztatások, előadások költségeinek (civil szervezetekkel együttműködve, virág- és növényvásár megtartása, környezet tudatformálás) fedezésére, legfeljebb: 100.000 Ft.
3. R. 3.§ (3) bek. c., k. pontja alapján a helyi természeti értékek megőrzésére, növelésére, fenntartására (Garay téren kővázák kihelyezése), illetve tájékoztató táblákra (többek között Bethlen Gábor, Garay tér, illetve Rózsák tere), legfeljebb: 600.000 Ft.
4. R. 3.§ (3) bek. a, b. pontja alapján a környezetvédelmi szempontból károsodott környezet javítására, helyreállítására (többek között ivókutak elé rács zsanérral , talajvízfigyelő kutak helyreállítása, kiépítése), legfeljebb: 1. 300.000
5. R. 3.§ (3) bek. d. pontja alapján a környezetvédelemmel kapcsolatos találmányok, ötletek megvételére (többek között a játszótéri homokozók tisztaságának védelme érdekében madár-, eb- és macskariasztó rendszer beszerzése), legfeljebb: 500.000 Ft.
6. R. 3.§ (3) bek. f. pontja alapján a környezet- és természetvédelmi felmérések, tanulmányok elkészítésére (MÁOK-kal kötött szerződés alapján a chippel ellátott ebek nyilvántartási rendszerének további működtetésére), legfeljebb: 100.000 Ft.
7. A Környezetvédelmi Alap célfeladatra elkülönített keretből a R. 3.§ (3) bek. „i” (társasházi növényesítési pályázaton – forráshiány miatt – elutasított közösségek támogatása), valamint „j” pontjában (a kerületi fenntartású közterület tisztántartásához nélkülözhetetlen gépjármű és egyéb eszközök beszerzése) megfogalmazott célok megvalósítása érdekében, legfeljebb: 4.000.000 Ft.
8. Maradvány: 244.784 Ft